**Základná škola s materskou školou Hugolína Gavloviča, Školská ulica 369, Pruské**

**Školský poriadok**

**Pruské 2018**

**Základná škola s materskou školou Hugolína Gavloviča, Školská ulica 369, Pruské**

Pruské: 20. január 2018

**ŠKOLSKÝ PORIADOK**

Školský poriadok bol:

* prerokovaný na zasadaní pedagogickej rady konanej dňa: 25. januára 2018
* daný na vedomie Rade školy dňa: 29. januára 2018
* daný na vedomie žiakom na triednických hodinách konaných dňa: 31. januára 2018
* daný na vedomie zákonným zástupcom žiakov dňa: 07. februára 2018.

pečiatka školy

......................................

PaedDr. Adela Jureníková, riaditeľka školy

**OBSAH**

Preambula....................................................................................................................................................5

Úvod............................................................................................................................................................6

1 Všeobecné ustanovenia.............................................................................................................................7

1. 1 Organizácia vyučovacieho dňa..............................................................................................................7

1. 2 Oslovenie, pozdravy, komunikácia.......................................................................................................8

1. 3 Zásady správania žiaka..........................................................................................................................8

1. 3. 1 Všeobecné práva a povinnosti žiaka..................................................................................................8

2 Konkretizácia práv a povinností žiaka v podmienkach školy.................................................................13

2. 1 Základné zásady..................................................................................................................................13

2. 2 Základné práva....................................................................................................................................13

2. 3 Základné povinnosti ...........................................................................................................................14

2. 3. 1 Opatrenia školy na používanie mobilných telefónov žiakmi ..........................................................15

2. 4 Príchod žiakov do školy.......................................................................................................................16

2. 5 Správanie sa žiakov počas prestávok...................................................................................................16

2. 6 Správanie sa žiakov počas vyučovacej jednotky.................................................................................17

2. 7 Odchod žiakov zo školy.......................................................................................................................17

2. 8 Dochádzka žiakov do školy.................................................................................................................18

2. 9 Pravidlá ospravedlňovania neúčasti žiaka na vyučovaní....................................................................18

2.10 Starostlivosť o školský majetok, školské zariadenie, učebnice, učebné texty, pracovné zošity a učebné pomôcky.....................................................................................................................................20

2. 11 Bezpečnosť a ochrana zdravia žiakov počas vyučovania a počas akcií organizovaných školou.......21

2. 12 Správanie sa žiaka na verejnosti........................................................................................................22

2. 13 Povinnosti týždenníkov.....................................................................................................................22

2. 14 Správanie sa žiakov v školskej jedálni .............................................................................................22

2. 15 Školská samospráva..........................................................................................................................23

2. 15. 1 Triedny parlament.........................................................................................................................23

3 Bezpečnosť a prevencia..........................................................................................................................24

3.1 Súčinnosť školy pri odňatí dieťaťa v priestoroch školy a školského zariadenia v zmysle Vyhlášky MS SR č. 207/2016 Z. z., ktorou sa upravujú podrobnosti výkonu rozhodnutia vo veciach maloletých...........24

3. 2 Súčinnosť školy pri výsluchu maloletého v zmysle zákona č. 301/2005 Z. z. Trestný poriadok.......25

3. 3 Monitorovanie verejne prístupných priestorov školy a školských zariadení......................................25

3. 4 Prevencia a riešenie šikanovania žiakov v škole a v školských zariadeniach....................................26

4 Vnútorný systém kontroly a hodnotenia žiakov......................................................................................29

4.1 Všeobecné zásady kontroly a hodnotenia žiakov.................................................................................29

4. 2 Pravidlá kontroly a hodnotenia žiakov................................................................................................39

4. 3 Spôsoby hodnotenia žiakov.................................................................................................................40

4. 4 Formy kontroly a nástroje hodnotenia žiakov.....................................................................................41

4. 5 Kritériá hodnotenia vzdelávacích výsledkov žiakov...........................................................................41

4. 6 Kritériá a hodnotenie správania žiakov...............................................................................................51

5 Záverečné ustanovenia...........................................................................................................................56

6 Účinnosť.................................................................................................................................................57

**Prílohy** ..................................................................................................................................................... 58

Príloha č. 1: Osobitné bezpečnostné opatrenia v učebni technickej výchovy

Príloha č. 2: Osobitné bezpečnostné opatrenia pri práci na školskom pozemku

Príloha č. 3: Osobitné bezpečnostné opatrenia v učebni prírodovedných predmetov

Príloha č. 4: Osobitné bezpečnostné opatrenia na hodinách telesnej a športovej výchovy a pri športových činnostiach, v školskej posilňovni, v minitelocvični

Príloha č. 5: Osobitné bezpečnostné opatrenia v jazykovom laboratóriu

Príloha č. 6: Osobitné bezpečnostné opatrenia v učebni informaticky zameraných predmetov

Príloha č. 7: Osobitné bezpečnostné opatrenia v školskej knižnici

Príloha č. 8: Osobitné bezpečnostné opatrenia v digitálnej učebni

Príloha č. 9: Osobitné bezpečnostné opatrenia v učebni výtvarnej výchovy

Príloha č. 10: Osobitné bezpečnostné opatrenia pri organizovaní školských výletov a exkurzií

Príloha č. 11: Osobitné bezpečnostné opatrenia v školskom klube detí

Príloha č. 12: Zápis o zadržaní mobilu

Príloha č. 13: Zápis o zadržaní vecí (alkohol, tabak)

Príloha č. 14: Zápis o zadržaní vecí (omamná alebo psychotropná látka)

Príloha č. 15: Zápis o zadržaní vecí (osobná technika)

**PREAMBULA**

Školský poriadok Základnej školy s materskou školou Hugolína Gavloviča, Školská ulica 369, Pruské zahŕňa súbor pravidiel, zásad, práv a povinností, ktorými sa v zmysle práva na vzdelanie zabezpečuje riadna prevádzka školy a školských zariadení, ktoré sú súčasťou školy.

V záujme naplnenia práva na vzdelanie vedenie školy zabezpečí vnútorný chod školy a podmienky na optimálne medziľudské vzťahy tak, aby bol čas strávený v škole a v jej školských zariadeniach efektívne využitý z hľadiska výchovy a vzdelávania, a aby bol aj časom príjemne stráveným rovnako žiakmi, ako aj pedagogickými a ostatnými zamestnancami školy. Škola bude dôsledne dbať na dodržiavanie záväzných právnych noriem, ako sú Deklarácia práv dieťaťa, Listina základných práv a slobôd, ako aj iné platné dokumenty vo vzťahu k deťom, žiakom, pedagógom i ostatným zamestnancom školy. Z uvedeného dôvodu sa ustanovuje tento školský poriadok, ktorý sa opiera o platnú legislatívu a následné právne normy vypracované Ministerstvom školstva, vedy, výskumu a športu SR. Je to súhrn noriem, zásad a pravidiel spolužitia celého kolektívu detí a žiakov, pedagogických a ostatných zamestnancov školy, je prejavom uvedomelého vzťahu k práci v škole a k plneniu svojich povinností.

**ÚVOD**

Základná škola s materskou školou Hugolína Gavloviča, Školská ulica 369, Pruské je školou, ktorú som si zvolil dobrovoľne, a preto sa budem riadiť jej pravidlami a školským poriadkom.

Školský poriadok upravuje § 153 zákona č. 245/2008 o výchove a vzdelávaní (školský zákon) a o zmene a doplnení niektorých zákonov v znení neskorších predpisov.

Úlohou školského poriadku je racionálne rozdelenie úloh, správne využívanie pracovného času a predchádzanie školským a pracovným úrazom.

Dodržiavanie školského poriadku utvára dobré predpoklady na chod školy a jej bezpečnosť. Preto sú všetci zamestnanci a žiaci školy povinní tento školský poriadok dodržiavať.

|  |  |
| --- | --- |
| Riaditeľka školy **vydáva** tento školský poriadok dňa | 30. januára 2018 |
| Zároveň **sa ruší** školský poriadok zo dňa | 05. septembra 2011 |
| Tento školský poriadok **nadobúda účinnosť** dňa | 01. februára 2018 |

**1 VŠEOBECNÉ USTANOVENIA**

**1. 1 Organizácia vyučovacieho dňa**

***„Viem, že svojím správaním, konaním a vzhľadom reprezentujem seba, svoju školu a rodičov.“***

1. Vyučovací proces sa riadi platným rozvrhom hodín. Rozvrh hodín je povinný rešpektovať každý žiak, pedagogický zamestnanec, ako aj ostatní zamestnanci školy.

2. Vyučovanie sa začína o 07:30 hod.

3. Budova školy sa zamyká o 07:30 hod.

4. Vyučovací proces je organizovaný v triedach, v odborných učebniach, v telocvični, v minitelocvični, v posilňovni, v školských dielňach a na športoviskách v blízkom okolí školy. V prípade exkurzií, vychádzok, besied, návštevy divadla, kina a pod. môže byť vyučovací proces organizovaný i mimo areálu a budovy školy.

5. Žiaci, pedagogickí a ostatní zamestnanci školy sa riadia počas vyučovania časovou organizáciou vyučovacích hodín a zvonenia, ktoré sú nasledovné:

|  |  |  |  |
| --- | --- | --- | --- |
| **Poradie hodín** | **Začiatok vyuč. hodiny** | **Koniec vyuč. hodiny** | **Trvanie prestávky** |
| 1. | 07:30 | 08:15 | 5 min. |
| 2. | 08:20 | 09:05 | 15 min. |
| 3. | 09:20 | 10:05 | 5 min. |
| 4. | 10:10 | 10:55 | 5 min. |
| 5. | 11:00 | 11:45 | 10 min. |
| 6. | 11:55 | 12:40 | 30 min. |
| 7. | 13:10 | 13:50 |  |

6. Na vyučovanie telesnej výchovy sa žiaci 1. stupňa prezliekajú v triedach a žiaci druhého stupňa v šatniach pri telocvični. Na vyučovanie predmetov výtvarná výchova, pracovné vyučovanie, technicky zamerané predmety, fyzika, chémia si žiaci obliekajú ochranné odevy podľa pokynov vyučujúcich.

7. Presuny žiakov na vyučovanie odborných predmetov sa konajú vždy pod dozorom vyučujúcich. Žiaci po zazvonení čakajú na príchod vyučujúceho vo svojej kmeňovej triede. Pod jeho dozorom sa presunú do odbornej učebne. Po skončení vyučovacej hodiny sa žiaci presunú opäť pod dozorom vyučujúceho do svojej kmeňovej triedy.

8. Žiakom končí vyučovanie poslednou vyučovacou hodinou podľa rozvrhu platného v danom školskom roku.

9. Z dôvodu organizácie rôznych výchovných a vzdelávacích aktivít môže nastať zmena začiatku alebo konca vyučovania v rozpore s rozvrhom hodín. Túto skutočnosť oznámia pdg. zamestnanci aspoň jeden deň vopred písomnou formou rodičom.

10. Na popoludňajšie mimoškolské aktivity (ZUŠ, záujmové útvary, triedne akcie a pod.) prichádzajú žiaci vždy podľa dohody s vyučujúcim (najneskôr 5 minút pred začiatkom aktivity). Sú povinní sa v šatniach prezuť. Obuv, kabáty a iné zvršky odevov uložiť do svojej skrinky.

11. Po skončení popoludňajšie aktivity je pedagóg, ktorý aktivitu organizoval, povinný dohliadnuť, aby sa žiaci prezliekli, prezuli a bez zbytočných odkladov opustili budovu školy.

12. Žiakov, ktorí navštevujú ŠKD, si príde pedagóg, ktorý organizuje popoludňajšiu mimoškolskú aktivitu, prevziať od vychovávateľky ŠKD. Po jej skončení odvedie žiakov naspäť do ŠKD, odovzdá ich vychovávateľke ŠKD, prípadne zákonným zástupcom žiaka.

13. Žiaci, ktorí sú prihlásení na mliečnu desiatu, odchádzajú na mliečnu desiatu po druhej vyučovacej hodine (počas veľkej prestávky) samostatne. Nikde sa nezdržujú, dbajú na svoju bezpečnosť. Po skončení mliečnej desiatej sa vrátia do svojej kmeňovej triedy.

14. Žiakov prvého ročníka odvádza do školskej jedálne a zo školskej jedálne počas adaptačného obdobia (september, október) triedna učiteľka.

15. Tí žiaci, ktorí idú po skončení vyučovania na školské obedy, si v šatni odložia do svojich skriniek školské aktovky, skrinky si uzamknú a odchádzajú na obed do školskej jedálne. Po skončení obeda sa v šatni prezlečú, prezujú, uzamknú si skrinku a odchádzajú domov.

**1. 2 Oslovenie, pozdravy, komunikácia**

**Žiak:**

1. Oslovuje všetkých zamestnancov školy titulom pán/pani.

2. Pri prvom stretnutí počas dňa pozdraví každého zamestnanca školy.

3. Vyjadruje sa slušne, bez vulgárnych vyjadrení, s odstupom voči autorite.

4. Ku spolužiakom sa správa slušne, nevysmieva sa, oslovuje ich krstným menom.

5. Vysmievanie, urážanie, nadradenosť, podceňovanie a fyzického ubližovanie spolužiakovi sa považuje za šikanovanie.

6. Každá urážajúca komunikácia (i za neprítomnosti vyučujúceho) sa považuje za porušenie školského poriadku.

7. Správa sa slušne a úctivo aj voči iným dospelým osobám v škole (rodičia iných žiakov, zamestnanci obecného úradu, zamestnanci ZUŠ a pod.).

8. Rešpektuje súkromie, osobné veci a majetok svojich spolužiakov. (Nesmie si zobrať písacie potreby, písanky, učebnice a iné školské pomôcky a osobné veci svojich spolužiakov bez ich predošlého súhlasu.)

9. Rešpektuje súkromie, osobné veci a majetok pedagogických, ale aj ostatných zamestnancov školy. (Nesmie vstupovať do PC, notebooku, tabletu pdg. zamestnancov, nesmie si prehliadať a vziať si školskú dokumentáciu a osobné veci zamestnancov školy).

**1. 3 Zásady správania žiaka**

**1. 3. 1 Všeobecné práva a povinnosti žiaka**

Poriadok školy sa právne opiera **o všeobecné právne akceptované normy a zásady uznávané právnym systémom Slovenskej republiky**, ktoré sú záväzné pre všetky inštitúcie a organizácie poskytujúce výchovu a vzdelávanie.

**I. Deklarácia práv dieťaťa**

1. Dieťaťu náležia všetky práva uvedené v tejto deklarácii. Na tieto práva majú nárok všetky deti bez jedinej výnimky, bez rozdielu rasy, farby, pohlavia, reči, náboženstva, politického alebo iného presvedčenia, národného alebo sociálneho pôvodu, majetkového alebo iného spoločenského postavenia, či už dieťaťa samého alebo jeho rodiny.

2. Dieťaťu sa má dostať zvláštnej ochrany a treba mu zákonmi a inými prostriedkami zabezpečiť, aby sa v slobodných a dôstojných podmienkach zdravým a normálnym spôsobom vyvíjalo telesne, duševne, mravne, duchovne a sociálne. Pri prijímaní zákonov hlavným hľadiskom majú byť najvlastnejšie záujmy dieťaťa.

3. Dieťa má mať od narodenia právo na meno a štátnu príslušnosť.

4. Dieťaťu sa majú dostať výhody sociálneho zabezpečenia. Má mať právo dospievať a vyvíjať sa v zdraví, preto treba jemu a jeho matke poskytovať zvláštnu starostlivosť a ochranu vrátane primeranej starostlivosti pred narodením a po ňom. Dieťa má mať právo na primeranú výživu, bývanie, zotavenia a zdravotnícke služby.

5. Telesne, duševne alebo sociálne postihnutému dieťaťu treba poskytnúť zvláštnu opateru, výchovu a starostlivosť, akú vyžaduje jeho konkrétny stav.

6. Plný a harmonický rozvoj osobnosti dieťaťa vyžaduje lásku a porozumenie. Všade, kde je to možné, má vyrastať obklopené starostlivosťou a zodpovednosťou svojich rodičov a vždy v ovzduší lásky a mravnej a hmotnej istoty, s výnimkou mimoriadnych okolností, sa dieťa nemá odlúčiť od matky. Má byť povinnosťou spoločnosti a úradov venovať osobitnú starostlivosť deťom, ktoré nemajú rodinu, a tým ktorým sa nedostáva primeraných prostriedkov na výživu. Je žiaduce, aby štát poskytoval finančnú pomoc alebo inú na výživu mnohopočetným rodinám.

7. Dieťa má nárok na vzdelanie, ktoré má byť bezplatné a povinné, aspoň na základnom stupni. Má sa mu dostávať vzdelávanie, ktoré mu zvýši jeho všeobecnú kultúrnu úroveň a poskytne mu rovnaké možnosti rozvíjať svoje schopnosti a svoje názory a svoj zmysel pre mravnú a spoločenskú myseľ, aby sa mohlo stať užitočným členom spoločnosti.

8. Dieťa má byť za každých okolností medzi prvými, ktorým sa poskytuje pomoc.

9. Dieťa má byť chránené pred všetkými formami zanedbávania, krutosti a využívania. Dieťa sa nesmie zamestnávať pred dovŕšením primeraného, minimálneho veku, v nijakom prípade ho nemožno nútiť, alebo mu dovoliť, aby vykonávalo prácu alebo zamestnanie, ktoré je na úkon jeho zdravia alebo vzdelávania, alebo bráni jeho telesnému, duševnému, alebo mravnému vývinu.

10. Dieťa treba chrániť pred pôsobením, ktoré môže podnecovať rasovú, náboženskú alebo akúkoľvek inú formu diskriminácie. Dieťa sa má vychovávať v duchu porozumenia, znášanlivosti, priateľstva medzi národmi, mieru a bratstva všetkých ľudí, aby si plne uvedomovalo, že má svoje sily a schopnosti venovať službe ostatným ľuďom.

**II. Dohovor o právach dieťaťa**

**1. Právo na pomoc a ochranu:** právo na použitie vyžaduje pomoc deťom a ich ochranu zo strany rodiny i spoločnosti.

**2. Právo na bezpečie:** dieťa má právo na osobnú bezpečnosť, bezpečnosť svojho vlastníctva.

**3. Právo na vývoj:** právo na vývoj sa týka vzdelania, právo na hru a prázdniny i na kultúrne aktivity.

**4. Právo na slobodný prejav:** základom otvorenej demokracie spoločnosti je sloboda prejavu. Každý z nás si môže myslieť čo chce, a slobodne to vyjadriť.

**5. Právo na spravodlivosť:** máme práva, aby iní nepoznali naše súkromie bez nášho súhlasu. Ak sa tak nestane, máme právo domáhať sa spravodlivosti.

**6. Právo na slobodu vyznania a náboženstva:** spoločnosť vyznáva aj naše právo žiť podľa vlastného náboženského a národného presvedčenia.

**7. Právo na slobodu pokojného združovania a zhromažďovania sa:** sloboda pokojného združovania a zhromažďovania sa pramení z prirodzenej potreby každého človeka spájať sa s inými ľuďmi.

**III. Všeobecné práva a povinnosti žiaka a jeho zákonného zástupcu alebo zástupcu zariadenia v zmysle § 144 Zák. 245/2008 Z. z. o výchove a vzdelávaní**

**(školský zákon)**

**1. Dieťa alebo žiak má právo na:**

1. rovnoprávny prístup ku vzdelávaniu;
2. bezplatné vzdelanie v základných školách a v stredných školách;
3. bezplatné vzdelanie pre päťročné deti pred začiatkom plnenia povinnej školskej dochádzky v materských školách;
4. vzdelanie v štátnom jazyku a materinskom jazyku v rozsahu ustanovenom zákonom;
5. individuálny prístup rešpektujúci jeho schopnosti a možnosti, nadanie a zdravotný stav v rozsahu ustanovenom týmto zákonom;
6. bezplatné zapožičiavanie učebníc a učebných textov na povinné vyučovacie predmety;
7. úctu k jeho vierovyznaniu, svetonázoru, národnostnej a etnickej príslušnosti;
8. poskytovanie poradenstva a služieb spojených s výchovou a vzdelávaním;
9. výchovu a vzdelávanie v bezpečnom a hygienicky vyhovujúcom prostredí;
10. organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny;
11. úctu k svojej osobe a na zabezpečenie ochrany proti fyzickému, psychickému a sexuálnemu násiliu;
12. na slobodnú voľbu voliteľných a nepovinných predmetov v súlade so svojimi možnosťami, záujmami a záľubami v rozsahu ustanovenom vzdelávacím programom;
13. na informácie týkajúce sa jeho osoby a jeho výchovno – vzdelávacích výsledkov;
14. na individuálne vzdelávanie za podmienok ustanovených týmto zákonom podľa § 24,
15. náhradu škody, ktorá mu vznikla pri výchove a vzdelávaní alebo v priamej súvislosti s nimi; toto ustanovenie sa nevzťahuje na škodu podľa osobitného predpisu (§ 17 zákona č. 461/2003 Z. z. o sociálnom poistení v znení neskorších predpisov).

**2. Dieťa alebo žiak so špeciálnymi výchovno-vzdelávacími potrebami:**

a) má právo na výchovu a vzdelávanie s využitím špecifických foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú;

b) má právo používať pri výchove a vzdelávaní špeciálne učebnice a špeciálne didaktické a kompenzačné pomôcky.

**3. Dieťa alebo žiak je povinný:**

1. neobmedzovať svojím konaním práva ostatných osôb zúčastňujúcich sa výchovy a vzdelávania;
2. dodržiavať školský poriadok školy a ďalšie vnútorné predpisy školy alebo školského zariadenia;
3. chrániť pred poškodením majetok školy alebo školského zariadenia a majetok, ktorý škola alebo školské zariadenie využíva na výchovu a vzdelávanie;
4. chrániť pred poškodením učebnice, učebné texty a učebné pomôcky, ktoré im boli bezplatne zapožičané;
5. pravidelne sa zúčastňovať na výchove a vzdelávaní a riadne sa vzdelávať, ak tento zákon neustanovuje inak;
6. konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní;
7. ctiť si ľudskú dôstojnosť svojich spolužiakov a zamestnancov školy alebo školského zariadenia;
8. rešpektovať pokyny zamestnancov školy alebo školského zariadenia, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi.

**4. Zákonný zástupca má právo** vybrať pre svoje dieťa školu alebo školské zariadenie, ktoré poskytuje výchovu a vzdelávanie podľa tohto zákona, zodpovedajúce schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti; právo na slobodnú voľbu školy alebo školského zariadenia možno uplatňovať v súlade s možnosťami výchovno-vzdelávacej sústavy.

**5. Zákonný zástupca dieťaťa alebo žiaka alebo zástupca zariadenia má právo:**

a) žiadať, aby sa v rámci výchovy a vzdelávania v škole alebo v školskom zariadení poskytovali deťom a žiakom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa tohto zákona;

b) oboznámiť sa s výchovno-vzdelávacím programom školy alebo školského zariadenia a školským poriadkom;

c) byť informovaný o výchovno-vzdelávacích výsledkoch svojho dieťaťa;

d) na poskytnutie poradenských služieb vo výchove a vzdelávaní svojho dieťaťa;

e) zúčastňovať sa výchovy a vzdelávania po predchádzajúcom súhlase riaditeľa školy alebo školského zariadenia;

f) vyjadrovať sa k výchovno-vzdelávaciemu programu školy alebo školského zariadenia prostredníctvom orgánov školskej samosprávy;

g) byť prítomný na komisionálnom preskúšaní svojho dieťaťa po predchádzajúcom súhlase riaditeľa školy.

**6. Zákonný zástupca dieťaťa alebo žiaka, alebo zástupca zariadenia je povinný:**

a) vytvoriť pre dieťa podmienky na prípravu na výchovu a vzdelávanie v škole a na plnenie školských povinností;

b) dodržiavať podmienky výchovno-vzdelávacieho procesu svojho dieťaťa určené školským poriadkom;

c) dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby;

d) informovať školu alebo školské zariadenie o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania;

e) nahradiť škodu, ktorú žiak úmyselne zavinil.

**7. Zákonný zástupca dieťaťa alebo zástupca zariadenia je povinný** prihlásiť dieťa na plnenie povinnej školskej dochádzky a dbať o to, aby dieťa dochádzalo do školy pravidelne a včas, ak mu nezabezpečí inú formu vzdelávania podľa tohto zákona; dôvody neprítomnosti dieťaťa na výchove a vzdelávaní doloží dokladmi v súlade so školským poriadkom.

**8. Ak sa dieťa alebo žiak nemôže zúčastniť na výchove a vzdelávaní v škole alebo v školskom zariadení, jeho zákonný zástupca alebo zástupca zariadenia je povinný** oznámiť škole alebo školskému zariadeniu bez zbytočného odkladu príčinu jeho neprítomnosti. Za dôvod ospravedlniteľnej neprítomnosti dieťaťa alebo žiaka sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť dieťaťa alebo žiaka na súťažiach.

**9. Neprítomnosť maloletého dieťaťa alebo žiaka**, ktorá trvá najviac tri po sebe nasledujúce vyučovacie dni, ospravedlňuje jeho zákonný zástupca alebo zástupca zariadenia; vo výnimočných a osobitne odôvodnených prípadoch škola môže vyžadovať lekárske potvrdenie o chorobe dieťaťa alebo žiaka, alebo iný doklad potvrdzujúci odôvodnenosť jeho neprítomnosti. Ak neprítomnosť dieťaťa alebo žiaka z dôvodu ochorenia trvá dlhšie ako tri po sebe nasledujúce vyučovacie dni, predloží dieťa, žiak, jeho zákonný zástupca alebo zástupca zariadenia potvrdenie od lekára.

**2 KONKRETIZÁCIA PRÁV A POVINNOSTÍ ŽIAKA V PODMIENKACH ŠKOLY**

***„Ak žijeme v nepriateľstve – naučíme sa útočiť, ak žijeme v posmechu – naučíme sa nenávidieť, ak žijeme v tolerancii – naučíme sa spravodlivosti, ak žijeme v priateľstve – naučíme sa hľadať na svete lásku.“***

Škola má záujem pripraviť vás pre život tak, aby ste sa vedeli v ňom správne orientovať, poznali pozitívne ľudské hodnoty, našli si primerané uplatnenie, boli šťastní.

**2. 1 Základné zásady**

**Vyžadujeme, aby ste si:**

* osvojili a zachovávali základné pravidlá, časový harmonogram a program školy, rešpektovali jej zameranie a svojimi vzájomnými vzťahmi prispeli k dobrej atmosfére;
* osvojili zásady mravného správania, vedomosti a praktické zručnosti na veku primeranej úrovni;
* svojím vystupovaním a činnosťou neobmedzovali osobnú slobodu iných a neohrozovali ich mravnosť, zdravie a bezpečnosť;
* chránili a zveľaďovali vlastný i spoločný majetok a tiež aj majetok iných.

**Ďalej je dôležité:**

* budovať dobré vzťahy na vzájomnom porozumení, úcte, ohľaduplnosti a vzájomnej pomoci;
* dodržiavať v záujme zachovania poriadku, bezpečnosti a zdravia žiakov časový harmonogram školy, zdržiavať sa vo vymedzených priestoroch školy, svojím vystupovaním a činnosťou neohrozovať zdravie a bezpečnosť iných i seba;
* zachovávať osobnú hygienu a hygienu prostredia, obliekať sa v súlade s hygienickými i mravnými požiadavkami (v škole sa prezúva obuv a vrchné ošatenie sa odkladá v šatniach, alebo skrinkách);
* nedovoľovať si vystupovať a sedieť na parapetných doskách, otvárať okná inak, ako na „ventilačku“ a vykláňať sa z nich, vyhadzovať von papiere a iné odpadky či školské pomôcky a iné predmety, vystupovať na lavice, sedieť na laviciach, hojdať sa na stoličkách, nosiť do školy veci a predmety, ktoré by mohli ohroziť zdravie (drogy, cigarety, omamné látky....), morálku a bezpečnosť iných a tiež by mohli spôsobiť škodu na majetku – ostré predmety (mimo vyučovacích pomôcok) zapaľovače, zápalky, horľavé látky, chemikálie, zbrane, atrapy zbraní, laserové ukazovadlá, cenné veci, väčšie množstvo peňazí, používať na vyučovaní mobilný telefón a dátovú techniku.

**2. 2 Základné práva**

1. Právo na plnohodnotný rozvoj svojej osobnosti.
2. Právo prejaviť sa slobodne a otvorene, konkrétne a primeranou formou.
3. Právo byť primerane informovaný.
4. Právo na úctu a slušné zaobchádzanie.
5. Právo byť spravodlivo hodnotený a odmeňovaný.
6. Právo používať priestory a zariadenia školy podľa ich určenia

**2. 3 Základné povinnosti**

1. Žiak sa v škole správa slušne, dbá na pokyny zamestnancov školy.

2. Podľa svojich schopností sa svedomito a pravidelne pripravuje na vyučovanie a nosí si požadované vyučovacie pomôcky podľa pokynov vyučujúcich.

3. Žiak dodržiava školský poriadok.

4. Žiak sa správa slušne aj mimo vyučovania, a to aj počas voľných dní a prázdnin tak, aby neporušoval zásady spolunažívania a spoločenské normy správania.

5. Žiak chodí do školy pravidelne a včas podľa rozvrhu hodín. Zúčastňuje sa na činnostiach a aktivitách, ktoré škola organizuje.

6. Účasť v záujmových útvaroch, do ktorých sa žiak dobrovoľne prihlásil je povinná.

7. Žiak je povinný byť v škole čisto a vhodne upravený a oblečený. Je zakázané:

* nosiť oblečenie propagujúce extrémne názory, vulgárnu potlač a obrázky, texty a obrázky v rozpore so zásadami tolerancie a humanizmu, obrázky a slogany propagujúce psychotropné a omamujúce látky;
* nosiť vyzývavé oblečenie (hlboké výstrihy, nohavice s nízkym odhaľujúcim sedom, odhalené brucho, chrbát, príliš vykrojené šortky), krátke odhaľujúce sukne, priesvitné oblečenie;
* nosiť čiapky, kapucne na hlave, bundy počas pobytu v škole;
* líčenie a účes v rozpore s dobrými mravmi;
* tepláky.

8. Žiak sa v priestoroch školy pohybuje prezutý.

9. Žiak je povinný chrániť učebnice, školské pomôcky a iný školský majetok.

10. Žiak udržiava v poriadku a čistote svoje miesto, triedu, ostatné školské priestory, svoju školskú aktovku, školské písanky a ostatné osobné pomôcky (aj z hygienických dôvodov).

11. Žiak je povinný nosiť do školy učebnice, písanky, pracovné zošity, písacie potreby a ostatné školské pomôcky podľa rozvrhu a podľa pokynov vyučujúcich.

12. Žiak je povinný chrániť svoje zdravie a zdravie svojich spolužiakov, nevykonáva činnosti, ktoré sú zdraviu škodlivé, najmä fajčenie, pitie alkoholických nápojov, používanie zdraviu škodlivých látok.

13. Žiak je povinný v prípade absencie na vyučovaní v čase plánovanej previerky, písomnej práce, testu, ústnej odpovede, resp. inej formy skúšania absolvovať skúšanie v náhradnom termíne, ktorý bude určený po dohode pedagóga so žiakom.

14. Žiak je povinný rešpektovať právo učiteľa zadržať mu akýkoľvek predmet, ktorým narúša vyučovací proces. Žiak tento predmet odovzdá vyučujúcemu, ktorý odobratie predmetu zapíše do protokolu o odovzdaní predmetu. Vyučujúci ho vydá iba zákonnému zástupcovi žiaka.

15. Odporúčame žiakom nenosiť do školy drahé predmety. Ak si žiak do školy prinesie drahý predmet, je to iba na jeho vlastnú zodpovednosť. V prípade straty, odcudzenia, poškodenia, zničenia, škola nie je povinná vyvodzovať žiadne opatrenia.

16. Ak žiak na príkaz školy prinesie do školy určitú sumu peňazí, odovzdá ich žiak čo najskôr vyučujúcemu. V prípade, že tak neurobí, neberie škola na seba zodpovednosť a nie je povinná robiť žiadne opatrenia.

17. Ak žiak zistí nejakú stratu, ohlási to ihneď vyučujúcemu.

18. Žiak sa v priestoroch školy, na chodbách, na schodisku, v triedach a v učebniach pohybuje krokom a bezpečne.

19. Žiak na chodbe, na schodisku, v triede, v školskej jedálni akceptuje žiakov s telesným postihnutím, dáva im prednosť, neobmedzuje ich v pohybe, správa sa ku nim slušne.

20. Žiak je povinný zachovávať v priestoroch školy čistotu a hygienu. Odpadky hádže do odpadkových košov. Nepatria na zem, chodby, toalety, do záchodových mís, pisoárov, umývadiel.

20. Sme škola, ktorá myslí ekologicky. Žiak je povinný separovať odpad do označených nádob.

**Žiak nesmie:**

1. Pred skončením vyučovania opustiť budovu školy neodôvodnene a bez vedomia triedneho učiteľa.

2. Nosiť do školy predmety ohrozujúce vlastné zdravie, zdravie spolužiakov a zamestnancov školy a také predmety, ktoré by rozptyľovali jeho pozornosť, jeho alebo pozornosť jeho spolužiakov počas vyučovacieho procesu.

3. Počas vyučovacieho procesu používať predmety, ktoré na výchovno-vzdelávacom procese nepotrebuje: MP3 prehrávač, notebook, tablet, mobilný telefón.

4. Znečisťovať steny, šatňové skrinky, nábytok v triedach, kresliť po nich, sprejovať na ne obrázky, lepiť obrázky a plagáty bez povolenia vyučujúceho.

5. Ničiť a devastovať zariadenie v budove školy a v celom areáli školy, steny v priestoroch školy. (Na chodbách, v učebniach, v triedach, v šatniach, v telocvični, v minitelocvični, v dielňach, v posilňovni, na sociálnych zariadeniach, na školských športoviskách, oplotení školy a pod.).

6. Používať vulgárne výrazy v akejkoľvek komunikácii so zamestnancami školy, so spolužiakmi, a tiež pri akciách, podujatiach, činnostiach organizovaných školou.

7. Fajčiť v priestoroch školy a celom areáli školy, a tiež pri akciách, podujatiach, činnostiach organizovaných školou.

8. Používať alkoholické látky, drogy, energetické nápoje, nápoje s kofeínom a omamné látky v priestoroch školy a v celom areáli školy, a tiež pri akciách, podujatiach, činnostiach organizovaných školou.

9. Nosiť do školy a na akcie organizované školou výbušniny, zábavnú pyrotechniku, nože, ostré predmety, zbrane, chemikálie a manipulovať s nimi.

10. Žuť počas vyučovania (vrátane prestávok) žuvačky.

**2. 3. 1 Opatrenia školy na používanie mobilných telefónov žiakmi**

V zmysle § 20 ods. 7 Vyhl. MŠ SR č. 320/2008 o základnej škole žiak **nesmie** na vyučovaní **používať** **mobilný telefón**. Použiť ho môže iba v odôvodnených prípadoch so súhlasom vyučujúceho, triedneho učiteľa, riaditeľa alebo jeho povereného zástupcu.

**Pravidlá požívania mobilných telefónov žiakmi:**

1. Nosiť mobilný telefón do školy neodporúčame.

2. Ak má žiak v škole mobilný telefón, mal by byť o tejto skutočnosti informovaný jeho zákonný zástupca.

3. Škola nenesie zodpovednosť za prípadné poškodenie, stratu alebo odcudzenie mobilných telefónov žiakov.

**4. V škole má žiak mobilný telefón vypnutý, nie iba v tichom režime!**

5. Ak žiak používa mobilný telefón počas vyučovacej hodiny, počas prestávok alebo počas akcií organizovaných školou bez súhlasuvyučujúceho, triedneho učiteľa, riaditeľa alebo jeho povereného zástupcu, poruší školský poriadok.

**Postup školy pri porušení pravidiel používania mobilného telefónu žiakmi**

**1. Ak si žiak mobilný telefón nevypol alebo ho používa na telefonovanie, písanie SMS správ, telefón mu vyzváňa,** je vyučujúci povinný mobilný telefón žiakovi odobrať a spísať o tom zápis a informuje o tom triedneho učiteľa žiaka. Vyučujúci v ten istý deň informuje zákonného zástupcu o odobraní mobilného telefónu žiakovi. Mobilný telefón bude vrátený zákonnému zástupcovi po dohode s vyučujúcim.

**Žiakovi bude udelené:**

- pri prvom porušení školského poriadku v tomto bode písomné napomenutie triednym učiteľom,

- pri druhom porušení školského poriadku v tomto bode písomné pokarhanie triednym učiteľom,

- pri treťom porušení školského poriadku v tomto bode písomné pokarhanie riaditeľom školy.

**2. Ak si žiak mobilný telefón nevypol a používa ho aktívne na internete, na nahrávanie zvuku, videa, fotenie seba a iných osôb, čo považujeme za závažné porušenie školského poriadku,** je vyučujúci povinný mobilný telefón žiakovi odobrať a spísať o tom zápis a informuje o tom triedneho učiteľa žiaka. Vyučujúci v ten istý deň informuje zákonného zástupcu o odobraní mobilného telefónu žiakovi. Mobilný telefón bude vrátený prostredníctvom vyučujúceho zákonnému zástupcovi žiaka.

**Žiakovi bude udelené:**

**-** písomné pokarhanie riaditeľom školy.

**2. 4 Príchod žiakov do školy**

1. Škola sa otvára o 6:40 hod., aby mohli žiaci dochádzajúci na školské vyučovanie z okolitých obcí čakať na vyučovanie v budove školy. V tomto čase sú žiaci v budove školy bez pedagogického dozoru, ktorý prichádza na určené miesto dozoru o 07:10 hod.

2. Žiaci si pred vchodom do budovy školy dôkladne očistia obuv. V šatniach si odložia obuv, kabáty a iné zvršky odevov do svojej skrinky. Každý žiak má pridelenú jednu šatňovú skrinku a je povinný si svoju skrinku vždy zamknúť.

3. Vyučovanie sa začína o 07:30 hod.

4. Budova školy sa zamyká o 07:30 hod.

5. Žiak, ktorý príde do školy po 07:30 hod., je evidovaný ako žiak s oneskoreným príchodom na vyučovanie. Je povinný zazvoniť prostredníctvom elektronického vrátnika na sekretariáte školy (prípadne v zborovni alebo ZRŠ), slušným spôsobom požiadať o vstup do budovy školy, urýchlene sa prezuť a dostaviť sa na vyučovanie.

6. Žiaci môžu prichádzať zo šatne do triedy od 07:15 hod. a do tried prichádzajú najneskôr 5 minút pred prvou vyučovacom hodinou.

7. Čas od príchodu do školy do začiatku vyučovania žiak využíva na prípravu na vyučovaciu hodinu, opakovanie si učiva, psychohygienu. V tomto čase si nevypracúva domáce úlohy, ktoré mu boli uložené v predchádzajúcich dňoch. Takto vypracované domáce úlohy mu nebudú uznané.

**2. 5 Správanie sa žiakov počas prestávok**

1. Malá prestávka je určená na psychohygienu a prípravu na nasledujúcu hodinu.

2. Žiak počas malých prestávok opúšťa triedu iba v prípade odchodu na WC alebo na príkaz vyučujúceho.

3. Žiak počas malých prestávok nenavštevuje spolužiakov v iných triedach, v odôvodnených prípadoch požiada dozor konajúceho učiteľa o vstup do inej triedy.

4. Žiak v prípade nejakého konfliktu v triede alebo zdravotných problémov (nevoľnosť, bolesti, zvracanie a pod.) oznámi ihneď túto skutočnosť dozor konajúcemu pedagógovi.

5. Žiak počas malých prestávok opúšťa chodbu, na ktorej je jeho kmeňová trieda, pri presunoch do odborných učební, ale vždy iba pod dozorom príslušného vyučujúceho.

6. Veľká prestávka po druhej vyučovacej hodine je určená na desiatu, psychohygienu a prípravu na nasledujúcu hodinu.

7. Počas veľkej prestávky sa žiaci, ktorí sú prihlásení na mliečnu desiatu, nadesiatujú v školskej jedálni a bez zdržiavania sa presunú späť do svojej kmeňovej triedy.

8. Obedová veľká prestávka nasleduje po 6. vyučovacej hodine a je určená na oddych žiakov, naobedovanie sa, na psychohygienu a prípravu na nasledujúcu hodinu.

9. Počas obedovej veľkej prestávky sa žiaci, ktorí sú prihlásení na obed naobedujú v školskej jedálni a bez zdržiavania sa presunú späť do svojej kmeňovej triedy.

10. Žiaci nesmú odchádzať z chodby, kde je umiestnená ich kmeňová trieda, bez predchádzajúceho súhlasu dozor konajúceho pedagóga.

**2. 6 Správanie sa žiakov počas vyučovacej jednotky**

1. Žiak je povinný mať na začiatku vyučovacej hodiny pripravené všetky pomôcky.

2. Žiak je povinný ospravedlniť sa na začiatku vyučovacej hodiny, ak sa na vyučovanie nepripravil, nemá domácu úlohu, nemá potrebné pomôcky, alebo ak na predchádzajúcej hodine chýbal. Ospravedlnenie počas vyučovacej hodiny vyučujúci nemusí akceptovať.

3. Žiak sedí na svojom mieste podľa zasadacieho poriadku, ak mu učiteľ neurčí iné miesto.

4. Počas vyučovacej jednotky pracuje podľa pokynov vyučujúceho.

5. Dodržiava pravidlá, ktoré sú stanovené medzi príslušným vyučujúcim a žiakmi.

6. Počas vyučovania neobmedzuje a nevyrušuje ostatných spolužiakov a vyučujúceho.

7. Žiak požiada o možnosť hovoriť prihlásením sa.

8. V čase vyučovania v odborných učebniach je žiak povinný správať sa v súlade s poriadkom platným pre vyučovanie v príslušnej odbornej učebni.

9. Žiak je povinný nosiť si vyučovacie pomôcky a pripravovať sa na vyučovanie podľa pokynov vyučujúceho a dodržiavať dohodnuté termíny súvisiace s vypracovaním školských úloh počas domácej prípravy.

10. Žiak je povinný na hodinách technického, pracovného, výtvarného zamerania nosiť ochranný odev, prípadne obuv podľa pokynov pedagogického zamestnanca.

11. Žiak je povinný na hodinách telesnej a športovej výchovy nosiť vhodnú športovú obuv a oblečenie primeranú prostrediu, športovým aktivitám, ročnému obdobiu a podľa pokynov vyučujúceho.

12. Ak žiak na hodine telesnej a športovej výchovy nemôže cvičiť dlhodobo zo zdravotných dôvodov, môže riaditeľ školy rozhodnúť o oslobodení žiaka od povinnej telesnej výchovy na základe písomnej žiadosti zákonných zástupcov. Ku žiadosti je zákonný zástupca povinný doložiť „Návrh na oslobodenie od povinnej telesnej výchovy“ od príslušného lekára.

13. Ak žiak na hodine telesnej a športovej výchovy nemôže cvičiť krátkodobo zo zdravotných dôvodov (napr. po bežnom detskom ochorení, v dôsledku nevoľnosti a pod.), pričom nie je oslobodený od povinnej telesnej výchovy, žiaka ospravedlní vyučujúci iba na základe:

a) písomnej žiadosti zákonného zástupcu,

b) písomného lekárskeho ospravedlnenia.

**2. 7 Odchod žiakov zo školy**

1. Po skončení vyučovacej hodiny sú žiaci povinní vo svojej kmeňovej triede alebo v učebni pozatvárať okná, upratať triedu (učebňu), povykladať všetky stoličky.

2. Z poslednej vyučovacej hodiny odchádzajú žiaci pod dozorom vyučujúceho do šatne.

3. V šatni vyučujúci počká, pokiaľ sa žiaci prezlečú, prezujú a opustia budovu školy.

4. Žiaci sa prezujú (príp. oblečú), poupratujú si šatňovú skrinku a zamknú si ju.

5. Žiaci sú povinní po skončení vyučovania opustiť budovu a areál školy.

6. Žiaci, ktorí dochádzajú do školy autobusom, môžu počkať na najbližší autobusový spoj vo vestibule školy, avšak bez pedagogického dozoru na zodpovednosť zákonných zástupcov.

7. Žiaci idú zo školy hneď domov.

**2. 8 Dochádzka žiakov do školy**

1. Žiak musí chodiť do školy pravidelne a včas podľa rozvrhu hodín a zúčastňovať sa činností, ktoré škola organizuje. Podľa ustanovenia § 19 zákona č. 245/2008 Z. z. o výchove a vzdelávaní (školský zákon) nie je možné oslobodenie detí od povinnej školskej dochádzky.

2. Účasť na vyučovaní a záujmovej činnosti je pre prihláseného žiaka povinná. Dochádzka do Školského klubu detí a Centra voľného času pre prihlásených a zaradených žiakov je povinná. Neúčasť žiaka na vyučovaní je nutné ospravedlniť podľa jednotlivých bodov článku 2.9 Pravidlá ospravedlňovania neúčasti žiaka na vyučovaní.

3. Za dôvod ospravedlniteľnej neprítomnosti dieťaťa alebo žiaka sa považuje iba:

- choroba, prípadne lekárom nariadený zákaz chodiť do školy,

- mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov,

- mimoriadne udalosti v rodine,

- účasť dieťaťa alebo žiaka na súťažiach.

4. Škola nie je povinná ospravedlniť neúčasť žiaka na vyučovaní z dôvodu jeho účasti na súťažiach, tréningoch, sústredeniach a iných akciách organizovaných inými inštitúciami (ZUŠ, šport. kluby a pod.).

**2. 9 Pravidlá ospravedlňovania neúčasti žiaka na vyučovaní**

**1. Oznámenie neprítomnosti žiaka na vyučovaní:**

a) Ak sa žiak pre závažnú príčinu nemôže zúčastniť na vyučovaní je jeho zákonný zástupca povinný oznámiť bezodkladne do 24 hodín príčinu neprítomnosti, a to:

|  |  |  |  |
| --- | --- | --- | --- |
|  | Spôsob | Kontaktná osoba | Poznámka |
| 1. | osobne | triednemu učiteľovi svojho dieťaťa | Zákonný zástupca si vyžiada triedneho vyučujúceho svojho dieťaťa; nahlasuje nasledovné údaje: \***MENO ŽIAKA**\* \***TRIEDU**\* \***TRIEDNEHO UČITEĽA**\* \***DÔVOD NEPRÍTOMNOSTI**\* |
| 2. | telefonicky | Sekretariát RŠ: **042/4492647**  Zástupkyňa RŠ: **042/4441771** | Zákonný zástupca si vyžiada triedneho vyučujúceho svojho dieťaťa; nahlasuje nasledovné údaje: \***MENO ŽIAKA**\* \***TRIEDU**\* \***TRIEDNEHO UČITEĽA**\* \***DÔVOD NEPRÍTOMNOSTI**\* |
| 3. | elektronicky | e-mail triedneho učiteľa: [priezvisko.meno@zspruske.sk](mailto:priezvisko.meno@zspruske.sk)  e-mail sekretariátu školy:  sekretariat@zspruske.sk | Zákonný nahlasuje nasledovné údaje: \***MENO ŽIAKA**\* \***TRIEDU**\* \***TRIEDNEHO UČITEĽA**\* \***DÔVOD NEPRÍTOMNOSTI**\* |

b) Ak žiak vie vopred, že bude na vyučovaní neprítomný, oznámi túto skutočnosť triednemu učiteľovi.

**2. Ospravedlnenie neprítomnosti žiaka na vyučovaní:**

a) Neprítomnosť maloletého dieťaťa alebo žiaka, ktorá trvá **najviac tri po sebe nasledujúce vyučovacie dni**, ospravedlňuje jeho zákonný zástupca triednemu učiteľovi písomne do **troch** dní od nástupu dieťaťa do školy.

* Vo výnimočných osobitne odôvodnených prípadoch škola môže vyžadovať lekárske potvrdenie o chorobe dieťaťa alebo žiaka alebo iný doklad potvrdzujúci odôvodnenosť jeho neprítomnosti (v súlade s §144 ods. 10 zákona č. 245/2008 Z. z. o výchove a vzdelávaní (školský zákon)).
* V prípade, že triedny učiteľ nie je prítomný na pracovisku, ospravedlní zákonný zástupca svoje dieťa zástupcovi riaditeľky školy.

b) Ak neprítomnosť žiaka trvá **dlhšie ako tri po sebe nasledujúce vyučovacie dni**, nestačí ospravedlnenie od zákonného zástupcu, ale zákonný zástupca žiaka, dieťaťa predloží potvrdenie od lekára.

* **Lekárske potvrdenie:** neprítomnosť na vyučovaní z dôvodu choroby, klinickej a sanatórnej liečby je žiak povinný zdokumentovať do 3 dní od jeho nástupu do školy. Lekárske potvrdenie musí byť zaznamenané v žiackej knižke, alebo na predtlačenom tlačive vyhradenom pre tieto účely a musí obsahovať:
* **menom a priezviskom žiaka (pacienta);**
* **dátum narodenia,**
* **podpis a pečiatku ošetrujúceho lekára;**
* **dátum začiatku a konca liečby [pri jednodennom ošetrení aj hodinu].**

c) Ak rodič potrebuje uvoľniť žiaka zo závažných a vopred známych dôvodov z vyučovania:

* na 1 deň, požiada o to písomnou žiadosťou **triedneho učiteľa**.
* na 2 a viac dní, oznámi túto skutočnosť triednemu učiteľovi svojho dieťaťa a písomne požiada **riaditeľa školy** o uvoľnenie svojho dieťaťa**.** Zákonný zástupca doručí písomnú žiadosť osobne na sekretariát školy alebo na adresu školy. Na uvoľnenie žiaka z vyučovania na viac ako 1 deň je vždy potrebné k žiadosti zákonného zástupcu priložiť príslušný úradný doklad (napr. vyjadrenie športového klubu o sústredí, potvrdenie o účasti žiaka na súťaži a pod.).
* **Dodatočné uvoľnenie žiaka a jeho ospravedlnenie je možné len vo výnimočných prípadoch.**
* V oboch prípadoch musí byť písomná žiadosť zákonného zástupcu doručená triednemu učiteľovi alebo riaditeľovi školy minimálne 5 dní vopred.
* Písomná žiadosť musí obsahovať všetky náležitosti riadnej žiadosti:
  + adresu školy, adresu zákonných zástupcov,
  + meno a priezvisko žiaka; dátum narodenia žiaka; triedu, ktorú žiak navštevuje;
  + dátum neprítomnosti na vyučovaní;
  + dôvod neprítomnosti,
  + podpis oboch zákonných zástupcov zástupcu žiaka.

d) Ústne oznámenie neprítomnosti žiaka na vyučovaní je školou akceptované iba v prípade, keď si žiaka ospravedlní a osobne odvedie priamo rodič (zákonný zástupca). Rodič je v tomto prípade povinný pred odvedením žiaka oznámiť triednemu vyučujúcemu (alebo zástupcovi RŠ) dôvod a dĺžku neprítomnosti. Ústne oznámenie platí maximálne jeden deň školského vyučovania.

e) Škola uzná maximálne **ospravedlnenie** 5 dní školského vyučovania žiaka jeho zákonným zástupcom počas jedného školského roka.

Týchto 5 dní sa týka i rodinných dovoleniek. Absolvovanie rodinných dovoleniek počas dní školského vyučovania sa považuje za nevhodné a neopodstatnené, okrem dovoleniek odporúčaných lekárom zo zdravotných dôvodov dieťaťa (napr. pobyt pri mori).

f) Každé uvoľnenie žiaka je vedené v triednej knihe ako **neprítomnosť** žiaka na vyučovaní.

g) Nedochvíľnosť na začiatok vyučovania (s výnimkou žiakov dochádzajúcich spojmi SAD z dôvodu meškania spoja) a na jednotlivé vyučovacie hodiny sa považuje za neprítomnosť na vyučovaní v danom rozsahu. Žiak musí do 24 hodín písomne zdokumentovať dôvod tejto svojej neprítomnosti, inak mu bude udelená neospravedlnená hodina.

Dôvody ospravedlnenej neprítomnosti žiaka:

* zdokumentovaná choroba žiaka,
* liečebný pobyt,
* mimoriadne udalosti v rodine,
* účasť žiaka zaradeného do systému vrcholového športu a kultúrnych podujatí na organizovanej príprave,
* lekárom nariadený zákaz dochádzky do školy,
* meškanie alebo skorší odchod pravidelných žiackych spojov.

3. **Oznamovacia povinnosť** zákonného zástupcu:

* Je záväzná pre každého zákonného zástupcu žiaka školy tak, ako je to upravené vyššie.
* Ak žiak ochorie alebo niektorá z osôb, s ktorými žiak býva v spoločnej domácnosti alebo je s nimi v trvalom styku na prenosnú **infekčnú chorobu**, oznámi toto zákonný zástupca neodkladne riaditeľovi školy.
* Zákonný zástupca je povinný oznámiť triednemu učiteľovi, resp. riaditeľovi školy každé vážnejšie ochorenie žiaka, ktoré si vyžaduje individuálny prístup zo strany pedagógov.
* Ak má triedny učiteľ odôvodnené podozrenie, že žiak alebo jeho zákonný zástupca porušujú § 19 Školského zákona – povinná školská dochádzka – neprítomnosť na vyučovaní sa považuje za neospravedlnenú. Triedny učiteľ prostredníctvom riaditeľstva školy zasiela zákonnému zástupcovi upozornenie na nedbalú školskú dochádzku – najneskôr po **troch** dňoch neospravedlnenej neprítomnosti žiaka na vyučovaní!
* Žiak nesmie svojvoľne odísť zo školy. V prípade uvoľnenia žiaka z výchovno-vzdelávacej činnosti v zmysle bodu (a), (d), (e) tohto poriadku, žiaka si musí **osobne** prevziať zákonný zástupca alebo osoba písomne **splnomocnená** k tomuto úkonu.
* Žiak, ktorý bol oslobodený od vyučovania niektorého predmetu, musí byť prítomný na vyučovaní predmetu v predpísanom úbore a zamestnáva sa pomocnými úlohami pri vyučovaní. Ak je predmet, v ktorom je žiak oslobodený, zaradený na prvú alebo poslednú vyučovaciu hodinu, žiak sa vyučovania predmetu nezúčastňuje na základe rozhodnutia riaditeľa školy vydaného na žiadosť zákonných zástupcov.
* Žiaci, ktorí dochádzajú z okolitých obcí pravidelnými školskými spojmi a v niektorých mesiacoch školského vyučovania evidentne budú prichádzať neskôr na riadne vyučovanie, prostredníctvom zákonného zástupcu požiadajú riaditeľstvo školy o jednorazové ospravedlnenie neskoršieho príchodu na vyučovanie. Triedny vyučujúci je povinný akceptovať toto rozhodnutie riaditeľa školy.
* V zmysle § 18 ods.2 Zák. NR SR č. 281/2002 Z. z. o prídavku na dieťa a o príspevku k prídavku na dieťa, v znení Zák. č. 658/2002 Z. z. (zanedbávanie povinnej školskej dochádzky) neospravedlnenú neúčasť žiaka na vyučovaní trvajúcu *viac ako 15 hodín v mesiaci* oznámi riaditeľ školy obci a príslušnému Úradu práce sociálnych vecí a rodiny, kde má zákonný zástupca dieťaťa trvalý pobyt, pretože sa to podľa vyššie uvedených zákonov považuje za zanedbanie povinnej školskej dochádzky.

**2. 10 Starostlivosť o školský majetok, školské zariadenie, učebnice, učebné texty, pracovné zošity a učebné pomôcky**

1. V súlade s § 144 ods. (4) písm. c) je žiak povinný chrániť pred poškodením majetok školy alebo školského zariadenia (ŠKD, CVČ, školská jedáleň) a majetok, ktorý škola alebo školské zariadenie využíva na výchovu a vzdelávanie.
2. V súlade s § 144 ods. (4) písm. písm. d) je žiak povinný chrániť pred poškodením učebnice, učebné texty a učebné pomôcky, ktoré mu boli bezplatne zapožičané.
3. V súlade s § 144 ods. (7) písm. e) je zákonný zástupca žiaka povinný nahradiť škodu, ktorú žiak úmyselne zavinil.
4. Žiak musí chrániť učebnice a školské potreby, udržiavať v poriadku a v čistote svoje miesto, triedu a ostatné školské priestory, chrániť majetok pred poškodením; nosiť do školy učebnice a školské potreby podľa rozvrhu hodín a pokynov pedagogických zamestnancov.
5. Každý žiak má na začiatku školského roka priradený školský nábytok (stoličku a lavicu v kmeňových triedach a podľa rozvrhu i v odborných učebniach, šatňovú skrinku) za ktoré nesie hmotnú zodpovednosť, ktorá bude vymáhaná pri poškodení tohto majetku školy. Školský nábytok je prideľovaný na meno žiaka a riadne evidovaný.
6. Základná škola sa riadi používaním didaktických prostriedkov (schválených učebníc, schválených učebných textov, schválených pracovných zošitov a odporúčaných učebníc), pri evidencii didaktických prostriedkov a ďalej pri určovaní výšky náhrady za stratu, zničenie alebo poškodenie didaktického prostriedku podľa Vyhlášky Ministerstva školstva, vedy, výskumu a športu SR č. 218/2017 Z.z. o učebniciach, učebných textoch a pracovných zošitoch.

**2. 11 Bezpečnosť a ochrana zdravia žiakov počas vyučovania a počas akcií organizovaných školou**

1. Žiak musí byť v škole a na všetkých školských a mimoškolských podujatiach oblečený a upravený vhodne a čisto.
2. Žiak je povinný počas vyučovania, prestávok, ako i na podujatiach organizovaných školou chrániť svoje zdravie a zdravie spolužiakov.
3. Všetci žiaci sú so zásadami bezpečnosti a ochrany zdravia v škole preukázateľne oboznámení na začiatku školského roka triednym učiteľom. V prípadoch zvýšeného ohrozenia bezpečnosti a zdravia žiaka pri niektorých činnostiach, sú žiaci oboznámení s pokynmi na predchádzanie úrazom. Každý žiak je povinný dodržiavať všeobecné zásady bezpečnosti a ochrany zdravia a rešpektovať usmernenia učiteľov na predchádzanie úrazom.
4. Všetci žiaci školy sú povinní rešpektovať dozor konajúcich učiteľov školy.
5. Zo zdravotných dôvodov nie je povolené používať v škole ako prezuvky tenisky a cvičky.
6. Každý žiak je povinný mať v škole hygienické vrecko s toaletnými potrebami v nasledovnom zložení: mydlo (najlepšie antibakteriálne a tekuté), vlastný uterák, hygienické vreckovky, toaletný papier. Obsah hygienického vrecúška si žiak priebežne dopĺňa.
7. Žiak dôsledne dodržiava hygienické zásady – dôsledne si umyje ruky po použití WC i pred každým jedlom.
8. Žiak ochraňuje svoje zdravie a zdravie spolužiakov. Žiaci nesmú v škole ani v areáli školy fajčiť, piť alkoholické nápoje, používať toxické látky a drogy.
9. Triedny učiteľ je povinný na začiatku školského roku zabezpečiť pre žiakov svojej triedy vhodné veľkosti nábytku a každý vyučujúci by mal dbať na to, aby žiak dodržoval správnu vzdialenosť pri písaní a čítaní.
10. Každý pedagóg je povinní zohľadňovať zrakové, sluchové vady i výšku vzrastu žiaka. Odporúčanie: vydať platný zasadací poriadok.
11. V prevádzkových priestoroch sa žiak správa tak, aby nezapríčiňoval zvyšovanie prašnosti a neohrozoval vlastnú bezpečnosť a bezpečnosť spolužiakov.
12. Pred začatím činnosti, pri ktorej vzniká riziko úrazu, pedagóg je povinný poučiť a upozorniť žiakov na ich možné nebezpečenstvo vzniku úrazu.
13. Prvú predlekársku pomoc je povinný poskytnúť každý zamestnanec školy.
14. Ak žiak utrpel úraz, musí o tom informovať zodpovedného pedagogického zamestnanca (vyučujúceho, dozor konajúceho, triedneho, vychovávateľku...).
15. Pedagóg, ktorý poskytol prvú predlekársku pomoc žiakovi je povinný o závažnom úraze alebo chorobe informovať zákonných zástupcov žiaka.
16. Každý školský úraz treba evidovať v knihe školských úrazov!

**2. 12 Správanie sa žiaka na verejnosti**

1. Žiak je povinný pozdraviť a správne oslovovať pracovníkov školy, správať sa slušne na verejnosti a obzvlášť voči starším, chorým či telesne postihnutým.
2. Žiak sa vo verejných zariadeniach (puby, reštaurácie, cukrárne, ...) nesmie zdržiavať v spojitosti s konzumáciou alkoholu, požívaním drog a omamných látok či hrou na automatoch a inými hrami, ktoré sú v týchto zariadeniach prevádzkované.
3. Žiak sa môže zúčastniť filmového, divadelného predstavenia alebo iného kultúrneho a zábavného programu, ak nie je program nevhodný pre školskú mládež. Večerného predstavenia sa môže žiak zúčastniť iba v sprievode zákonného zástupcu alebo ním poverenej osoby.
4. Na školských výletoch, poznávacích zájazdoch, predmetových a tematických exkurziách, lyžiarskom a plaveckom výcviku, turistickom kurze, v škole v prírode, na OČAP a brannom cvičení, pri viac dní trvajúcich športových akciách a pri odborných súťažiach sa žiaci riadia pokynmi pedagógov.

**2. 13 Povinnosti týždenníkov**

1. Týždenníci sú triedni funkcionári, ktorých menuje triedny učiteľ. Spravidla sú dvaja a ich mená sú uvedené na viditeľnom mieste v priestore kmeňovej triedy. Ich povinnosti:

* Týždenníci zodpovedajú za poriadok a čistotu v triede i v priestoroch pred triedou a v šatni po dobu vyučovania. Pred vyučovaním sú povinní pripraviť potreby na vyučovanie podľa pokynov vyučujúcich.
* Na každej hodine hlásia neprítomných spolužiakov.
* Počas prestávky vetrajú, polievajú kvety, čistia tabuľu.
* Po skončení vyučovania zotrú tabuľu; špongiu a ostatné pomôcky uložia na vyhradené miesto, uzavrú obloky, prekontrolujú uzávery vody.
* Týždenníci dbajú na šetrenie elektrickou energiou – počas prestávky vypínajú osvetlenie tried.
* Pri zistení, že v triede je niečo pokazené túto skutočnosť oznámia ihneď triednemu vyučujúcemu.

1. Na niektorých hodinách si môže vyučujúci určiť vlastný systém pomoci zo strany žiakov, ktorý bude nezávislý na týždennej službe. Žiaci s týmto systémom budú vopred oboznámení.

**2. 14 Správanie sa žiakov v školskej jedálni**

1. Vstup do školskej jedálne je povolený iba stravujúcim sa žiakom.
2. V školskej jedálni sa žiaci zdržujú iba počas konzumácie stravy .
3. V ŠJ sa správajú disciplinovane, riadia sa pokynmi pedagogického dozoru a pracovníčok ŠJ.
4. Prevzatú a zaplatenú stravu stravník všetku konzumuje v jedálni, vrátane ovocia (počas obeda aj počas mliečnej desiatej).
5. Po konzumácii stravy je stravník povinný ním použitý kuchynský riad a príbor vrátiť do odkladacieho okienka pre použitý riad.
6. V prípade, že žiak rozleje časť stravy na podlahu, oznámi túto skutočnosť pedagogickému dozoru, ktorý prostredníctvom pracovníčok ŠJ zabezpečí odstránenie nedostatku, ktorý býva príčinou školského alebo pracovného úrazu.
7. Ak žiak časť stravy rozleje na jedálenský stôl, tento nedostatok si odstráni sám, stôl uvedie do dobrého hygienického stavu.

**2. 15 Školská samospráva**

**2. 15. 1 Triedny parlament**

1. Triedny parlament je základnou organizačnou bunkou školskej samosprávy, ktorá reprezentuje triedu v rámci školskej komunity.
2. Úlohou členov triedneho parlamentu je organizovanie športového, kultúrneho a spoločenského života triedy, navrhovanie kreatívnych inovácii v živote triedy, estetizácia triednych priestorov, všeobecná pomoc triednemu učiteľovi, participovanie na úlohách a aktivitách celej školy. Členovia triedneho parlamentu vystupujú v mene celej triedy a prednášajú kultivovaným spôsobom požiadavky a návrhy triedneho spoločenstva voči triednemu učiteľovi a škole.
3. Každý žiak triedy má právo byť zvolený podľa svojich dispozícií do triedneho parlamentu, pričom sú zohľadňované jeho učebné výsledky, zodpovednosť pre zadané úlohy, práca pre triedny kolektív, mimoškolská aktivita, asertivita, vôľové vlastnosti, zmysel pre demokraciu, kreativita...
4. Voľba členov triedneho parlamentu prebieha na prvých triednických hodinách v školskom roku. Mandát triedneho parlamentu je na dobu jedného školského roku. Z dôvodov zanedbávania školských povinností alebo úloh v triednom parlamente môže byť člen TP odvolaný triednym učiteľom. Jeho funkcia bude hlasovaním nahradená iným žiakom triedy.
5. Koordinátorom práce triedneho parlamentu je triedny učiteľ.
6. Triedny parlament má spravidla týchto členov:

* predseda triedneho parlamentu,
* podpredseda triedneho parlamentu,
* pokladník triedy,
* koordinátor športových aktivít a mimoškolskej činnosť,
* koordinátor kultúrnych aktivít,
* zberový koordinátor,
* koordinátori estetizácie triedy.

1. Práca v triednom parlamente nie je dôvodom pre ospravedlňovanie nepripravenosti na vyučovanie.
2. Za mimoriadnu prácu v triednom parlamente môže triedny vyučujúci navrhnúť jednotlivých členov na mimoriadnu odmenu (pochvala TU, pochvala RŠ, knižná odmena...).
3. Štruktúra a organizácia triedneho parlamentu môže byť prispôsobovaná podmienkam danej triedy po konzultácii s triednym vyučujúcim.

**3 BEZPEČNOSŤ A PREVENCIA**

***„Naučme sa žiť s láskou, s priateľstvom, s úctou, s rešpektom. Naučme sa žiť slušne a poctivo. Naučme sa povedať prosím, ďakujem, obdivujem ťa, pekný deň, ahoj, dovidenia. Naučme sa povedať mám ťa rád, pomôžem ti, vypočujem ťa, môžeš sa na mňa spoľahnúť, aby sme žili vo svetle nie v tme.“***

Škola alebo školské zariadenie podľa zákona č. 36/2005 Z. z., zákona č. 305/2005 Z.z.a vyhlášky Ministerstva spravodlivosti Slovenskej republiky č. 543/2005 Z. z. o Spravovacom a kancelárskom poriadku pre okresné súdy, krajské súdy, Špeciálny súd a vojenské súdy v znení neskorších predpisov sú povinné:

* predkladať súdu v lehotách ním určených správy o maloletom dieťati zamerané najmä na účinnosť súdom uloženého výchovného opatrenia vo vzťahu k dôvodu, pre ktorý bolo opatrenie uložené, s prípadným odporúčaním na zrušenie uloženého výchovného opatrenia, ak už splnilo svoj účel, s odporúčaním na opakované uloženie toho istého výchovného opatrenia, na uloženie iného vhodného výchovného opatrenia, alebo ak je to potrebné v záujme maloletého dieťaťa, aj s odporúčaním dočasnej úpravy jeho pomerov spôsobmi uvedený mi v zákone č. 36/2005 Z. z.,
* poskytovať súčinnosť orgánom sociálnoprávnej ochrany detí a sociálnej kurately (orgánom ochrany) a zariadeniam zriadeným na výkon rozhodnutia súdu pri výkone opatrení sociálnoprávnej ochrany detí a sociálnej kurately u detí,
* poskytovať bezplatne orgánu ochrany informácie na účely overenia úrovne starostlivosti o dieťa,
* poskytovať súčinnosť obciam a vyšším územným celkom pri plnení ich samosprávnej pôsobnosti v oblasti sociálnoprávnej ochrany detí a sociálnej kurately u detí uvedených v § 75 a 76 zákona č.305/2005 Z. z.,
* spolupracovať podľa § 94 ods. 5 zákona č. 305/2005 Z. z. s orgánmi ochrany pri hodnotení a riešení situácie dieťaťa alebo pomoci deťom, ktoré sú týrané, pohlavne zneužívané, zanedbávané alebo u ktorých sa to dôvodne predpokladá; ak súd povolil orgánu ochrany vstup do obydlia na účel preverenia informácie, že by dieťa mohlo byť vystavené ohrozeniu života, zdravia alebo neľudskému alebo zlému zaobchádzaniu, zamestnanec orgánu ochrany je oprávnený v sprievode policajta vstúpiť do obydlia a preveriť stav dieťaťa aj spolu s ústne alebo elektronicky vopred prizvaným zástupcom školy alebo školského zariadenia, v prípade ak tento môže napomôcť prevereniu stavu dieťaťa a súhlasí so svojou účasťou.

Ak na základe informácií školy alebo školského zariadenia vznikne dôvodné podozrenie, že žiak alebo dieťa je týrané, zneužívané alebo ten, kto je povinný sa o dieťa osobne starať, túto povinnosť zanedbáva, **škola alebo školské zariadenie oznámi tieto informácie podľa povahy a závažnosti orgánu činnému v trestnom konaní, úradu práce, sociálnych vecí a rodiny, alebo súdu.**

**3. 1 Súčinnosť školy pri odňatí dieťaťa v priestoroch školy a školského zariadenia v zmysle Vyhlášky MS SR č. 207/2016 Z. z., ktorou sa upravujú podrobnosti výkonu rozhodnutia vo veciach maloletých**

V zmysle §12 Vyhlášky MS SR č. 207/2016 Z. z., ktorou sa upravujú podrobnosti výkonu rozhodnutia vo veciach maloletých (ďalej vyhláška), sú školy a školské zariadenia povinné poskytovať súčinnosť orgánom sociálnoprávnej ochrany detí a orgánom sociálnej kurately (orgánom ochrany) a zariadeniam zriadeným na výkon rozhodnutia súdu pri výkone opatrení sociálnoprávnej ochrany a sociálnej kurately u detí.

Škola v zmysle vyhlášky zohľadňuje predovšetkým tri základné princípy vyplývajúce z Dohovoru o právach dieťa, a to:

* najlepšieho záujmu dieťaťa,
* rešpektovanie práv dieťaťa,
* vypočutie názoru dieťaťa.

Ak možno predpokladať, že dieťa sa má odňať v priestoroch školy alebo školského zariadenia, súd podľa vyhlášky požiada riaditeľa školy, riaditeľa školského zariadenia o súčinnosť spravidla 24 hodín pred výkonom rozhodnutia. Lehota 24 hodín je minimum, ktoré by malo byť dodržané. Súd priebeh odňatia v priestoroch školy konzultuje s riaditeľom školy alebo školského zariadenia.

Riaditeľ školy, školského zariadenia poskytuje súčinnosť najmä tým, že:

* **informuje o priebehu výchovno-vzdelávacieho procesu v čase výkonu rozhodnutia a možnosti odňatia v takých priestoroch školy, školského zariadenia, aby priebeh výkonu bol čo najšetrnejší a bol najmenšou ujmou pre dieťa, a zabezpečí, aby pri výkone rozhodnutia neboli prítomné deti ani ich zákonní zástupcovia.**

Samotné odobratie dieťaťa prebieha za prítomnosti riaditeľa školy alebo jeho zástupcu, ktorí by mali byť počas jeho vykonávania konzultovaní o všetkých otázkach majúcich vplyv na priebeh odoberania v priestoroch školy.

Riaditeľ školy dbá na to, aby princíp rešpektovania práv dieťaťa nebol aplikovaný len voči dieťaťu, na ktorom sa výkon rozhodnutia uskutočňuje, ale voči všetkým deťom, ktoré by mohli byť výkonom rozhodnutia ovplyvnené (teda riaditeľ školy alebo zástupca riaditeľa zabezpečí, aby ostatné deti neboli svedkami tohto výkonu rozhodnutia).

**3. 2 Súčinnosť školy pri výsluchu maloletého v zmysle Zákona č. 301/2 005 Z. z. Trestný poriadok**

V prípade, že žiak školy je vypočúvaný ako svedok orgánmi činnými v trestnom konaní, škola postupuje v zmysle ustanovenia § 135, ods. 1 Trestného poriadku.

„Ak je ako svedok vypočúvaná osoba mladšia ako 18 rokov o veciach, ktorých oživovanie v pamäti by vzhľadom na jej vek mohlo nepriaznivo ovplyvňovať jej duševný a mravný vývoj, treba výsluch vykonávať obzvlášť ohľaduplne a po obsahovej stránke tak, aby sa výsluch v ďalšom konaní už nemusel opakovať. K výsluchu sa priberie psychológ alebo znalec, ktorý so zreteľom na predmet výsluchu a stupeň duševného vývoja vypočúvanej osoby prispeje k správnemu vedeniu výsluchu a zástupca orgánu sociálnoprávnej ochrany detí a sociálnej kurately, ak nie je na výsluchu prítomný opatrovník podľa § 48 ods. 2. Ak to môže prispieť k správnemu vykonaniu výsluchu, prizve sa k výsluchu aj zákonný zástupca alebo pedagóg. Pred vypočutím svedka podľa prvej vety orgán činný v trestnom konaní prekonzultuje spôsob vedenia výsluchu so psychológom alebo znalcom, ktorý bude pribraný k výsluchu, a ak je to potrebné, aj s orgánom sociálnoprávnej ochrany detí a sociálnej kurately, zákonným zástupcom alebo pedagógom tak, aby sa zabezpečilo správne vykonanie výsluchu a predišlo sa druhotnej viktimizácii.“

Z vyššie uvedeného ustanovenia vyplýva, že zákonný zástupca nemusí byť pri výsluchu maloletej osoby, ak to príslušník PZ nepovažuje za vhodné. V ďalšom konaní by sa už výsluch takejto osoby nemal opakovať, alebo len so súhlasom zákonného zástupcu (ustanovenie § 135, ods. 3 Trestného poriadku").

**3. 3 Monitorovanie verejne prístupných priestorov školy a školských zariadení**

V súlade s§ 15 od. 7 zákona č. 122/2013 Z.z. o ochrane osobných údajov a o zmene a doplnení niektorých zákonov škola monitoruje priestor prístupný verejnosti kamerovým systémom. Monitorované sú verejné priestory školy a školských zariadení na účely verejného poriadku, bezpečnosti a ochrany zdravia detí, žiakov, zamestnancov školy a iných osôb, ochrany majetku školy a školských zariadení, ochrany majetku detí, žiakov, zamestnancov školy a iných osôb.

Verejné priestory školy a školských zariadení sú: areál školy, školské ihriská, chodby, kmeňové triedy, odborné učebne, telocvične, zborovňa, školská jedáleň.

**3. 4 Prevencia a riešenie šikanovania žiakov v škole a v školských zariadeniach**

Škola postupuje v oblasti prevencie a riešenia šikanovania žiakov v škole a v školských zariadeniach podľa Metodického usmernenia č. 7/2006-R a podľa internej Smernice č. 8/2018 Základnej školy s materskou školou Hugolína Gavloviča, Školská ulica 369, Pruské o postupe pri prevencii a riešení šikanovania a problémového správania žiakov.

V súlade s metodickým usmernením šikanovaním rozumieme akékoľvek správanie žiaka alebo žiakov, ktorých zámerom je ublíženie inému žiakovi alebo žiakom, prípadne ich ohrozenie alebo zastrašovanie. Ide o cielené a opakované používanie násilia voči takémuto žiakovi alebo skupine žiakov, ktorí sa z najrôznejších dôdvodov nevedia alebo nemôžu brániť. Šikanovanie sa prejavuje v rôznych podobách, ktoré môžu mať následky na psychickom a fyzickom zdraví. Do oblasti šikanovania radíme aj kyberšikanovanie (Forma šikanovania, pri ktorej sa používajú nové technológie, ako je počítač, internet, mobilný telefón. Prebieha vo virtuálnom priestore s využitím rôznych služieb a nástrojov, ako sú email, IM (instant messeneger – napr. Skype, ICQ), čet, diskusné fóra, sociálne siete, stránky na zverejňovanie fotograﬁí a videí, blogy, SMS správy, telefonáty).

**Vnašej škole žiadne prejavy šikanovania nie sú tolerované!**

**V prípade oprávneného podozrenia, že je dieťa, žiak fyzicky alebo psychicky týrané, šikanované, prípadne je ohrozovaný jeho morálny vývin, riaditeľ školy bezodkladne tento problém rieši s vedením školy, prípadne aj s odborníkmi.**

**A. Postup v prípade zistenia šikanovania**

V prípade, že v priestoroch budovy počas školského vyučovania a na školských akciách uvedených v sa zistí prípad šikanovania, je každý pedagogický i nepedagogický zamestnanec povinný postupovať:

1. Zamestnanec, ktorý zistí šikanovanie, **informuje o tejto skutočnosti triedneho** **učiteľa agresora a obete** (predtým si zistí meno a priezvisko žiakov a triedu, ktorú navštevujú), výchovného poradcu a člena vedenia školy.

2. Triedni učitelia si na vyšetrenie prizvú daných žiakov, zamestnanca školy, ktorý skutočnosť oznámil a výchovného poradcu (pri zachovaní dôvernosti). O danom vyšetrení **spíšu zápis**, pričom tento odovzdajú v jednom vyhotovení zákonnému zástupcovi obete a agresora, výchovnému poradcovi a triednemu učiteľovi, ktorý ho vloží do osobného spisu žiaka. V zápise popíšu skutočnosť, vyjadrenia agresora a obete a navrhnú opatrenia na riešenie.

3. Triedni učitelia agresora a obete v spolupráci s výchovným poradcom **si pozvú na** **pohovor rodičov, resp. zákonných zástupcov týchto žiakov**. Aj o tomto stretnutí spíšu zápis (pri zachovaní dôvernosti). K pohovoru prizvú aj člena vedenia školy.

4. Po písomnom uzavretí celého prípadu, zvážení návrhov na opatrenia, vyjadrení agresora a obete, rodičov, resp. zákonných zástupcov týchto žiakov **riaditeľ školy rozhodne** **o ďalšom postupe** v súlade so školským poriadkom školy, pracovným poriadkom školy, resp. zákonom č. 300/2005 Z. z. - Trestný zákon a zákonom č. 372/1990 Z. z. – Zákon SR o priestupkoch.

5. Nakoľko šikanovanie je závažným negatívnym spoločenským javom, celý prípad vyšetrenia šikanovania sa bude realizovať **pri zachovaní dôvernosti až do vyriešenia** **daného prípadu**. Týmto postupom nie je dotknutá informačná povinnosť školy.

6. V prípade, že tento negatívny jav zistí žiak školy, je povinný okamžite o tejto skutočnosti informovať svojho triedneho učiteľa, výchovného poradcu , v ich neprítomnosti člena vedenia školy.

**B. Metódy riešenia šikanovania**

**1.** **Pre vyšetrenie šikanovania žiakov v našej škole sa použijú tieto metódy:**

a) zaistenie ochrany obetiam,

b) rozhovor so žiakmi, ktorí na šikanovanie upozornili, rozhovor s obeťou a agresormi,

c) nájdenie vhodných svedkov, individuálne, prípadne konfrontačné rozhovory so svedkami - **nikdy nekonfrontovať obeť a agresora,**

d) kontaktovanie rodičov alebo zákonných zástupcov žiakov,

e) kontaktovanie špecializovaných inštitúcií (CPPPaP, diagnostické centrum,..) Kontakt zabezpečuje výchovný poradca.

f) využitie anonymnej dotazníkovej metódy

**2**. **Pri výskyte skupinového násilia voči obeti sa použije tento postup:**

a) okamžitá pomoc obeti,

b) dohoda riaditeľa školy s výchovným poradcom, triednymi učiteľmi a s ostatnými pedagogickými zamestnancami školy na postupe vyšetrovania,

c) vlastné vyšetrenie,

d) zabránenie možnej krivej výpovede agresorov, ich izolácia bez možnosti dohodnúť sa na spoločnej výpovedi,

e) pokračujúca pomoc a podpora obeti,

f) nahlásenie prípadu polícii - rozhodne riaditeľ školy,

g) kontaktovanie rodičov alebo zákonných zástupcov žiakov - zabezpečia triedni učitelia,

h) kontaktovanie špecializovaných inštitúcií.

**C. Opatrenia na riešenie situácie**

**Opatrenia pre obete :**

a) odporúčanie rodičom obetí vyhľadať individuálnu odbornú psychologickú starostlivosť CPPPaP,

b) zorganizovanie skupinového intervenčného programu riaditeľom školy v spolupráci s CPPPaP,

c) informovanie a poradenstvo pre rodičov obetí.

**Opatrenia pre agresorov :**

a) odporučenie rodičom agresorov vyhľadať odbornú starostlivosť CPPPaP,

b) výchovné opatrenia – napomenutie, pokarhanie triednym učiteľom, pokarhanie riaditeľom školy, znížená známka so správania,

c) preloženie žiaka do inej triedy.

**V mimoriadnych prípadoch sa môžu použiť ďalšie opatrenia :**

a) odporúčanie rodičom umiestniť žiaka na dobrovoľný diagnostický pobyt do miestne príslušného detského integračného centra, prípadne do liečebno-výchovného sanatória,

b) oznámenie príslušnému Úradu práce, sociálnych vecí a rodiny – sociálno-právna ochrana detí za účelom využitia nutných výchovných opatrení v prospech maloletého,

c) oznámenie príslušnému útvaru Policajného zboru SR, ak došlo k závažnejšiemu prípadu šikanovania, pri ktorom je podozrenie, že bol spáchaný trestný čin.

**D Konkretizácia udelenia výchoných opatrení podľa stupňov šikanovania:**

**1. stupeň**: šikanovanie sa začína „nevinným“ odstavovaním obete z nejakej činnosti, ktoré sa prejavuje prevažne nepriamou podobou a psychickými formami násilia - ignorovaním, prehliadaním obete, vylúčením zo skupiny, neustálymi miernymi nadávkami, posmievaním, ohováraním, intrigovaním, braním desiatej alebo iných vecí. Za tieto spôsoby šikanovania bude agresovi (agresorom) udelené **pokarhanie triednym učiteľom.**

**2. stupeň**: postupne (niekedy ako výsledok skúškového stresu, neistoty, nahromadenej agresie alebo nudy agresorov) sa začína objavovať a stupňovať fyzické násilie – občasné ale opakované strkanie, potkýnanie, naťahovanie oblečenia, ťahanie za vlasy, odstrkovanie, bitky, facky vyhliadnutej obete. Za tieto spôsoby šikanovania bude agresovi (agresorom) udelené **pokarhanie riaditeľom školy.**

**3. stupeň**: v triede sa vytvorí jadro - k hlavnému agresorovi sa pridávajú ďalší, utvorí sa skupinka dvoch alebo troch „ šikanovateľov“, ktorí už postupujú systematicky s cieľom upevňovať svoju moc a vplyv nielen na vybranú obeť ale aj na ostatných spolužiakov. **Za tieto spôsoby šikanovania bude agresovi (agresorom) udelená znížená známka zo správania druhého stupňa.**

**4. stupeň**: k agresívnej skupinke sa pridávajú ďalší a zvyšok triedy začína obeť z rôznych dôvodov ignorovať a úplne vylučovať zo svojho kolektívu, dokonca sa začnú zúčastňovať na šikanovaní. Šikanovanie sa v „nakazenej“ triede v podstate akceptuje ako normálne správanie, začína sa šíriť po celej škole a nadobúda každodenný charakter. **Za tieto spôsoby šikanovania bude agresovi (agresorom) udelená znížená známka zo správania tretieho stupňa.**

**5. stupeň**: všetci rešpektujú normy „šikanovania“, agresori strácajú posledné zvyšky zábran, šikanovanie u nich môže nadobudnúť charakter závislosti , ktorej riešenie si vyžaduje veľa energie a pomoc odborníkov. **Za tieto spôsoby šikanovania bude agresovi (agresorom) udelená znížená známka zo správania štvrtého stupňa.**

**Udeľovanie vyššie uvedených výchovných opatrení sa vzťahuje na všetky spôsoby šikanovania, čiže aj na kyberšikanu a ich udeľovanie je minimálnym výchovným opatrením. Pri ich udeľovaní agresorovi bude prihliadané k jeho doterajšiemu správaniu, k dodržiavaniu školského poriadku. Každý prípad bude posudzovaný individuálne.**

**4 VNÚTORNÝ SYSTÉM KONTROLY A HODNOTENIA ŽIAKOV**

***„Pripraviť nás na dokonalý život je úloha, ktorú má vykonať výchova.“ (Herbert Spencer)***

**4. 1 Všeobecné zásady kontroly a hodnotenia žiakov**

**A) Legislatívny rámec Vnútorného systému kontroly a hodnotenia žiakov školy:**

1. Vnútorný systém kontroly a hodnotenia žiakov našej školy rešpektuje pokyny vychádzajúce z platných legislatívnych noriem, a tými sú Zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov, ktorý v ustanovení §14 oprávňuje ministerstvo školstva na vydávanie všeobecne záväzných právnych predpisov, smerníc a pokynov. V súlade s týmto ustanovením citovaného zákona vydalo Ministerstvo školstva, vedy, výskumu a športu slovenskej republiky ***Metodický pokyn č. 22/2011 na hodnotenie žiakov základnej školy***, ktorý tvorí základnú normu pre systém kontroly a hodnotenia žiakov našej školy.
2. Hodnotenie žiaka je nevyhnutnou súčasťou výchovno-vzdelávacieho procesu. V zmysle ustanovenia §144, ods. 1, písm. m) Zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov **má žiak právo na informácie týkajúce sa jeho osoby a jeho výchovno-vzdelávacích výsledkov.**
3. Ďalej ustanovenie §144, ods. 6, písm. c) Zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov dáva **právo zákonnému zástupcovi žiaka byť informovaný o výchovno-vzdelávacích výsledkoch svojho dieťaťa.**

**B) Všeobecné zásady hodnotenia**

Všeobecné zásady hodnotenia žiakov sa opierajú o ***Metodický pokyn č. 22/2011 na hodnotenie žiakov základnej školy.***

1.Hodnotenie žiaka je nevyhnutná súčasť výchovno-vzdelávacieho procesu, ktorá má informatívnu, korekčnú a motivačnú funkciu.

2. Žiak sa v procese výchovy a vzdelávania hodnotí priebežne a celkovo a má právo dozvedieť sa spôsob a výsledok hodnotenia.

3. Hodnotenie žiaka sa vykonáva klasifikáciou, slovným hodnotením alebo kombináciou klasifikácie a slovného hodnotenia. O spôsobe hodnotenia jednotlivých vyučovacích predmetov rozhodne riaditeľ školy (ďalej len „riaditeľ“) po prerokovaní v pedagogickej rade.

4. Klasifikácia je jednou z foriem hodnotenia, ktorej výsledky sa vyjadrujú určenými piatimi stupňami. Na vysvedčeniach s klasifikáciou sa slovný komentár za príslušný polrok nedopĺňa.

5. Slovné hodnotenie je jednou z foriem hodnotenia, ktorého výsledky v jednotlivých predmetoch prípravného ročníka, nultého ročníka, prvého ročníka až štvrtého ročníka sa vyjadrujú slovne štyrmi stupňami; vysvedčenie so slovným hodnotením sa môže doplniť slovným komentárom za príslušný polrok.

6. Kombinácia klasifikácie a slovného hodnotenia je forma hodnotenia, pri ktorej sa výsledky niektorých vyučovacích predmetov vyjadrujú stupňom klasifikácie a niektoré sa vyjadrujú slovne. Kombinované hodnotenie sa odporúča využiť aj v rámci toho istého predmetu, pri prechode zo slovného hodnotenia na klasifikáciu. Postupne učiteľ dopĺňa slovné komentáre známkou, a tak pripravuje žiakov na zmenu kvantifikátora.

7. Vo výchovno-vzdelávacom procese sa uskutočňuje priebežné a celkové hodnotenie:

1. priebežné hodnotenie sa uskutočňuje pri hodnotení čiastkových výsledkov a prejavov žiaka na vyučovacích hodinách a má hlavne motivačný charakter; učiteľ zohľadňuje vekové a individuálne osobitosti žiaka a prihliada na jeho momentálnu psychickú i fyzickú disponovanosť,
2. celkové hodnotenie žiaka v jednotlivých vyučovacích predmetoch sa uskutočňuje na konci prvého polroka a druhého polroka v školskom roku a má čo najobjektívnejšie zhodnotiť úroveň jeho vedomostí, zručností a návykov v danom vyučovacom predmete.

8. V procese hodnotenia učiteľ uplatňuje primeranú náročnosť, pedagogický takt voči žiakovi, rešpektuje práva dieťaťa a humánne sa správa voči žiakovi. Predmetom hodnotenia vo výchovno-vzdelávacom procese sú najmä učebné výsledky žiaka, ktoré dosiahol vo vyučovacích predmetoch v súlade s požiadavkami vymedzenými v učebných osnovách, osvojené kľúčové kompetencie, ako aj usilovnosť, osobnostný rast, rešpektovanie práv iných osôb, ochota spolupracovať a správanie žiaka podľa školského poriadku. Hodnotenie slúži ako prostriedok pozitívnej podpory zdravého rozvoja osobnosti žiaka.

9. Pri hodnotení výsledkov práce žiaka sa postupuje v súlade s:

* + 1. výchovno-vzdelávacími požiadavkami vzdelávacích programov,
    2. požiadavkami na rozvoj všeobecných kompetencií,
    3. učebnými plánmi, učebnými osnovami a štandardmi.

10. Pri hodnotení žiaka sa posudzujú získané kompetencie v súlade s učebnými osnovami a schopnosť ich využívať v oblastiach:

* + 1. komunikačných schopností, najmä ústne a písomné spôsobilosti,
    2. čitateľskej gramotnosti,
    3. jazykových schopností v štátnom jazyku, v materinskom jazyku, v cudzích jazykoch,
    4. digitálnych kompetencií,
    5. matematickej gramotnosti a prírodných vied,
    6. sociálnych kompetencií,
    7. multikultúrnych kompetencií,
    8. manuálnych zručností a ich využití v praktických cvičeniach,
    9. umeleckých a psychomotorických schopností,
    10. analýzy problémov a schopnosti ich riešenia,
    11. osobnostných vlastností ako porozumenie, znášanlivosť, tolerancia, priateľstvo,
    12. kontrolovania a regulovania svojho správania, ochrany svojho zdravia a životného prostredia a etických princípov.

**C) Získavanie podkladov na hodnotenie žiakov**

1. Podklady na hodnotenie výchovno-vzdelávacích výsledkov a správania žiaka získava učiteľ najmä týmito metódami, formami a prostriedkami:

a) sústavným diagnostickým pozorovaním žiaka;

b) sústavným sledovaním výkonu žiaka a jeho pripravenosti na vyučovanie;

c) rôznymi druhmi skúšok (písomné, ústne, grafické, praktické, pohybové) a didaktickými testami; uplatňuje aj metódy menej riadené (referáty, denníky,projekty, sebahodnotiace listy, dotazníky, pozorovania, portfóliá) – súbor prác žiaka, ktoré vypovedajú o jeho výkone;

d) analýzou výsledkov rôznych činností žiaka;

e) konzultáciami s ostatnými pedagogickými zamestnancami a podľa potreby s odbornými zamestnancami zariadenia výchovného poradenstva a prevencie, všeobecného lekára pre deti a dorast, najmä u žiaka s trvalejšími psychickými a zdravotnými ťažkosťami a poruchami;

f) rozhovormi so žiakom a so zákonným zástupcom žiaka.

2. Žiak je z predmetu skúšaný ústne, písomne alebo prakticky najmenej dvakrát v polročnom hodnotiacom období.

3. Učiteľ oznamuje žiakovi výsledok každého hodnotenia a posúdi klady a nedostatky hodnotených prejavov a výkonov. Po ústnom skúšaní učiteľ oznámi žiakovi výsledok ihneď. Výsledky hodnotenia písomných a grafických prác a praktických činností oznámi žiakovi a predloží k nahliadnutiu najneskôr do 10 dní.V odôvodnených prípadoch, napr. ak je vyučujúci práceneschopný, žiakom odpadne nasledujúca hodina (chrípkové prázdniny, školské akcie a pod.) nemusí byť 10 dňová lehota dodržaná, avšak nesmie byť zbytočne predlžovaná.

4. Písomné práce a ďalšie druhy skúšok rozvrhne učiteľ rovnomerne na celý školský rok. Pravidelným rozvrhnutím hodnotiacich činností zabráni preťažovaniu žiaka. Písomné práce archivuje do konca príslušného školského roka.

5. Termín na vykonanie písomnej skúšky, ktorá má trvať viac ako 25 minút, prekonzultuje učiteľ s triednym učiteľom, ktorý koordinuje plán skúšania. V jednom dni môže žiak robiť len jednu skúšku uvedeného charakteru.

6. Učiteľ vedie evidenciu o každom hodnotení žiaka.

7. Podkladom pre celkové hodnotenie vyučovacieho predmetu sú:

* + 1. známky alebo slovné hodnotenie za ústne odpovede,
    2. známky alebo slovné hodnotenie za písomné práce, didaktické testy, grafické práce, praktické práce, pohybové činnosti,
    3. posúdenie prejavov žiaka podľa časti A bod 8.

**D)**  **Hodnotenie prospechu a správania žiakov**

**1. Hodnotenie**

Pod pojmom **hodnotenie žiaka** rozumieme:

* **posúdenie výsledkov vyučovacieho procesu žiaka učiteľom,**
* **skompletizovanie údajov a dôkazov o výkone žiaka.**

Funkcie hodnotenia:

* informatívna,
* korekčná,
* motivačná.

Cieľom hodnotenia vzdelávacích výsledkov žiakov v škole je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky, kde má rezervy, aké sú jeho pokroky. Súčasťou hodnotenia je tiež povzbudenie do ďalšej práce, návod, ako postupovať pri odstraňovaní nedostatkov. Cieľom je zhodnotiť prepojenie vedomostí so zručnosťami a spôsobilosťami.

**2. Hodnotenie prospechu žiaka**

* **Prospech žiaka** v jednotlivých vyučovacích predmetoch sa klasifikuje týmito stupňami:

a) 1 – výborný,

b) 2 – chválitebný,

c) 3 – dobrý,

d) 4 – dostatočný,

e) 5 – nedostatočný.

**Stupeň 1 (výborný)**

Žiak ovláda poznatky, pojmy a zákonitosti podľa učebných osnov a vie ich pohotovo využívať pri intelektuálnych, motorických, praktických a iných činnostiach. Samostatne a tvorivo uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Jeho ústny aj písomný prejav je správny, výstižný. Grafický prejav je estetický. Výsledky jeho činností sú kvalitné až originálne.

**Stupeň 2 (chválitebný)**

Žiak ovláda poznatky, pojmy a zákonitosti podľa učebných osnov a vie ich pohotovo využívať. Má osvojené kľúčové kompetencie, ktoré tvorivo aplikuje pri intelektuálnych, motorických, praktických a iných činnostiach. Uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí samostatne a kreatívne alebo s menšími podnetmi učiteľa. Jeho ústny aj písomný prejav má občas nedostatky v správnosti, presnosti a výstižnosti. Grafický prejav je prevažne estetický. Výsledky jeho činností sú kvalitné, bez väčších nedostatkov.

**Stupeň 3 (dobrý)**

Žiak má v celistvosti a úplnosti osvojené poznatky, pojmy a zákonitosti podľa učebných osnov a pri ich využívaní má nepodstatné medzery. Má osvojené kľúčové kompetencie, ktoré využíva pri intelektuálnych, motorických, praktických a iných činnostiach s menšími nedostatkami. Na podnet učiteľa uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Podstatnejšie nepresnosti dokáže s učiteľovou pomocou opraviť. V ústnom a písomnom prejave má častejšie nedostatky v správnosti, presnosti, výstižnosti. Grafický prejav je menej estetický. Výsledky jeho činností sú menej kvalitné.

**Stupeň 4 (dostatočný)**

Žiak má závažné medzery v celistvosti a úplnosti osvojenia poznatkov a zákonitostí podľa učebných osnov ako aj v ich využívaní. Pri riešení teoretických a praktických úloh s uplatňovaním kľúčových kompetencií sa vyskytujú podstatné chyby. Je nesamostatný pri využívaní poznatkov a hodnotení javov. Jeho ústny aj písomný prejav má často v správnosti, presnosti a výstižnosti vážne nedostatky. V kvalite výsledkov jeho činností sa prejavujú omyly, grafický prejav je málo estetický. Vážne nedostatky dokáže žiak s pomocou učiteľa opraviť.

**Stupeň 5 (nedostatočný)**

Žiak si neosvojil vedomosti a zákonitosti požadované učebnými osnovami, má v nich závažné medzery, preto ich nedokáže využívať. Pri riešení teoretických a praktických úloh s uplatňovaním kľúčových kompetencií sa vyskytujú značné chyby. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa. Jeho ústny a písomný prejav je nesprávny, nepresný. Kvalita výsledkov jeho činností a grafický prejav sú na nízkej úrovni. Vážne nedostatky nedokáže opraviť ani s pomocou učiteľa.

* Prospech z jednotlivých vyučovacích predmetov sa na vysvedčení pre prvý stupeň základnej školy uvádza arabskou číslicou, označujúcou klasifikačný stupeň, pre druhý stupeň sa vypíše slovom.
* *V prípade zmeny spôsobu hodnotenia prospechu na hodnotenie slovne, sa prospech z jednotlivých vyučovacích predmetov na vysvedčení pre prípravný ročník, nultý ročník, prvý ročník až štvrtý ročník základnej školy môže hodnotiť slovne stupňami:*
  + 1. *dosiahol veľmi dobré výsledky,*
    2. *dosiahol dobré výsledky,*
    3. *dosiahol uspokojivé výsledky,*
    4. *dosiahol neuspokojivé výsledky.*

*Stupeň – dosiahol veľmi dobré výsledky*

*Žiak je tvorivý a iniciatívny, uplatňuje vlastné nápady, je otvorený voči novým podnetom, dokáže vyjadriť veku primerané postoje, ovláda poznatky, pojmy a zákonitosti podľa učebných osnov. Žiak vie vyhľadávať a využívať informácie, jeho myslenie je kritické, dokáže hľadať vlastné riešenia, uplatňovať osvojené kľúčové kompetencie, účinne si organizuje svoju prácu a je schopný samostatne pracovať po predchádzajúcom návode učiteľa. Pri riešení úloh pohotovo uplatňuje logické operácie, číta s porozumením súvislé texty, funkčne využíva matematické vedomosti a zručnosti. V presnosti a úplnosti požadovaných poznatkov, faktov a pojmov a vo vzťahu medzi nimi má nepodstatné medzery. Osvojené poznatky a zručnosti aplikuje pri riešení teoretických a praktických úloh samostatne, s minimálnymi odchýlkami. Jeho ústny aj písomný prejav je správny, výstižný. Grafický prejav je  estetický. Výsledky jeho činností sú veľmi dobré, originálne.*

*Stupeň – dosiahol dobré výsledky*

*Žiak sa snaží byť tvorivý, iniciatívny, ovláda poznatky, pojmy a zákonitosti podľa učebných osnov a vie ich využívať. Má osvojené kľúčové kompetencie, ktoré s miernou podporou učiteľa aplikuje pri intelektuálnych, motorických, praktických a iných činnostiach. Osvojenú slovnú zásobu dokáže používať pri komunikácii, hodnotení javov a zákonitostí samostatne a kreatívne alebo s menšími podnetmi učiteľa. Číta s porozumením, pri riešení úloh uplatňuje logiku. Občas potrebuje usmernenie a motiváciu k ďalšiemu sebazdokonaľovaniu. Jeho ústny aj  písomný prejav je menej presný a výstižný. Grafický prejav je estetický, bez väčších nepresností. Kvalita výsledkov činností žiaka je dobrá.*

*Stupeň – dosiahol uspokojivé výsledky*

*Žiak nerozširuje svoju tvorivosť, chýba mu iniciatívnosť, priemerne si osvojuje poznatky a zákonitosti podľa učebných osnov. Pri riešení teoretických a praktických úloh s uplatňovaním kľúčových kompetencií sa vyskytujú nedostatky. Je nesamostatný pri využívaní poznatkov, zdržanlivý pri vyjadrovaní svojich postojov, podlieha stereotypu. Čítať s porozumením dokáže len s pomocou učiteľa. Jeho ústny a písomný prejav má v správnosti, presnosti a výstižnosti nedostatky. Grafický prejav je málo estetický. Žiak často potrebuje usmernenie svojej práce, kvalita výsledkov jeho činností je uspokojivá.*

*Stupeň – dosiahol neuspokojivé výsledky*

*Žiak si neosvojil vedomosti a zákonitosti požadované učebnými osnovami, nedokáže ich využívať. Prejavuje slabšie vyjadrovacie schopnosti, nespĺňa kritériá pri riešení teoretických a praktických úloh s uplatňovaním kľúčových kompetencií. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa. Pri využívaní poznatkov potrebuje sústavnú pomoc. Jeho ústny a písomný prejav má v správnosti, presnosti a výstižnosti podstatné nedostatky, grafický prejav je na nízkej úrovni. Žiak nedokáže uspokojivo pracovať, kvalita výsledkov jeho činností je neuspokojivá.*

**3. Hodnotenie správania**

**Správanie žiaka** sa klasifikuje týmito stupňami:

a) 1 – veľmi dobré,

b) 2 – uspokojivé,

c) 3 – menej uspokojivé,

d) 4 – neuspokojivé.

*Stupeň 1(veľmi dobré)*

Žiak dodržiava pravidlá správania a ustanovenia školského poriadku a len ojedinele sa dopúšťa menej závažných previnení.

*Stupeň 2 (uspokojivé)*

Žiak porušuje jednotlivé pravidlá školského poriadku, je prístupný výchovnému pôsobeniu a usiluje sa svoje chyby napraviť.

*Stupeň 3 (menej uspokojivé)*

Žiak závažne porušuje pravidlá správania a školský poriadok alebo sa dopúšťa ďalších previnení.

*Stupeň 4 (neuspokojivé)*

Žiak sústavne porušuje pravidlá správania a školský poriadok, zámerne narúša korektné vzťahy medzi spolužiakmi a závažnými previneniami ohrozuje ostatných žiakov a zamestnancov školy.

**4. Celkové hodnotenie žiaka**

Celkové hodnotenie žiaka na konci prvého a druhého polroku v súlade s §55, ods. 9 Zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov vyjadruje výsledky jeho klasifikácie v povinných vyučovacích predmetoch, ktoré sa klasifikujú, a klasifikáciu jeho správania; nezahŕňa klasifikáciu v nepovinných vyučovacích predmetoch.

**Celkové hodnotenie žiaka prvého ročníka základnej školy** sa na konci prvého a druhého polroka na vysvedčení vyjadruje takto:

a) prospel (-a),

b) neprospel (-a).

**Celkové hodnotenie žiaka druhého až deviateho ročníka základnej školy,** sa na konci prvého a druhého polroka vyjadruje na vysvedčení takto:

a) prospel (-a) s vyznamenaním,

b) prospel (-a) veľmi dobre,

c) prospel (-a),

d) neprospel (-a).

**Žiak prospel s vyznamenaním, ak:**

* ani v jednom vyučovacom predmete nemá prospech horší ako chválitebný, priemerný stupeň prospechu z povinných vyučovacích predmetov nemá horší ako 1,5 a jeho správanie je veľmi dobré;
* pri slovnom hodnotení ani v jednom vyučovacom predmete nedosiahol horšie hodnotenie ako „dosiahol dobré výsledky“ a jeho správanie je veľmi dobré.

**Žiak prospel veľmi dobre, ak:**

* ani v jednom povinnom vyučovacom predmete nemá stupeň prospechu horší ako dobrý, priemerný stupeň prospechu z povinných predmetov nemá horší ako 2,0 a jeho správanie je veľmi dobré;
* pri slovnom hodnotení ani v jednom povinnom vyučovacom predmete nedosiahol horšie hodnotenie ako „dosiahol uspokojivé výsledky“ a jeho správanie je veľmi dobré.

**Žiak prospel, ak:**

* nemá stupeň prospechu nedostatočný ani v jednom povinnom vyučovacom predmete;
* pri slovnom hodnotení ani v jednom povinnom vyučovacom predmete nebol hodnotený ako „dosiahol neuspokojivé výsledky“.

**Žiak neprospel, ak:**

* má z niektorého povinného vyučovacieho predmetu aj po opravnej skúške stupeň prospechu nedostatočný;
* pri slovnom hodnotení z niektorého povinného vyučovacieho predmetu aj po opravnej skúške bol hodnotený ako „dosiahol neuspokojivé výsledky“.

**Žiak opakuje ročník počas plnenia povinnej školskej dochádzky, ak:**

* bol na konci druhého polroka hodnotený stupňom prospechu nedostatočný alebo dosiahol neuspokojivé výsledky z viac ako dvoch povinných vyučovacích predmetov (§55, ods. 20 Zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov),
* ho nebolo možno klasifikovať ani v náhradnom termíne zo závažných objektívnych dôvodov, najmä zdravotných, dlhodobého pobytu v zahraničí (§55, ods. 21 Zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov).

**Žiak, ktorý sa vzdeláva podľa medzinárodných programov** (§7, ods. 6 Zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov):

* je hodnotený podľa pravidiel hodnotenia týchto programov (§55, ods. 23 Zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov.)

**Žiakovi, ktorý je v niektorom vyučovacom predmete neklasifikovaný (nehodnotený)**, sa na vysvedčení a v katalógovom liste uvádza namiesto klasifikačného stupňa alebo slovného hodnotenia slovo:

1. *absolvoval,* ak sa žiak aktívne zúčastňovala na vyučovacom procese daného predmetu alebo ak bol žiak prítomný na vyučovacej hodine, aj keď zo závažných objektívnych dôvodov nepracoval,
2. *neabsolvoval,* ak žiak zo závažných dôvodov nemohol vykonávať požadované intelektuálne a motorické činnosti, a preto sa na vyučovacom predmete ospravedlnene nezúčastňoval,
3. *neabsolvoval,* ak žiak na vyučovacej hodine nepracoval, nevie uplatniť svoje vedomosti a zručnosti ani na podnet učiteľa; celkového hodnotenie takéhoto žiaka je neprospel.

**E) Postup pri hodnotení žiaka**

1. Stupeň prospechu určí učiteľ, ktorý vyučuje príslušný predmet.

2. V predmete, v ktorom vyučuje viac učiteľov, určia stupeň prospechu žiaka za hodnotiace obdobie po vzájomnej dohode.

3. Pri celkovom hodnotení sa pri určovaní stupňa prospechu v jednotlivých predmetoch hodnotí kvalita vedomostí a zručností, ktorú žiak dosiahol na konci hodnotiaceho obdobia, pričom sa prihliada na systematickosť práce počas celého obdobia. Stupeň prospechu sa neurčuje na základe priemeru klasifikácie za príslušné obdobie. Riaditeľ určí spôsob, akým budú triedni učitelia a vedenie školy informovaní o stave hodnotenia žiaka v triede, zabezpečí zjednotenie hodnotiacich kritérií u všetkých učiteľov školy.

4. Hodnotenie žiaka so zdrav. znevýhodnením sa uskutočňuje v súlade so Zásadami hodnotenia žiaka so zdrav. znevýhodnením začleneného v základnej škole, ktoré sú uvedené v prílohe č. 2. MP č. 22/2011.

5. Prípady zaostávania prospechu žiakov a nedostatky v ich správaní prerokúva pedagogická rada v prvom polroku spravidla do 15. novembra a v druhom polroku do 15. apríla. V prípade mimoriadneho zhoršenia prospechu alebo správania žiaka bezprostredne preukázateľným spôsobom o tejto skutočnosti informuje zákonného zástupcu žiaka triedny učiteľ.

6. Pedagogická rada zameraná na hodnotenie žiakov za prvý polrok sa uskutoční najskôr 22. januára a za druhý polrok sa uskutoční najskôr 21. júna príslušného školského roka.

7. Na konci hodnotiaceho obdobia v termíne, ktorý určí riaditeľ, najneskôr však 24 hodín pred rokovaním pedagogickej rady o hodnotení, zapíše triedny učiteľ do triedneho výkazu alebo katalógového listu žiaka stupne celkovej klasifikácie alebo slovného hodnotenia jednotlivých predmetov. Vyučujúci príslušného predmetu podpíšu hodnotenie v prednej časti katalógu a pripravia návrhy na opravné skúšky a hodnotenie žiakov v náhradnom termíne. Hodnotenie preukázaného výkonu žiaka v príslušnom predmete nemôže byť znížené na základe správania žiaka.

8. Triedny učiteľ a učitelia jednotlivých predmetov priebežne a preukázateľným spôsobom informujú zákonného zástupcu žiaka o prospechu a správaní žiaka. Na informovanie zákonného zástupcu o priebežných výsledkoch žiaka sa používa žiacka knižka, internetová žiacka knižka alebo iný informačný prostriedok.

9. Ak žiak prestupuje do inej školy [[1]](#footnote-1)), riaditeľ kmeňovej školy, ktorú žiak navštevoval, zašle záznam o jeho správaní a prospechu za neukončené hodnotiace obdobie riaditeľovi školy, do ktorej žiak prestupuje. Tento záznam sa využije na hodnotenie žiaka. Ak žiak prestupuje do inej školy po 15. novembri alebo po 15. apríli, je záznam súčasne podkladom na celkové hodnotenie žiaka.

10. Žiak základnej školy, ktorý navštevoval školu pri zdravotníckom zariadení, v diagnostickom centre alebo v liečebno-výchovnom zariadení (ďalej len „škola pri zariadení), sa celkovo hodnotí v kmeňovej škole. Pri hodnotení v kmeňovej škole sa berie do úvahy priebežné hodnotenie v škole pri zariadení. Ak žiak navštevoval školu pri zariadení nepretržite viac ako tri mesiace pred koncom hodnotiaceho obdobia, kmeňová škola preberá návrh na celkové hodnotenie zo školy pri zariadení v tých predmetoch, ktoré sa v nej vyučovali. Návrh sa zasiela po prerokovaní v pedagogickej rade školy pri zariadení najneskoršie 14 dní pred termínom vydávania vysvedčenia. V ostatných vyučovacích predmetoch sa nehodnotí.

11. Úspešným absolvovaním posledného ročníka vzdelávacieho programu odboru vzdelávania pre prvý stupeň základnej školy žiak získa primárne vzdelanie. Na vysvedčení v štvrtom ročníku sa do doložky uvedie: „Žiak získal primárne vzdelanie“.

12. Úspešným absolvovaním posledného ročníka ucelenej časti vzdelávacieho programu odboru vzdelávania pre druhý stupeň základnej školy získa žiak nižšie stredné vzdelanie poskytované základnou školou. Na vysvedčení sa do doložky uvedie: „Žiak získal nižšie stredné vzdelanie“.

13. Ak žiak ukončí plnenie povinnej školskej dochádzky v nižšom ročníku ako deviatom ročníku, na vysvedčení z príslušného ročníka sa mu do doložky uvedie: „Žiak získal primárne vzdelanie“.

14. Mimoriadne nadaný žiak môže skončiť základnú školu skôr ako za deväť rokov. Na vysvedčení sa do doložky uvedie: „Žiak získal nižšie stredné vzdelanie“.

15. Deťom občanov Slovenskej republiky môže povoliť riaditeľ plniť povinnú školskú dochádzku vzdelávaním v školách mimo územia Slovenskej republiky, vzdelávaním v školách zriadených iným štátom na území Slovenskej republiky, individuálnym vzdelávaním v zahraničí. Na vysvedčení vydanom kmeňovou školou sa v doložke uvedie: „Žiak je na tomto vysvedčení hodnotený z predmetov, z ktorých nebol hodnotený na vysvedčení vydanom v školskom roku ... školou ... za ... ročník“.

16. Žiakovi so zdravotným znevýhodnením, ktorý sa vzdelával podľa individuálneho vzdelávacieho programu, sa v doložke vysvedčenia uvedie: „Bol(a) vzdelávaný(á) podľa individuálneho vzdelávacieho programu“. Ak sa v individuálnom vzdelávacom programe úpravy vzdelávania žiaka vzťahujú len k niektorým vyučovacím predmetom, v doložke vysvedčenia sa uvedie: „Bol(a) vzdelávaný(á) podľa individuálneho vzdelávacieho programu uplatňovaného v predmete (predmetoch) ... “. V doložke vysvedčenia žiaka so zdravotným znevýhodnením je možné uviesť aj ďalšie dôležité skutočnosti súvisiace s jeho vzdelávaním.

17. Žiakovi, ktorý ukončil vzdelávanie v základnej škole, sa na vysvedčení uvedie, koľko rokov povinnej školskej dochádzky splnil. V doložke sa uvedie: „Žiak splnil.......rokov povinnej školskej dochádzky“.

18. Žiak, ktorý v školskom roku 2012/2013 ukončí deviaty ročník, získa nižšie stredné vzdelanie. Takémuto žiakovi sa na konci školského roka na vysvedčení prvýkrát v doložke vypíše text: “Žiak/ žiačka získal/a/ nižšie stredné vzdelanie“.

19. Žiak, ktorý v školskom roku 2011/2012 ukončí štvrtý ročník, získa primárne vzdelanie. Takémuto žiakovi sa na konci školského roka na vysvedčení prvýkrát v doložke vypíše text: “Žiak/žiačka získal/-a/ primárne vzdelanie“.

20. Začlenenému žiakovi so špeciálnymi výchovno-vzdelávacími potrebami sa v doložke na vysvedčení uvedie: „Žiak sa vzdelával podľa individuálneho vzdelávacieho programu“.

**Postup pri hodnotení žiaka v náhradnom termíne**

1. Ak pre závažné objektívne príčiny nemožno žiaka hodnotiť v riadnom termíne v prvom polroku, žiak sa za prvý polrok nehodnotí. Riaditeľ určí na jeho hodnotenie náhradný termín, a to spravidla tak, aby sa hodnotenie žiaka mohlo vykonať najneskôr do dvoch mesiacov po skončení prvého polroka. Za hodnotenie žiaka zodpovedá príslušný vyučujúci predmetu.

2. Ak pre závažné objektívne príčiny nemožno hodnotiť žiaka na konci druhého polroka, riaditeľ určí na jeho hodnotenie náhradný termín, a to tak, aby sa hodnotenie žiaka vykonalo spravidla v poslednom týždni augusta.

**Opravné skúšky**

1. Žiak, ktorý má na konci druhého polroku najviac z dvoch povinných vyučovacích predmetov prospech nedostatočný alebo dosiahol neuspokojivé výsledky v slovnom hodnotení, alebo vyučovací predmet neabsolvoval a neprospel, môže na základe rozhodnutia riaditeľa vykonať z týchto predmetov opravnú skúšku.

2. Obsah a formu opravnej skúšky žiaka, ktorý na konci druhého polroka je hodnotený neabsolvoval a neprospel v niektorom vyučovacom predmete, určí riaditeľ po prerokovaní v pedagogickej rade.

3. Opravnú skúšku môže vykonať aj žiak, ktorého prospech na konci prvého polroka je nedostatočný najviac z dvoch povinných vyučovacích predmetov, ktoré sa vyučujú len v prvom polroku.

4. Termín opravných skúšok určí riaditeľ školy tak, aby sa opravné skúšky:

1. podľa odseku 1 vykonali najneskôr do 31. augusta; žiakovi, ktorý zo závažných dôvodov nemôže prísť vykonať opravnú skúšku v určenom termíne, možno povoliť vykonanie opravnej skúšky najneskôr do 15. septembra a žiakovi, ktorý bol hodnotený podľa čl. 5 odseku 2, najneskôr do 15. októbra,
2. podľa odseku 3 vykonali najneskôr do rokovania pedagogickej rady o hodnotení za druhý polrok.

5. Žiak, ktorý bez závažných dôvodov nepríde na opravnú skúšku, sa hodnotí z vyučovacieho predmetu, z ktorého mal vykonať opravnú skúšku, stupňom prospechu nedostatočný alebo dosiahol neuspokojivé výsledky.

6. O opravnej skúške sa vyhotoví protokol o komisionálnej skúške, dátum vykonania skúšky a jej výsledok sa zaznamenajú do triedneho výkazu alebo katalógového listu žiaka.

**Komisionálna skúška**

1. Žiak sa hodnotí podľa výsledkov komisionálnej skúšky, ak:

* + 1. je skúšaný v náhradnom termíne,
    2. vykonáva opravnú skúšku,
    3. o preskúšanie požiada zákonný zástupca,
    4. sa preskúšanie koná na podnet riaditeľa,
    5. je oslobodený od povinnosti dochádzať do školy,
    6. plní osobitný spôsob školskej dochádzky,
    7. má povolené individuálne vzdelávanie,
    8. ukončuje vzdelávanie na získanie stupňa vzdelania,
    9. žiak **sa môže** hodnotiť podľa výsledkov komisionálnej skúšky na podnet riaditeľa školy, ak vymešká v jednom polroku **25 %** a viac % z plánovaného počtu vyučovacích hodín v danom predmete, respektíve nemá splnené všetky kritériá hodnotenia a klasifikácie žiakov.

2. Žiak, ktorému bolo povolené individuálne vzdelávanie na základe odporúčania všeobecného lekára pre deti a dorast z dôvodu zdravotného znevýhodnenia, komisionálnu skúšku nevykonáva. Pedagogický zamestnanec, ktorý zabezpečuje vzdelávanie žiaka, štvrťročne predkladá riaditeľovi školy písomnú správu o postupe a výsledkoch výchovno-vzdelávacej činnosti so žiakom, na základe ktorej po prerokovaní v pedagogickej rade školy sa vykoná hodnotenie prospechu žiaka. Písomná správa o postupe a výsledkoch výchovno-vzdelávacej činnosti žiaka obsahuje:

* + 1. údaje identifikujúce žiaka,
    2. hodnotenie výchovno-vzdelávacích výsledkov žiaka,
    3. návrh hodnotenia.

3. Ak má zákonný zástupca žiaka pochybnosti o správnosti hodnotenia v jednotlivých predmetoch na konci prvého polroka a druhého polroka, môže do troch pracovných dní odo dňa získania výpisu hodnotenia za prvý polrok alebo do troch pracovných dní odo dňa vydania vysvedčenia požiadať riaditeľa o vykonanie komisionálnej skúšky žiaka; ak je vyučujúcim riaditeľ, o preskúšanie žiaka možno požiadať príslušný orgán miestnej štátnej správy v školstve. Preskúšať žiaka nemožno, ak bol v hodnotiacom období z tohto vyučovacieho predmetu hodnotený na základe komisionálnej skúšky.

4. Preskúšanie sa uskutoční neodkladne v termíne, ktorý určí riaditeľ školy. Ak pre neprítomnosť žiaka nemožno preskúšanie uskutočniť v tomto termíne, nemožno žiaka ďalej preskúšavať. Výsledok preskúšania, ktorý je konečný, oznámi riaditeľ zákonnému zástupcovi žiaka. Ďalšie preskúšanie žiaka je neprípustné. Na požiadanie zákonného zástupcu žiaka môže byť zákonný zástupca prítomný na komisionálnom preskúšaní svojho dieťaťa po predchádzajúcom súhlase riaditeľa školy.

5. Žiakovi, ktorý sa vzdeláva v škole mimo územia Slovenskej republiky, vzdeláva sa v škole zriadenej iným štátom na území Slovenskej republiky, vzdeláva sa individuálne v zahraničí, alebo žiakovi, ktorému jeho zdravotný stav neumožňuje účasť na vzdelávaní v škole a dosiahol v niektorom predmete prospech nedostatočný alebo dosiahol neuspokojivé výsledky, sa umožní vykonať opravnú skúšku v súlade s bodom 6, časť: Opravné skúšky.

**Hodnotenie absolventa vzdelávania na získanie stupňa vzdelania**

1. Hodnotenie sa vykoná po uskutočnení komisionálnej skúšky z predmetov, ktoré sú určené učebným plánom.

2. Ak absolvent v kurze na získanie stupňa vzdelania poskytovaného základnou školou bol pri skúškach na záver tohto kurzu klasifikovaný stupňom „nedostatočný“, umožní mu riaditeľ vykonať opravnú skúšku. Ak bol absolvent kurzu klasifikovaný stupňom „nedostatočný“ najviac z dvoch predmetov, môže opravné skúšky vykonať do dvoch mesiacov.

**F) Postup žiaka do vyššieho ročníka**

1. Do vyššieho ročníka postupuje žiak, ktorý prospel.

2. Žiak, ktorý bol na konci druhého polroka hodnotený stupňom prospechu nedostatočný alebo dosiahol neuspokojivé výsledky z viac ako dvoch povinných vyučovacích predmetov, opakuje ročník.

3. Ročník opakuje aj žiak, ktorého nebolo možné hodnotiť ani v náhradnom termíne zo závažných objektívnych dôvodov, najmä zdravotných, dlhodobého pobytu v zahraničí. Žiak, ktorý neprospel v čase, keď plní povinnú školskú dochádzku, môže opakovať ročník len raz, vo výnimočných prípadoch, ak je to v prospech žiaka, aj viackrát.

**G) Hodnotenie žiaka po prestupe na školu s iným vyučovacím jazykom**

1. Žiak prvého ročníka základnej školy, ktorého materinský jazyk je iný ako vyučovací jazyk navštevovanej základnej školy, sa hodnotí z vyučovacieho jazyka s prihliadnutím na úroveň prospechu z ostatných predmetov.

2. Po prestupe žiaka druhého až deviateho ročníka do školy s iným vyučovacím jazykom sa počas dvoch hodnotiacich období hodnotí najmenej takou úrovňou prospechu, ktorá zodpovedá prospechu z vyučovacieho jazyka na poslednom vysvedčení.

3. Po uplynutí dvoch hodnotiacich období od prestupu žiaka do školy s iným vyučovacím jazykom sa uplatňujú v ďalších dvoch hodnotiacich obdobiach z vyučovacieho jazyka miernejšie kritériá.

4. Pri hodnotení žiaka v prvom školskom roku a druhom školskom roku od prestupu žiaka do školy s iným vyučovacím jazykom sa hodnotia jeho vecné vedomosti a nie úroveň jeho jazykovej správnosti.

5. Pri hodnotení detí cudzincov sa postupuje podľa odsekov 1 až 4.

**4. 2 Pravidlá kontroly a hodnotenia žiakov**

Kontrola, hodnotenie a skúšanie žiakov sú významnými, citlivými a zložitými súčasťami výchovno-

-vzdelávacieho procesu neustále prítomnými v škole. Zasahujú najcitlivejšiu sféru človeka, a to jeho sebavedomie. Nakoľko žiaci a rodičia očakávajú, že skúšanie a hodnotenie budú objektívne a spravodlivé, dodržiavame pri kontrole a hodnotení žiakov tieto pravidlá:

1. Hodnotenie žiaka zameriavať a formulovať pozitívne.

2. Oboznámiť žiaka s cieľmi vzdelávania a kritériami hodnotenia.

3. Informovať žiaka o obsahu a význame vzdelávania (v čom bude žiak vzdelávaný a prečo), o čase, spôsobe a pravidlách hodnotenia v určitej fáze vzdelávacieho procesu.

4. Viesť žiakov k sebahodnoteniu ako neoddeliteľnej súčasti ich hodnotenia.

5. Používať pri hodnotení metódy, ktoré rešpektujú individuálne možnosti žiaka.

6. Viesť žiakov k spoluúčasti na hodnotiacich procesoch vedením nielen k hodnoteniu výsledku svojej práce, ale tiež k hodnoteniu vlastného postupu, ktorý žiak uplatnil.

7. Hodnotiť individuálny pokrok žiaka porovnávaním jeho aktuálneho výkonu s predchádzajúcimi výsledkami jeho práce bez porovnávania s ostatnými žiakmi.

8. Pri hodnotení žiaka v predmete nezahŕňať do celkového hodnotenia známkou jeho správanie.

9. Klasifikovať iba učivo, ktoré bolo prebrané a precvičené s poskytnutím dostatku času na jeho naučenie, precvičenie a zažitie.

10. Vyvážene hodnotiť a klasifikovať vedomosti, zručnosti, postup, prácu s informáciami, úroveň komunikácie a tvorivosť žiaka.

11. Tradičné ústne skúšanie („pri tabuli“) nahrádzať efektívnejšími spôsobmi zisťovania vedomostí a schopností žiaka.

12. Hodnotenie prvotne zamerať na poskytovanie spätnej väzby o priebehu a výsledkoch činností žiaka.

13. Poskytnúť žiakovi informácie o spôsobe a možnostiach dosiahnutia lepšieho výsledku v problémových oblastiach.

14. Vzdelávacie výstupy žiaka hodnotiť a klasifikovať podľa stanovených kritérií.

15. Viesť žiakov v prípade spoločnej, časovo dlhšej kooperatívnej spolupráce (napr. pri riešení projektu) k vytvoreniu spoločných objektívnych kritérií hodnotenia.

16. Viesť žiakov k práci s chybou (chybu chápať ako pozitívny prvok v procese učenia sa).

17. Včas oboznamovať žiakov s termínmi kontrolných prác, iných písomných prác, testov a pod. a s odovzdávaním dlhších termínovaných úloh alebo projektov.

18. Poskytnúť žiakovi možnosť opravy v prípade neúspešného výsledku.

**4. 3 Spôsoby hodnotenia žiakov**

Hodnotenie žiaka sa v rámci vzdelávania na základných školách vykonáva podľa úrovne dosiahnutých výsledkov, a to:

a) slovným hodnotením,

b) klasifikáciou,

c) kombináciou klasifikácie a slovného hodnotenia (par. 55 zákona č. 245/2008 Z. z.).

**Klasifikácia** je zaraďovanie jednotlivých výkonov žiaka do výkonnostných skupín – stupňov. V našom školstve je päť stupňov. Učiteľ žiaka klasifikuje, ak jeho hodnotenie vyjadrí v koncentrovanej podobe formou čísla – známky. Na prvom stupni základnej školy (najmä v prvom ročníku) môže mať klasifikácia podobu symbolickú, napr. odtlačok zvieratka (včielka – usilovnosť). Základom na pridelenie klasifikačného stupňa (známky) je výsledok získaný skúšaním, preverovaním.

**Slovné hodnotenie je,** ak má hodnotenie slovnú formu**.** Ide o učiteľovo slovné hodnotenie výkonu žiaka poukázaním na jeho prednosti (čo zvládol dobre a správne...), ale aj poukázanie na chyby, nedostatočné osvojenie a zvládnutie vzdelávacieho obsahu. Súčasťou slovného hodnotenia je i analýza nedostatkov, príčiny neúspechu, nezvládnutia, príčiny chýb a usmernenie zo strany učiteľa, ako ďalej, ako chyby odstrániť a úspešne napredovať a zvládať vzdelávací obsah. Učiteľ by mal žiaka usmerniť, akým spôsobom možno jeho výkon zlepšiť.

**O spôsobe hodnotenia jednotlivých vyučovacích predmetov rozhodne riaditeľ školy po prerokovaní v pedagogickej rade.**

|  |  |  |
| --- | --- | --- |
| **Spôsob hodnotenia** | | |
| **ISCED1** | slovenský jazyk a literatúra | Klasifikácia |
| anglický jazyk | Klasifikácia |
| matematika | Klasifikácia |
| informatika | Klasifikácia |
| prvouka | Klasifikácia |
| prírodoveda | Klasifikácia |
| vlastiveda | Klasifikácia |
| etická výchova | neklasifikuje sa, žiakovi sa na vysvedčení uvedie: absolvoval/neabsolvoval |
| náboženská výchova | neklasifikuje sa, žiakovi sa na vysvedčení uvedie: absolvoval/neabsolvoval |
| pracovné vyučovanie | Klasifikácia |
| hudobná výchova | Klasifikácia |
| výtvarná výchova | Klasifikácia |
| telesná a športová výchova | Klasifikácia |
| **ISCED2** | slovenský jazyk a literatúra | Klasifikácia |
| cvičenia zo slovenského jazyka a literatúry | neklasifikuje sa, žiakovi sa na vysvedčení uvedie: absolvoval/neabsolvoval |
| anglický jazyk | Klasifikácia |
| ruský jazyk | Klasifikácia |
| nemecký jazyk | Klasifikácia |
| francúzsky jazyk | Klasifikácia |
| matematika | Klasifikácia |
| cvičenia z matematiky | neklasifikuje sa, žiakovi sa na vysvedčení uvedie: absolvoval/neabsolvoval |
| informatika | Klasifikácia |
| strojopis | neklasifikuje sa, žiakovi sa na vysvedčení uvedie: absolvoval/neabsolvoval |
| fyzika | Klasifikácia |
| chémia | Klasifikácia |
| biológia | Klasifikácia |
| dejepis | Klasifikácia |
| geografia | Klasifikácia |
| občianska náuka | Klasifikácia |
| etická výchova | neklasifikuje sa, žiakovi sa na vysvedčení uvedie: absolvoval/neabsolvoval |
| náboženská výchova | Klasifikácia |
| technika | Klasifikácia |
| hudobná výchova | Klasifikácia |
| výtvarná výchova | Klasifikácia |
| telesná a športová výchova | Klasifikácia |

Na začiatku každého klasifikačného obdobia musia byť žiaci a rodičia informovaní vyučujúcim

o spôsobe hodnotenia v každom predmete. Žiakov oboznámia na začiatku školského roka o spôsobe hodnotenia v danom predmete príslušní vyučujúci a rodičov oboznámia o spôsobe hodnotenia v každom predmete triedni učitelia na prvom rodičovskom aktíve.

O zásadách a pravidlách hodnotenia správania oboznámi triedny učiteľ žiakov na prvej triednickej hodine a rodičov na prvom rodičovskom aktíve.

**4. 4 Formy kontroly a nástroje hodnotenia žiakov**

Formy kontroly žiakov skúšaním z hľadiska prejavu a počtu žiakov a nástroje hodnotenia sú podrobnejšie spracované pre jednotlivé učebné predmety v rámci metodických orgánov školy.

Pri kontrole vzdelávacích výsledkov žiakov a plnenia si školských povinností využívame nasledujúce formy:

Kontrola po kratšom časovom úseku:

- ústna odpoveď,

- písomná odpoveď.

Kontrola po ukončení tematického celku:

-ústna,

- písomná (test, kontrolná písomná práca, kontrolný diktát, laboratórne cvičenia, vstupný test).

Kontrola v závere klasifikačného obdobia:

- ústna,

- písomná (test, kontrolná písomná práca, kontrolný diktát, laboratórne cvičenia, výstupný test).

**4. 5 Kritéria hodnotenia vzdelávacích výsledkov žiakov**

**ISCED 1**

**Slovenský jazyk a literatúra**

1.  Kontrolné diktáty, pravopisné cvičenia sú hodnotené podľa uvedenej stupnice pre diktáty.

Termíny kontrolných diktátov vyučujúci vopred oznamuje.  
2. Cvičné diktáty učiteľ hodnotí uvedením počtu chýb. Termíny cvičných diktátov vyučujúci vopred neoznamuje.   
3. Tematické previerky, polročné a výstupné previerky, testy sú klasifikované podľa percentuálnej stupnice uvedenej nižšie. Termíny písomných previerok vyučujúci vopred oznamuje.

4. Slohové práce sú hodnotené motivačnou známkou (štylizácia, obsah, úhľadnosť písma).  
5.  Ústne odpovede sú hodnotené známkou.

**Diktáty 1. – 4. ročník:**

1 - 0 – 1 chyba  
2 - 2 – 4 chyby  
3 - 5 – 7 chýb  
4 - 8 – 10 chýb  
5 - 11 a viac chýb

Chyby opakujúce sa v rovnakých slovách viackrát sa počítajú ako jedna chyba ( napr. Ríchly chlapec mal ríchly krok = 1 chyba).

Počet kontrolných diktátov:

1. ročník – 1 kontrolný diktát  
2. ročník – 10 kontrolných diktátov  
3. ročník – 10 kontrolných diktátov  
4. ročník – 7 kontrolných diktátov + vstupný diktát do 4. ročníka

Počet slov v diktátoch:

1. ročník – 10 – 15 slov  
2. ročník – 20 – 30 slov  
3. ročník – 30 – 40 slov  
4. ročník – 40 – 50 slov  
Poznámka: Navrhovaný rozsah slov platí aj pri prepise a odpise textu.

**Matematika**

1. Samostatné práce, tematické previerky, polročné a koncoročné práce a testy sú  
 klasifikované známkou podľa percentuálnej stupnice uvedenej nižšie. Termíny písomných previerok vyučujúci vopred oznamuje.

2. Päťminútovky, desaťminútovky, bleskovky sú hodnotené uvedením počtu chýb. Termíny   
 päťminútoviek, desaťminútoviek, bleskoviek vyučujúci vopred neoznamuje.  
3. Ústne odpovede žiakov sú klasifikované známkou.

**Hodnotenie písomných prác zo slovenského jazyka a matematiky:**

1- 100 – 92 %  
2 - 91 – 82 %  
3 - 81 – 60 %  
4 - 59 – 26 %  
5 - 25 % a menej

**Anglický jazyk**Ústne odpovedePri ústnych odpovediach sa hodnotí splnenie úlohy, plynulosť a interakcia ústneho prejavu, aktívne používanie slovnej zásoby. Žiak musí získať v jednom polroku aspoň jednu známku z týchto oblastí:

- simulačné úlohy – dialóg so spolužiakom, učiteľom,   
 - ústne overovanie porozumenia textu a získaných informácií,   
- ústne overovanie osvojenej slovnej zásoby,   
- ústna prezentácia samostatnej práce žiaka.

Písomné práce   
- **tematické testy –** zamerané na slovnú zásobu, gramatické štruktúry, čítanie s porozumením a počúvanie s porozumením. Termíny písomných previerok vyučujúci vopred oznamuje.

**Doplňujúce hodnotenie**

* samostatná práca na hodinách a aktivita pri plnení úloh,
* projekty.

**Prírodoveda, vlastiveda**

1. Tematické previerky sú klasifikované podľa nižšie uvedenej percentuálnej stupnice. Termíny písomných previerok vyučujúci vopred oznamuje.  
2. Ústne odpovede sú klasifikované známkou, minimálne jedna ústna odpoveď za polrok. Termíny ústnych odpovedí vyučujúci vopred neoznamuje.  
3. Výborné výkony žiaka (praktické zručnosti pri pokusoch, teoretické vedomosti, aktivitu...) na hodine učiteľ hodnotí slovne, motivačnou pochvalou.

**Hodnotenie písomných prác z anglického jazyka, vlastivedy a prírodovedy:**

1 - 100 – 92 %  
2 - 91 – 76 %  
3 - 75 – 55 %  
4 - 54 – 30 %  
5 - 29 % a menej

**Výtvarná výchova, telesná výchova, hudobná výchova**  
1. Výchovné predmety sú klasifikované a hodnotené známkou.  
2. Učiteľ slovne hodnotí výkony žiaka priebežne počas vyučovacej hodiny.

**Hodnotenie projektov vo všetkých predmetoch:**

* obsah, samostatnosť, tvorivosť, zručnosti pri vyhľadávaní a spracovávaní informácií – 30 %,
* využívanie správnej slovnej zásoby a gramatiky – 20 %,
* samostatnosť a plynulosť pri ústnej prezentácii pred spolužiakmi – 50 %,
* žiak musí odovzdať a odprezentovať minimálne jeden projekt za každý polrok v 2. – 4. ročníku.

**Náboženská výchova, etická výchova**

Na hodinách náboženskej a etickej výchovy žiaci nie sú hodnotení známkou. Je vhodné a žiaduce oceňovať žiakov počas celej hodiny, hodnotenie má mať motivačný charakter. Žiaci by mali tiež mať priestor na vyjadrenie, ako sa cítili, ako sa im hodina páčila, v čom by privítali zmenu.

Predmety nie sú klasifikované, na vysvedčení a v katalógovom liste sa uvádza namiesto klasifikačného stupňa alebo slovného hodnotenia slovo absolvoval(a)/neabsolvoval(a).

**ISCED 2**

**A) HODNOTIACE STUPNICE NA PÍSOMNÉ PRÁCE ŽIAKOV**

**VZDELÁVACIA OBLASŤ MATEMATIKA A PRÁCA S INFORMÁCIAMI (matematika)**

|  |  |
| --- | --- |
| 100 % – 92 % | Výborný (1) |
| 91 % – 82 % | Chválitebný (2) |
| 81 % – 56 % | Dobrý (3) |
| 55 % – 27 % | Dostatočný (4) |
| 26 % – 0 % | Nedostatočný (5) |

**VZDELÁVACIA OBLASŤ JAZYK A KOMUNIKÁCIA (SJL + CJ)**

|  |  |
| --- | --- |
| 100 % – 92 % | Výborný (1) |
| 91 % – 76 % | Chválitebný (2) |
| 75 % – 55 % | Dobrý (3) |
| 54 % – 30 % | Dostatočný (4) |
| 29 % – 0 % | Nedostatočný (5) |

**Kontrolné diktáty zo slovenského jazyka. Stupnica hodnotenia kontrolných diktátov:**

|  |  |
| --- | --- |
| **Počet chýb** | **Známka** |
| 0 – 1 | 1 |
| 2 – 3 | 2 |
| 4 – 7 | 3 |
| 8 – 10 | 4 |
| 11 – viac | 5 |

|  |  |  |
| --- | --- | --- |
| Ročník | Počet | Rozsah |
| 5. | 4 | 65 – 70 slov |
| 6. | 4 | 85 slov |
| 7. | 4 | 100 slov |
| 8. | 4 | 120 slov |
| 9. | 4 | 150 slov |

**VZDELÁVACIA OBLASŤ ČLOVEK A SPOLOČNOSŤ (DEJ, GEO, OBN)**

|  |  |
| --- | --- |
| 100 % – 90 % | Výborný (1) |
| 89 % – 76 % | Chválitebný (2) |
| 75 % – 55 % | Dobrý (3) |
| 54 % – 30 % | Dostatočný (4) |
| 29 % – 0 % | Nedostatočný (5) |

**VZDELÁVACIA OBLASŤ ČLOVEK A PRÍRODA (BIO, FYZ, CHE)**

|  |  |
| --- | --- |
| 100 % – 92 % | Výborný (1) |
| 91 % – 82 % | Chválitebný (2) |
| 81 % – 56 % | Dobrý (3) |
| 55 % – 27 % | Dostatočný (4) |
| 26 % – 0 % | Nedostatočný (5) |

**B) KRITÉRIA HODNOTENIA VYPLÝVAJÚCE ZO ŠPECIFÍK JEDNOTLIVÝCH VYUČOVACÍCH PREDMETOV**

**MATEMATIKA**

Hodnotíme: povinné štyri štvrťročné písomné práce, vstupnú previerku, výstupný test (okrem 9. ročníka), tematické previerky na konci každého tematického celku. Termíny týchto písomných prác sú vopred oznámené.Priebežne(bez oznámenia) hodnotíme ústne odpovede pri tabuli, krátke päťminútovky, rozcvičky v úvode hodiny, samostatné práce. V neposlednom rade prihliadame naaktivitu na hodinách, zodpovedný prístup k povinnostiam, pravidelnú domácu prípravu.

**SLOVENSKÝ JAZYK A LITERATÚRA**

1. Kontrolné diktáty, pravopisné cvičenia sú hodnotené podľa uvedenej stupnice pre diktáty.

Termíny kontrolných diktátov vyučujúci vopred oznamuje.  
2. Cvičné diktáty učiteľ hodnotí uvedením počtu chýb. Termíny cvičných diktátov vyučujúci vopred neoznamuje.   
3. Tematické previerky, vstupné a výstupné previerky, testy sú klasifikované podľa percentuálnej stupnice uvedenej vyššie. Termíny písomných previerok vyučujúci vopred oznamuje.

4. Slohové práce sú hodnotené jednou známkou (štylizácia, úprava textu, pravopis).  
5.  Ústne odpovede sú hodnotené známkou.

6. V rámci literatúry hodnotíme referáty, prezentácie o autoroch, prednes básne, povinné čítanie.

7. V neposlednom rade prihliadame naaktivitu na hodinách, zodpovedný prístup k povinnostiam, pravidelnú domácu prípravu.

**CUDZÍ JAZYK**

* Hodnotenie výsledkov žiaka sa vykonáva podľa všeobecných pravidiel a osnov veku zodpovedajúcou formou. V popredí je stupeň ovládania cudzieho jazyka, teda jazykové schopnosti a až okrajovo vedomosti. Hodnotenie žiaka sa riadi platným klasifikačným poriadkom škôl Slovenskej republiky.
* Hlavným cieľom hodnotenia výsledkov je preskúšanie, resp. kontrola stavu jazykovej úrovne v spojení s napredovaním žiaka, ktorá slúži ako informácia pre učiteľa, ale i žiaka o momentálnom stave jeho jazykových schopností. Až v druhom rade má hodnotenie výsledkov slúžiť ako základ pre známky a klasifikáciu.
* Hodnotenie výsledkov sa vykonáva na báze kvantitatívnych alebo kvalitatívnych (celkových/všestranných, holistických) metód hodnotenia. Kvantitatívne metódy môžu byť používané na hodnotenie výsledkov v oblasti vnímania jazyka (počúvanie s porozumením a čítanie s porozumením) a v oblasti jazykového systému (slovná zásoba, gramatika), kvalitatívne metódy by mali byť využívané v oblasti interakcie (dialógy) a v oblasti jazykového prejavu (monológy, písanie).
* Pri stanovení známky v rámci kvalitatívneho hodnotenia výsledkov (rozprávanie s chybami) je potrebné brať do úvahy pomer medzi percentuálnou kvótou chýb a hodnoty jednotlivých známok v platnom klasifikačnom poriadku.
* Kvalitatívne metódy hodnotenia výsledkov vyžadujú individuálne, subjektívne zhodnotenie vyučujúceho, čo môže byť zobjektivizované na základe katalógu kritérií hodnotenia. Kvalitatívne hodnotenie by malo byť predovšetkým pozitívne, tzn. v prvom rade treba stanoviť, čo skúšaný žiak pri písomnom alebo ústnom skúšaní produkoval. Až v druhom rade sa prizerá na nedostatky, chyby a slabé miesta v jazykovom prejave a tieto majú byť základom pre zníženie známky.
* Pri hodnotení výsledkov musí vyučujúci brať do úvahy nielen momentálny stav jazykových vedomostí, ale v zmysle ďalšej motivácie k učeniu i napredovanie žiaka pri vyučovaní.
* Celkové hodnotenie výsledkov žiaka na konci školského roka by malo byť v každom prípade kvalitatívne/celkové.

Pritom treba brať do úvahy tieto komponenty/zložky:

1. stále výsledky počas celého školského roka,

2. napredovanie vo vyučovaní,

3. výsledky záverečného testu.

Nikdy nesmie záverečné hodnotenie závisieť od jediného výsledku jednej skúšky/skúšania alebo od niekoľkých jednotlivých skúšok.

**DEJEPIS, GEOGRAFIA**

Na oboch predmetoch hodnotenie prebieha formou písomných prác po ukončení tematického celku. Ich termín vyučujúci vopred oznámi. Ďalej formou frontálneho skúšania (bez oznámenia termínu), prípravy a prezentácie projektov, záverečných skupinových prác (napr. Model slnečnej sústavy, Pamiatky UNESCO, Čo vytvorila príroda, Štáty...). V neposlednom rade prihliadame naaktivitu na hodinách, zodpovedný prístup k povinnostiam, pravidelnú domácu prípravu.

**BIOLÓGIA, CHÉMIA, FYZIKA**

Hodnotenie prebieha formou písomných prác po ukončení tematického celku. Ich termín vyučujúci vopred oznámi. Ďalej formou frontálneho skúšania a priebežných previerok (bez oznámenia termínu), prípravou a prezentáciou projektov, praktických cvičení a laboratórnych prác. V neposlednom rade prihliadame naaktivitu na hodinách, zodpovedný prístup k povinnostiam, pravidelnú domácu prípravu.

**INFORMATIKA**

Práca žiakov je hodnotená známkou, ktorá pozostáva z hodnotenia teoretickej aj praktickej činnosti žiaka, vrátane projektov v každom ročníku. Žiaci musia zvládať použiť teoretické vedomosti v praxi.

Pri hodnotení výsledkov vyučujúci berie do úvahy nielen momentálny stav vedomostí a zručností, ale i napredovanie žiaka pri vyučovaní.

**TECHNIKA**

Práca žiakov je hodnotená známkou, ktorá pozostáva z hodnotenia teoretickej aj praktickej činnosti žiaka, vrátane projektov v každom ročníku. Praktická činnosť bude prebiehať v dielni i na školskom pozemku, kde budú hodnotené praktické zručnosti žiakov. Prihliadať sa bude aj na záujem a prístup žiaka ku všetkým aktivitám.

**CVIČENIA Z MATEMATIKY, CVIČENIA ZO SLOVENSKÉHO JAZYKA**

Predmety nie sú hodnotené známkou. Hodnotí sa aktivita na hodinách, domáca príprava, zodpovedný prístup k povinnostiam. Žiaci získavajú spätnú väzbu o svojich vedomostiach cez e-learningové testy. Predmet nie je klasifikovaný, žiak má na vysvedčení uvedené slovo absolvoval.

**ETICKÁ VÝCHOVA**

Na hodine etickej výchovy žiakov nehodnotíme známkou. Hodnotenie prebieha slovným ocenením (pochvala, povzbudenie, vyzdvihnutie pozitívnych výsledkov, upozornenie na nedostatky), formou gesta, symbolmi priebežne počas hodiny, ale aj písomným hodnotením do žiackej knižky a písomným hodnotením prác žiakov. Žiaci pracujú prevažne zážitkovou formou, spracujú projektové úlohy, prezentujú vlastný názor. Žiakom je tiež vytvorený priestor na sebahodnotenie a vyjadrenie, ako sa cítili, ako sa im hodina páčila, v čom by privítali zmenu.

**NÁBOŽENSKÁ VÝCHOVA**

Pri hodnotení žiakov využívame hodnotenie ústnych aj písomných odpovedí, spracovanie a prezentáciu projektových úloh, hier pre jednotlivé ročníky a dôležitá je aj samotná aktivita žiakov počas vyučovacích hodín.

**TELESNÁ A ŠPORTOVÁ VÝCHOVA**

Telesný rozvoj, motorické testovanie sa kontroluje v 5. ročníku na začiatku i na konci roka, v ostatných ročníkoch iba na konci školského roka. Testovanie všeobecnej pohybovej výkonnosti nám slúži aj na posúdenie jej aktuálneho stavu v priebehu štúdia na ISCED 2. Štandardy na hodnotenie motorických testov podľa „Sedláček J., Lednický A. : Kondičná atletická príprava – vybrané kapitoly“. Vydala Slovenská vedecká spoločnosť pre telesnú výchovu a šport, Bratislava 2010, ISBN 978 – 80 – 89075 – 348. Na hodinách sa hodnotí aj zvládnutie pohybových schopností a zručností žiakov v rámci ich možností, vlastná aktivita žiakov počas hodiny, ich prístup, účasť na športových súťažiach.

**OBČIANSKA NÁUKA**

Pri hodnotení okrem ústnych a písomných odpovedí kladieme dôraz na spracovanie a prezentáciu projektových úloh, inscenačných hier a vlastnú aktivitu žiakov.

**STROJOPIS**

Hodnotí sa odpis textu na presnosť a rýchlosť. Žiak má písať text desaťprstovou technikou. Hodnotí sa nasledovne:

* vypočítať trestné body (počet chýb v texte vynásobiť číslom 5),
* odčítať trestné body od počtu hrubých úderov, dostaneme počet čistých úderov za 10 minút,
* tento počet delíme 10, resp. počtom minút, za ktoré žiaci text písali, tak dostaneme počet čistých úderov za minútu.

**VÝTVARNÁ VÝCHOVA, VÝCHOVA UMENÍM**

Ťažiskovou formou hodnotenia je osobný rozhovor so žiakom, v ktorom učiteľ žiakovi poskytne citlivo, veku primerane, analyticky podloženú spätnú väzbu o rôznych aspektoch jeho činnosti. Vo vzájomnej komunikácii má žiak možnosť klásť otázky alebo zdôvodniť svoj prístup. Túto formu príležitostne kombinujeme aj so sebahodnotením žiaka. Hodnotíme škálou od 1 do 5. Neznámkujeme

každú prácu a každý výkon žiaka. Berieme ohľad na to, že výtvarný prejav súvisí s fantáziou, sebaprojekciou, záujmami žiaka. Uprednostňujeme osobný, diferencovaný prístup. Pri hodnotení dbáme na primerané ohodnotenie detí zo sociálne zaostalého prostredia, ako aj integrovaných detí s dyslexiou, dyskalkúliou a pod.

|  |  |
| --- | --- |
| Stupeň hodnotenia | Opis kritérií |
| Výborný | Žiak spĺňa kritériá na vynikajúcej úrovni:   * žiak je iniciatívny a tvorivý vo výtvarnom vyjadrovaní, uplatňuje vlastné nápady, je otvorený voči novým podnetom a experimentovaniu, * žiak dokáže vyjadriť veku primerané postoje (vkus, názor, spolupráca, individualita) v oblasti vizuálnej kultúry, * žiak ovláda zručnosti (technické, nástrojové, materiálové) podľa požiadaviek ročníkových kompetencií na vynikajúcej úrovni, * žiak preukazuje veku primerané mentálne spôsobilosti – na úrovni vnímania, prežívania, fantázie a predstavivosti, vytvárania vlastných koncepcií, * žiak dokáže veku premerane pomenúvať a interpretovať svoje zážitky, činnosti a ich výsledky, * žiak preukazuje vedomosti z oblasti vizuálnej kultúry primerané edukačným úlohám (v nižších ročníkoch najmä vedomosti o materiáloch, nástrojoch, základných technikách a druhoch vizuálnych umení, v sekundárnom vzdelávaní o štýloch, ťažiskových obdobiach, nosných umelcoch a médiách), * žiak dokáže rešpektovať vlastný tvorivý výsledok a je tolerantný voči tvorivým prejavom, názorom a vkusu iných, * žiak zrealizoval artefakt primerane svojmu veku a schopnostiam. |
| Chválitebný | Žiak v podstate spĺňa kritériá 1. stupňa hodnotenia, ale je menej samostatný, iniciatívny a tvorivý. |
| Dobrý | Žiak realizuje edukačné úlohy priemerne, chýba mu iniciatívnosť, tvorivosť, tolerancia, nerozširuje svoju flexibilnosť, neosvojuje si nové vyjadrovacie prostriedky, podlieha predsudkom a stereotypom. |
| Dostatočný | Žiak realizuje edukačné úlohy na nízkej úrovni, bez vlastného vkladu, s ťažkosťami aplikuje získané zručnosti a poznatky v nových oblastiach. |
| Nedostatočný | Žiak nespĺňa kritériá, nemá záujem o výtvarné aktivity, neguje vyučovaní proces. |

**HUDOBNÁ VÝCHOVA**

Podklady na hodnotenie a klasifikáciu výchovno-vzdelávacích výsledkov žiaka získava učiteľ najmä týmito metódami, formami a prostriedkami:

• sledovaním stupňa rozvoja individuálnych osobnostných predpokladov a nadania,  
• sústavným pozorovaním hudobných prejavov žiaka a jeho pozornosti na vyučovaní.   
Neodporúča sa vyžadovať sólový hudobný výkon žiaka, úroveň hudobných činností sledujeme v skupinách:

• analýzou výsledkov rôznych činností žiaka, vrátane aplikovania osobných a sociálnych  
kompetencií pri činnosti a jeho prosociálneho správania, hodnotením reakcie žiaka na  
hudbu slovom, pohybom, prípadne výtvarným prejavom,

• ústnym preverovaním úrovne vedomostí o hudbe (odporúča sa od 5. ročníka ZŠ)  
hlavne pri hudobných činnostiach,

• konzultáciami s ostatnými pedagógmi školy,

• v prípade mimoriadne nadaného alebo zaostalého žiaka rozhovormi so žiakom a  
zákonnými zástupcami žiaka.

Učiteľ u žiaka hodnotí primerane veku:

a) priebeh vytvárania postojov:  
– záujem o hudobné činnosti a o hudobné umenie v rámci edukačných úloh,  
– schopnosť spolupracovať pri kolektívnych hudobných prejavoch a edukačných  
   úlohách,  
– schopnosť posúdiť svoj výkon (hudobné prejavy a vedomosti) a výkon spolužiakov,

b) priebeh získavania zručností a spôsobilostí:  
– žiak spieva na základe svojich dispozícií intonačne čisto, rytmicky presne so  
   zodpovedajúcim výrazom, pritom využíva získané spevácke, intonačné a sluchové zručnosti a návyky,  
– orientácia v grafickom zázname jednohlasnej melódie,  
– hra a tvorba jednoduchých rytmických sprievodov k piesňam na detských hudobných nástrojoch a hrou na telo,  
– orientácia v znejúcej hudbe na základe dominujúcich výrazových prostriedkov hudby a ich funkcií,  
– pochopenie veku primeraných hudobných diel a schopnosť zážitky verbalizovať a zdôvodniť,  
– integrácia a transfer hore uvedených zručností a spôsobilostí pri realizácií hudobno-dramatických  
   činností,  
– aktivita a prístup k hudobným činnostiam a k poznávaniu umenia,  
c) priebeh získavania hudobných vedomostí:  
– vedomosti z oblasti hudobnej kultúry a prvkov hudobnej náuky súvisiacich s preberanými edukačnými úlohami,  
– poznanie najvýraznejších slovenských folklórnych regiónov, ich typické piesne a tance, slovenské zvykoslovie,  
– poznanie mien najvýznamnejších slovenských a svetových hudobných skladateľov a ich najznámejšie diela, vedieť ich zaradiť do štýlových období.

|  |  |
| --- | --- |
| Stupeň hodnotenia | Opis kritérií |
| Výborný | Žiak spĺňa kritériá (a – c) na vynikajúcej úrovni:   * je usilovný, vytrvalý, pracuje primerane svojmu veku, prevažne samostatne, tvorivo a pohotovo, * uplatňuje osvojené zručnosti, vedomosti, návyky v úlohách,   úspešne ich rozvíja v skupinovom a individuálnom prejave,   * dokáže vyjadriť veku primerané postoje, názory na hudobné umenie, * má aktívny záujem o hudobné umenie, * individuálny spev nie je podmienkou, pokiaľ sa úspešne a aktívne realizuje v ostatných hudobných činnostiach. |
| Chválitebný | * Žiak je menej samostatný, iniciatívny a tvorivý, * menej využíva svoje schopnosti v individuálnom a kolektívnom prejave, * potrebuje sústavnú pomoc učiteľa, * realizuje edukačné úlohy priemerne, * chýba mu iniciatívnosť a tvorivosť, * je málo aktívny a snaživý, potrebuje sústavnú pomoc a povzbudenie učiteľa. |
| Dobrý | Žiak realizuje edukačné úlohy priemerne, chýba mu iniciatívnosť, tvorivosť, tolerancia, nerozširuje svoju flexibilnosť, neosvojuje si nové vyjadrovacie prostriedky, podlieha predsudkom a stereotypom. |
| Dostatočný | Žiak realizuje edukačné úlohy na nízkej úrovni, bez vlastného vkladu. |
| Nedostatočný | Žiak nespĺňa kritériá. |

Neodporúčame používať stupeň  dostatočný a nedostatočný v celkovom hodnotení.

**C) HODNOTIACE PORTFÓLIÁ**

**HODNOTIACE PORTFÓLIO 5. ROČNÍK**

**Povinné:**

4 štvrťročné písomné práce z matematiky, vstupná previerka a výstupný test,

1 písomná slohová práca zo slovenského jazyka,

4 diktáty zo slovenského jazyka, vstupná a výstupná previerka,

3 diela spracované do čitateľského denníka,

3 praktické cvičenia z biológie.

**Priebežné:**

ústne odpovede hodnotené známkou,

tematické previerky z jednotlivých predmetov,

prezentácia zvolených predmetových projektov,

päťminútovky.

**Doplnkové:**

aktívny prístup k práci na vyučovaní a domácej príprave,

účasť na vedomostných a športových súťažiach,

aktivity žiakov zamerané na skvalitnenie školského prostredia,

aktivity zamerané na zvýšenie environmentálneho povedomia.

**HODNOTIACE PORTFÓLIO 6. ROČNÍK**

**Povinné:**

4 štvrťročné písomné práce z matematiky, vstupná previerka a výstupný test,

2 písomné slohové práce zo slovenského jazyka,

4 diktáty zo slovenského jazyka, vstupná a výstupná previerka,

3 diela spracované do čitateľského denníka,

3 praktické cvičenia z biológie.

**Priebežné:**

ústne odpovede hodnotené známkou,

tematické previerky z jednotlivých predmetov,

prezentácia zvolených predmetových projektov,

päťminútovky.

**Doplnkové:**

aktívny prístup k práci na vyučovaní a domácej príprave,

účasť na vedomostných a športových súťažiach,

aktivity žiakov zamerané na skvalitnenie školského prostredia,

aktivity zamerané na zvýšenie environmentálneho povedomia.

**HODNOTIACE PORTFÓLIO 7. ROČNÍK**

**Povinné:**

4 štvrťročné písomné práce z matematiky, vstupná previerka a výstupný test,

2 písomné slohové práce zo slovenského jazyka,

4 diktáty zo slovenského jazyka, vstupná a výstupná previerka,

3 diela spracované do čitateľského denníka,

3 praktické cvičenia z biológie,

3 laboratórne práce z chémie.

**Priebežné:**

ústne odpovede hodnotené známkou,

tematické previerky z jednotlivých predmetov,

prezentácia zvolených predmetových projektov,

päťminútovky.

**Doplnkové:**

aktívny prístup k práci na vyučovaní a domácej príprave,

účasť na vedomostných a športových súťažiach,

aktivity žiakov zamerané na skvalitnenie školského prostredia,

aktivity zamerané na zvýšenie environmentálneho povedomia.

**HODNOTIACE PORTFÓLIO 8. ROČNÍK**

**Povinné:**

4 štvrťročné písomné práce z matematiky, vstupná previerka a výstupný test,

2 písomné slohové práce zo slovenského jazyka,

4 diktáty zo slovenského jazyka, vstupná a výstupná previerka,

3 diela spracované do čitateľského denníka,

3 praktické cvičenia z biológie,

3 laboratórne práce z chémie.

**Priebežné:**

ústne odpovede hodnotené známkou,

tematické previerky z jednotlivých predmetov,

prezentácia zvolených predmetových projektov,

päťminútovky.

**Doplnkové:**

aktívny prístup k práci na vyučovaní a domácej príprave,

účasť na vedomostných a športových súťažiach,

aktivity žiakov zamerané na skvalitnenie školského prostredia,

aktivity zamerané na zvýšenie environmentálneho povedomia.

**HODNOTIACE PORTFÓLIO 9. ROČNÍK**

**Povinné:**

4 štvrťročné písomné práce z matematiky, vstupná previerka,

2 písomné slohové práce zo slovenského jazyka,

4 diktáty zo slovenského jazyka, vstupná a výstupná previerka,

3 diela spracované do čitateľského denníka,

4 praktické cvičenia z biológie,

3 laboratórnych prác z chémie.

**Priebežné:**

ústne odpovede hodnotené známkou,

tematické previerky z jednotlivých predmetov,

prezentácia zvolených predmetových projektov,

päťminútovky.

**Doplnkové:**

aktívny prístup k práci na vyučovaní a domácej príprave,

účasť na vedomostných a športových súťažiach,

aktivity žiakov zamerané na skvalitnenie školského prostredia,

aktivity zamerané na zvýšenie environmentálneho povedomia.

Kritériá hodnotenia žiakov sú podrobnejšie spracované pre jednotlivé učebné predmety v rámci metodických orgánov školy.

**4. 6 Kritériá a hodnotenie správania žiakov**

Hodnotenie správania žiakov školy je založené na kritériách hodnotenia správania vo vzťahu ku klasifikácii správania a uplatňovaní opatrení vo výchove.

Kritériá hodnotenia správania vyplývajú zo stanovených pravidiel vzájomných vzťahov žiakov a pravidiel vzťahov žiakov s pedagogickými a ďalšími zamestnancami školy v zmysle ods. 1 písm. a) § 153 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v Školskom poriadku Základnej školy s materskou školou Hugolína Gavloviča Školská ulica 369, Pruské.

Tieto pravidlá vychádzajú z cieľov výchovy a vzdelávania v zmysle §4 písm. f) až j) školského zákona, ktoré sa týkajú najmä:

* úcty k rodičom a ostatným osobám, t. j. aj k spolužiakom, pedagogickým a iným zamestnancom školy, ku kultúrnym a národným hodnotám a tradíciám štátu, k štátnemu jazyku, k materinskému jazyku a k svojej vlastnej kultúre,
* úcty k ľudským právam a základným slobodám, ako aj úcty k zákonom a osobitne vzťahu k prevencii a zamedzeniu vzniku a šírenia kriminality a inej protispoločenskej činnosti,
* prípravy na zodpovedný život v duchu porozumenia a znášanlivosti, rovnosti muža a ženy, priateľstva medzi národmi, národnými a etnickými skupinami a náboženskej tolerancie,
* rozvíjania a kultivovania osobnosti žiaka, celoživotného vzdelávania sa, práce v skupine a schopnosti prebrať na seba zodpovednosť,
* kontroly a regulovania svojho správania, starostlivosti a ochrany zdravia vrátane zdravej výživy, ochrany životného prostredia, rešpektovania všeľudských etických hodnôt.

1. Kritériom na hodnotenie správania je dodržiavanie pravidiel správania žiaka a  školského poriadku počas hodnotiaceho obdobia. Učitelia pritom využívajú najmä pozitívnu motiváciu.

2. Správanie žiaka sa hodnotí so zreteľom na vekové osobitosti podľa týchto požiadaviek:

a) pochvaly a iné ocenenia sa udeľujú za mimoriadny prejav aktivity a iniciatívy, za záslužný alebo statočný čin; návrh na udelenie pochvaly alebo iného ocenenia sa prerokuje v pedagogickej rade,

b) opatrenie na posilnenie disciplíny žiaka sa ukladá po objektívnom prešetrení za závažné alebo opakované previnenie proti školskému poriadku, ktoré spravidla predchádza zníženiu stupňa zo správania; podľa závažnosti previnenia sa ukladá niektoré z opatrení, najmä napomenutie od triedneho učiteľa, pokarhanie od triedneho učiteľa, pokarhanie od riaditeľa školy.

3. Hodnotenie správania žiaka navrhuje triedny učiteľ po prerokovaní s učiteľmi, ktorí v triede vyučujú, a schvaľuje riaditeľ po prerokovaní v pedagogickej rade. Pochvaly a iné ocenenia, výchovné opatrenia sa zaznamenávajú v triednom výkaze alebo katalógovom liste žiaka. Udelenie zníženého stupňa zo správania sa odôvodní v triednom výkaze alebo katalógovom liste žiaka.

4. Hodnotenie správania začleneného žiaka so špeciálnymi výchovno-vzdelávacími potrebami (s poruchami pozornosti, s poruchami správania) sa posudzuje s prihliadnutím na jeho druh zdravotného znevýhodnenia v úzkej spolupráci so zariadením výchovného poradenstva a prevencie alebo so školským špeciálnym pedagógom a zákonným zástupcom žiaka.

V súlade s § 58 Školského zákona môžu byť žiakom školy udelené nasledovné opatrenia:

(1) Za vzorné správanie, za vzorné plnenie povinností alebo za statočný čin možno žiakovi udeliť ***pochvalu*** alebo ***iné ocenenie***.

(2) Ak sa žiak previní proti školskému poriadku možno mu uložiť n***apomenutie alebo pokarhanie od triedneho učiteľa, pokarhanie od riaditeľa.***

(3) Ak žiak svojím správaním a agresivitou ohrozuje bezpečnosť a zdravie ostatných žiakov, ostatných účastníkov výchovy a vzdelávania alebo narúša výchovu a vzdelávanie do takej miery, že znemožňuje ostatným účastníkom výchovy a vzdelávania vzdelávanie, riaditeľ školy alebo školského zariadenia môže použiť ***ochranné opatrenie***, ktorým je okamžité vylúčenie žiaka z výchovy a vzdelávania, umiestnením žiaka do samostatnej miestnosti za prítomnosti pedagogického zamestnanca. Riaditeľ školy alebo riaditeľ školského zariadenia bezodkladne privolá:

a) zákonného zástupcu,

b) zdravotnú pomoc,

c) Policajný zbor.

(4) Ochranné opatrenie slúži na upokojenie žiaka. O dôvodoch a priebehu ochranného opatrenia vyhotoví riaditeľ školy alebo školského zariadenia písomný záznam.

**Pochvaly:**

Pochvala od triedneho učiteľa

- za vzornú prípravu na vyučovanie a plnenie si povinností žiaka,

- za vzornú dochádzku do školy,

- za aktívnu účasť v školských zberoch,

- za pomoc spolužiakovi,

- za aktívnu účasť v triednych aktivitách,

- za reprezentáciu triedy v školskej súťaži.

Pochvala triednym učiteľom môže byť spojená s udelením iného ocenenia (napr. knižná odmena) podľa zváženia triedneho učiteľa.

Forma: Pochvala od triedneho učiteľa môže byť udelená verbálnou formou (t. j. ústna pochvala) alebo písomnou formou do Klasifikačného záznamu (Poznámky k práci žiaka) a do žiackej knižky žiaka.

Pochvala od učiteľa predmetu

- za vzornú prípravu na vyučovanie a plnenie si povinností žiaka,

- za pomoc spolužiakovi,

- za aktívnu účasť a iniciatívu na vyučovaní v danom vyučovacom predmete,

- za plnenie úloh a aktivít nad rámec školských povinností.

Forma: Pochvala od učiteľa predmetu môže byť udelená verbálnou formou (t. j. ústna pochvala) alebo písomnou formou do Klasifikačného záznamu (Poznámky k práci žiaka) a do žiackej knižky žiaka.

Pochvala od riaditeľa školy

- za mimoriadny prejav aktivity a iniciatívy,

- za reprezentáciu školy na okresných, krajských, celoslovenských a medzinárodných súťažiach,

- za výborné vzdelávacie výsledky v školskom roku (priemer známok do 1,00),

- za výborné vzdelávacie výsledky za 1. stupeň alebo za 2. stupeň (priemer známok do 1,00),

- za záslužný alebo statočný čin,

- iné verejnoprospešné správanie a konanie podľa zváženia RŠ.

Pochvala riaditeľom školy môže byť spojená s udelením iného ocenenia (napr. knižná odmena) podľa zváženia RŠ.

Forma: Pochvala od riaditeľa školy môže byť udelená verbálnou formou (t. j. ústna pochvala) alebo písomnou formou – Rozhodnutím riaditeľa školy o udelení pochvaly.

**Iné ocenenia:**

- hmotné odmeny žiakov (knihy, písacie potreby, detské hry, USB kľúče...),

- účasť žiaka na projektových aktivitách (partnerstvá s inými školami).

**Pohovor s triednym učiteľom**

* bežné výchovné problémy žiaka,
* 1 zápis v poznámkach k práci žiakov,
* 1 neospravedlnená hodina.

Forma pohovoru triedneho učiteľa so žiakom má ústnu podobu. Je vhodné, aby o takomto pohovore triedny učiteľ vyhotovil písomný záznam s uvedením dátumu a predmetu pohovoru.

**Napomenutia:**

**Napomenutie od triedneho učiteľa**

* menej závažné porušovanie školského poriadku aj po pohovore s TU,
* 2 zápisy v poznámkach k práci žiakov,
* použitie hrubého a vulgárneho výrazu,
* 2 neospravedlnené hodiny,
* bezdôvodné necvičenie,
* trojnásobné neprinesenie úboru na TEV, pomôcok a domácich úloh na vyučovanie,
* narúšanie hygienickej pohody iných neprezúvaním sa,
* zapnutý mobilný telefón počas vyučovania [odobratie mobilu].

Napomenutie od triedneho učiteľa môže mať:

1. verbálnu podobu, a to:

- ústne individuálne napomenutie,

- ústne napomenutie pred triedou.

2. písomnú podobu do Klasifikačného záznamu (Poznámky k práci žiaka) a do žiackej knižky žiaka.

**Napomenutie od učiteľa predmetu**

* 2 zápisy v poznámkach k práci žiakov,
* použitie hrubého a vulgárneho výrazu,
* odmietnutie plnenia si školských povinností,
* zapnutý mobilný telefón počas vyučovania [odobratie mobilu].

Napomenutie od učiteľa predmetu môže mať:

1. verbálnu podobu, a to:

- ústne individuálne napomenutie,

- ústne napomenutie pred triedou.

2. písomnú podobu do Klasifikačného záznamu (Poznámky k práci žiaka) a do žiackej knižky žiaka.

**Pokarhania:**

**Pokarhanie od triedneho učiteľa**

* opakované menej závažné porušovanie školského poriadku aj po napomínaní TU,
* 4 zápisy v poznámkach k práci žiakov,
* 3 – 4 neospravedlnené hodiny,
* nerešpektovanie pokynov pedagóga či zamestnanca školy, narúšanie vyučovania,
* hrubé alebo vulgárne správanie sa voči iným žiakom,
* verbálne sexuálne obťažovanie,
* zistené fajčenie, užitie drogy či alkoholu,
* ďalšie trojnásobné neprinesenie úboru na TEV, pomôcok a úloh na vyučovanie,

manipulácia so zapnutým mobilným telefónom počas vyučovania [odobratie mobilu].

Pokarhanie od učiteľa predmetu môže mať:

1. verbálnu podobu, a to:

- ústne individuálne pokarhanie,

- ústne pokarhanie pred triedou.

2. písomnú podobu do Klasifikačného záznamu (Poznámky k práci žiaka) a do žiackej knižky žiaka.

**Pokarhanie od riaditeľa školy**

* opakované menej závažné porušovanie školského poriadku aj po pokarhaní TU, krádež,
* závažné porušenie školského poriadku, úmyselné poškodenie školského majetku,
* 6 zápisov v poznámkach k práci žiakov,
* 5 – 6 neospravedlnených hodín,
* hrubé alebo vulgárne správanie sa voči zamestnancom školy,
* časté úmyselné narúšanie vyučovania,
* fyzické napadnutie iného žiaka,
* fyzické sexuálne obťažovanie,
* šikanovanie iných žiakov,
* opakované zistené fajčenie, užitie drogy či alkoholu aj po pokarhaní TU,
* ďalšie trojnásobné neprinesenie úboru na TEV, pomôcok a úloh na vyučovanie,
* vyrobenie zvukovej alebo video nahrávky počas vyučovania [odobratie mobilu],
* nevhodné správanie sa mimo školy znižujúce kredit školy [kino, dopr. prostriedok...].

Pokarhanie od riaditeľa školy môže byť udelené:

1. verbálnou formou (t. j. ústne pokarhanie),

2. písomnou formou – Rozhodnutím riaditeľa školy o udelení pokarhania.

**Hodnotenie správania**

**Správanie žiaka** sa klasifikuje týmito stupňami:

a) 1 – veľmi dobré,

b) 2 – uspokojivé,

c) 3 – menej uspokojivé,

d) 4 – neuspokojivé.

*Stupeň 1 (veľmi dobré)*

Žiak dodržiava pravidlá správania a ustanovenia školského poriadku a len ojedinele sa dopúšťa menej závažných previnení.

*Stupeň 2 (uspokojivé)*

Žiak porušuje jednotlivé pravidlá školského poriadku, je prístupný výchovnému pôsobeniu a usiluje sa svoje chyby napraviť.

* opakované priestupky, za ktoré bolo udelené pokarhanie RŠ,
* mimoriadne závažné porušenie školského poriadku,
* 8 a viac zápisov v poznámkach k práci žiakov,
* 7 a viac neospravedlnených hodín,
* fyzické hrubé ublíženie či zranenie iného žiaka,
* hrubé alebo vulgárne osočovanie zamestnanca školy,

*Stupeň 3 (menej uspokojivé)*

Žiak závažne porušuje pravidlá správania a školský poriadok alebo sa dopúšťa ďalších previnení.

* opakované priestupky, za ktoré bola znížená známka zo správania 2. stupňa,
* správanie žiaka je sústavne v rozpore s pravidlami správania,
* 15 a viac neospravedlnených hodín.

*Stupeň 4 (neuspokojivé)*

Žiak sústavne porušuje pravidlá správania a školský poriadok, zámerne narúša korektné vzťahy medzi spolužiakmi a závažnými previneniami ohrozuje ostatných žiakov a zamestnancov školy.

* opakované priestupky, za ktoré bola znížená známka zo správania 3. stupňa,
* žiak sústavne zámerne narúša korektné vzťahy, ohrozuje iných žiakov,
* 30 a viac neospravedlnených hodín.

**5 ZÁVEREČNÉ USTANOVENIA**

***„Výchova je pomoc dieťaťu pri rozvoji jeho možností.“ (E. Fromm)***

1. Dodržiavanie školského poriadku je záväzné pre všetkých žiakov zamestnancov školy.
2. Triedni učitelia sú povinní oboznámiť s vnútorným poriadkom školy žiakov na triednych hodinách a rodičov na triednych stretnutiach Združenia rodičov a pravidelne vyhodnocovať jeho plnenie.
3. Školský poriadok pre žiakov je zverejnený:

* v každej kmeňovej triede,
* na verejne prístupnom mieste v budove školy,
* na webovom sídle školy.

1. Originál tohto Školského poriadku je uložený v pracovni riaditeľa školy, rovnopis je umiestnený v zborovni, v kancelárii ZRŠ.
2. Dodržiavanie vnútorného poriadku školy je pravidelnou náplňou klasifikačných a hodnotiacich zasadní pedagogikcje rady školy a pracovných porád.

**6 ÚČINNOSŤ**

***„Základným cieľom výchovy je predovšetkým formovať človeka, oveľa viac je však dynamicky ho viesť k tomu, aby sa formoval sám a aby sa stal človekom.“ (Jacques Maritain)***

1. Tento školský poriadok nadobúda platnosť dňa 01. februára 2018 po predchádzajúcom prerokovaní v pedagogickej rade školy a v rade školy.
2. Týmto dňom sa ruší účinnosť doposiaľ platného školského poriadku zo dňa 05. septembra 2011.
3. Neoddeliteľnou súčasťou tohto školského poriadku sú jeho prílohy, uvedené na ďalších stranách.

**PRÍLOHY**

**Príloha č. 1**

**Osobitné BEZPEČNOSTNÉ opatrenia**

**v učebni technickej výchovy(DIELNE)**

1. Do učebne techniky smie žiak vstupovať iba v sprievode vyučujúceho.
2. Žiak je povinný prísť na vyučovanie techniky v primeranom pracovnom odeve.
3. Každý žiak má určené svoje pracovné miesto, ktoré bez dovolenia vyučujúceho nemôže meniť.
4. Do skladu náradia vstupuje žiak iba so súhlasom vyučujúceho.
5. Každý žiak je zodpovedný za nástroje a náradie, ktoré potrebuje pri konkrétnej práci.
6. Vyučujúci techniky je povinný preukázateľne oboznámiť žiakov so základnými požiadavkami na bezpečnosť práce s ručnými nástrojmi [kladivá, sekáče, maticové kľúče, skrutkovače, kliešte, pilníky, ručné píly...].
7. Na začiatku vyučovacej hodiny je žiak povinný skontrolovať si svoje pracovisko, nástroje a náradie. Zistené nedostatky ihneď hlási vyučujúcemu.
8. Je zakázané pracovať s poškodeným náradím.
9. Na svojom pracovisku žiak udržuje čistotu a poriadok.
10. Počas vyučovania každý žiak sleduje výklad vyučujúceho, riadi sa jeho pokynmi a nariadeniami.
11. Pri praktickej – manuálnej činnosti každý žiak pracuje, neruší ostatných spolužiakov a usiluje sa čo najhospodárnejšie využívať svoj pracovný čas.
12. Žiaci vykonávajú len takú prácu, ktorá im bola pridelená a využívajú len tie nástroje, ktoré im boli určené.
13. Pri každej práci dodržujú bezpečnostné predpisy. Rešpektujú bezpečnostné pokyny vyučujúceho pri práci s jednotlivými nástrojmi a materiálom:
    1. ostrie nástrojov pri práci musí smerovať vždy od tela a tváre tak, aby žiak nezranil seba ani spolužiaka;
    2. kde je potrebné používať ochranné pracovné pomôcky, rukavice;
    3. pri práci s farbami, lakmi, moridlami a lepidlami pracuje žiak pri otvorenom okne a po práci je povinní si dôkladne umyť ruky.
14. Pridelený materiál je žiak povinný využívať hospodárne, neplytvať ním.
15. Každý žiak je povinný dodržiavať hygienické zásady, nepiť, nejesť.
16. Každý žiak má zakázané manipulovať s elektrickým prúdom a strojovým zariadením v učebni techniky.
17. Špeciálne nástroje a náradie vydáva vyučujúci, po upozornení na zvýšenú bezpečnosť pri práce.
18. Úmyselné a svojvoľné poškodenie zariadenia, nástrojov, náradia je povinný nahradiť ten, kto škodu zapríčinil.
19. Každý žiak je povinný nahlásiť každý úraz, drobné poranenie vyučujúcemu, ktorý je povinný poskytnúť poranenému ošetrenie – prvú pomoc a zariadiť ďalšie opatrenia.
20. Na konci vyučovacej hodiny je žiak povinný očistiť, skontrolovať a uložiť náradie na pridelené miesto.
21. **Žiak je povinný upratať svoje pracovisko!** Určená služba je povinná skontrolovať poriadok v dielni a nedostatky hlásiť vyučujúcemu.
22. Zo školskej dielne žiaci nesmú odnášať pracovné náradie a nástroje.
23. Vyučujúci po prekontrolovaní pracoviska odvedie žiakov z dielne do tried, resp. do šatní.

**Príloha č. 2**

**Osobitné BEZPEČNOSTNÉ opatrenia**

**pri práci na školskom pozemku**

1. Vyučujúci na prvej vyučovacej hodine oboznámi žiakov s pravidlami správania sa pri práci na školskom pozemku a v okolí školy.
2. Žiaci vstupujú na školský pozemok v prítomnosti vyučujúceho, alergie a iné ochorenia mu hlásia na začiatku vyučovacej hodiny a dodržujú jeho pokyny.
3. Žiaci sú povinní mať na vyučovacej hodine vhodné pracovné oblečenie, obutú pevnú obuv.
4. Do priestorov pre náradie majú žiaci prístup iba s povolením vyučujúceho.
5. Pred prácou, na pokyn vyučujúceho si každý žiak alebo vedúci skupiny skontroluje v
6. akom stave je náradie. Žiaci pracujú so zvereným náradím šetrne, prípadné poškodenie hlásia vyučujúcemu.
7. Pri práci s ostrejšími predmetmi používajú rukavice.
8. Žiaci môžu zdvíhať bremená do max. hmotnosti 10 kg.
9. Pracovné nástroje nosia vedľa tela, ostrou hranou nadol.
10. Na školskom pozemku počas práce nejedia a nepijú nápoje, iba s povolením vyučujúceho.
11. Pri práci s náradím žiaci pracujú vedľa seba, nikdy nie oproti sebe, každý musí mať dostatok voľného pracovného priestoru.
12. Pri práci sú povinní dbať na bezpečnosť vlastnú i bezpečnosť spolužiakov.
13. Žiak po pridelení práce bez súhlasu vyučujúceho neopúšťa svoje pracovisko.
14. Pri dočasnom prerušení činnosti, žiaci náradie oprú, alebo položia na zem, ostrou časťou dolu.
15. Žiaci počas praktickej činnosti nesmú prísť do styku s chemicky ošetrovanými rastlinami.
16. Každé poranenie ( aj malé ) je nutné ihneď hlásiť vyučujúcemu a dať ho ošetriť. Úraz zaevidovať podľa predpisov BOZP.
17. Po skončení práce si každý žiak urobí poriadok na svojom pracovisku. Prípadné nečistoty z chodníkov alebo prístupových ciest sa musia odstrániť.
18. Po skončení práce si každý žiak svoje očistené náradie uloží na určené miesto v náraďovni.
19. Pri práci v skleníku sa riadia pokynmi vyučujúceho.
20. Hlavný uzáver vody na školskom pozemku kontroluje vyučujúci.
21. Úmyselné a svojvoľné poškodenie náradia je povinný nahradiť ten, kto škodu zapríčinil.
22. Za stav náradia zodpovedá vyučujúci.
23. Sklad náradia uzatvára vyučujúci a skontroluje stav náradia.
24. Po zhodnotení práce si žiaci umyjú ruky až na pokyn učiteľa môžu odísť zo školského pozemku.

**Príloha č. 3**

**Osobitné BEZPEČNOSTNÉ opatrenia**

**v učebni PRÍRODOVEDNÝCH PREDMETOV**

1. Povinnosťou učiteľa je upozorniť žiakov na bezpečnostné opatrenia a každý žiak je povinný obsah tohto laboratórneho poriadku poznať a dodržiavať ho.
2. Každý žiak je povinný:
   1. v učebni dodržiavať čistotu a poriadok;
   2. zamestnávať sa pridelenou úlohou;
   3. požívať pracovný odev na laboratórne práce [plášť]; prípadne ochranné okuliare a rukavice
   4. frontálne pokusy a laboratórne úlohy vykonávať podľa pokynov učiteľa;
3. Na prácu v laboratóriu sa žiak pripravuje podľa pokynov vyučujúceho.
4. V laboratóriu je zakázané jesť a piť.
5. Žiak chemické látky neochutnáva a nevdychuje priamo z nádoby, v ktorej sú uložené.
6. Svojvoľná a nezodpovedná manipulácia s vodou a elektrickým prúdom je zakázaná.
7. Robiť pokusy, ktoré nie sú predpísané, je prísne zakázané.
8. Ústie zahrievaných nádob žiak nikdy nenasmeruje na seba, ani na spolužiakov.
9. Pri práci v učebni dbá každý žiak nielen na svoju bezpečnosť, ale aj na bezpečnosť svojich spolužiakov.
10. V prípade požiaru sa na hasenie zásadne používa piesok alebo práškový hasiaci prístroj umiestnený na chodbe.
11. Každý úraz, najmä poranenie očí, treba hlásiť vyučujúcemu.
12. Každé poranenie ( aj malé ) je nutné ihneď hlásiť vyučujúcemu a dať ho ošetriť. Úraz zaevidovať podľa predpisov BOZP.
13. Pri vstreknutí žieraviny do oka, treba na vymytie použiť prúd čistej vody a postihnutého ihneď odviezť k lekárovi.
14. Po ukončení práce treba uzavrieť vodu a vypnúť elektrický prúd.
15. Pred ukončením laboratórneho cvičenia sú žiaci povinní nahlásiť vyučujúcemu zistené nedostatky.
16. Vstup do učebne, kabinetu chémie, fyziky a biológie majú žiaci povolené len v sprievode vyučujúceho.
17. Z učebne môže žiak odísť iba so súhlasom vyučujúceho.
18. Pri používaní mikroskopov dbať na bezpečnosť pri pozorovaní preparátov (zraku).
19. Šetrne zaobchádzať s trvalými preparátmi prírodnín, názorných pomôcok (figurína, preparáty živočíchov, preparáty kostier, neživých prírodnín, liehových preparátov, nástenných obrazov..)
20. Zámerné poškodenie kabinetných zbierok a pomôcok nahradí ten, kto škodu zapríčinil.
21. Po skončení hodiny je učiteľ povinný vypnúť elektrický prúd, uzamknúť kabinet a učebňu.

**Príloha č. 4**

**Osobitné BEZPEČNOSTNÉ opatrenia**

**na hodinách telesnej A ŠPOrtovej výchovy A PRI ŠportovÝCh Činnostiach**

1. Žiaci pred vyučovacou hodinou TSV,TEV, mimoškolskou činnosťou čakajú na príchod vyučujúceho v triede alebo na určenom mieste.
2. Na vyučovaciu hodinu sa presunú disciplinovane, vo dvojiciach pod dohľadom vyučujúceho.
3. Po príchode do šatne sa prezlečú, veci odložia na určené miesto a čakajú na ďalšie pokyny.
4. Cvičebný úbor tvorí: tričko, krátke nohavice (šortky), tepláková súprava, ponožky tenisky s bielou podrážkou do telocvične a tenisky na multifunkčné ihrisko, vlasy má každý žiak upravené tak, aby mu počas cvičenia neprekážali, prípadne sa nemohli zachytiť o náradie, alebo náčinie.
5. Necvičiaci žiak zo zdravotných dôvodov predloží vyučujúcemu o tom potvrdenie pred začiatkom hodiny, ktoré je zapísané v žiackej knížke.
6. V športovom areáli, telocvični, v školskej posilňovni, v minitelocvični, v šatni a na WC žiaci udržujú čistotu a poriadok, zbytočne nepúšťajú vodu a po použití ju riadne uzatvoria.
7. Vstup do telocvične je povolený výhradne v čistých teniskách s bielou podrážkou. Vstup do telocvične až na pokyn učiteľa.
8. Žiakom je povolený vstup na športoviská výhradne v sprievode vyučujúceho alebo zodpovednej osoby.
9. Na hodinách TSV, TEV a pri mimoškolskej športovej činnosti je zakázané nosiť retiazky, prstene, dlhé nechty, náramky, hodinky a iné ozdobné predmety (náušnice), ktoré by mohli byť príčinou vzniku úrazu.
10. Žiakom je prísne zakázane po vstupe do telocvične, posilňovne a športového areálu používať náradie (rebriny, laná, bránky, kruhy, preliezky...).
11. Žiaci vykonávajú jednotlivé cviky a činnosti iba na pokyn vyučujúceho. Svojvoľne nebehajú po telocvični alebo športovom areáli, nevykonávajú žiadne činnosti, pri ktorých by mohlo dôjsť k úrazu.
12. Náradie, ktoré sa používa na hodinách TSV, TEV a mimoškolských aktivitách sa cez telocvičňu prenáša( nie ťahá po podlahe). Náradie a pomôcky, ktoré sa budú používať na hodine TSV, TEV sa položia na vopred určené miesto vyučujúcim v telocvični, posilňovni alebo na športovisku na ktorom sa cvičí (multifunkčné ihrisko, plážové ihrisko, hokejbalové ihrisko, futbalové ihrisko Považan Pruské prípadne určené miesto vyučujúcim na športovanie). Použité náradie a pomôcky sa po použití odkladajú na miesto určené vyučujúcim.
13. Povinnosťou vyučujúcich a cvičiacich žiakov je udržiavať poriadok v telocvični, školskej posilňovni, minitelocvični a na športoviskách.
14. Všetko pevne zabudované aj mobilné náradie pripravuje na hodinu TSV, TEV vyučujúci spolu so žiakmi.
15. Počas vyučovania alebo pri športových aktivitách sa prísne zakazuje žuvať žuvačku alebo držať v ústach rôzne predmety.
16. Počas presunu, prezliekania a na hodinách TSV, TEV je žiak povinný správať sa tak, aby sebe ani spolužiakom nespôsobil úraz.
17. Každé poranenie alebo úraz sa bezodkladne nahlasuje vyučujúcemu.
18. Bez súhlasu vyučujúceho žiak nesmie opustiť telocvičňu, školskú posilňovňu, minitelocvičňu ani športový areál. Žiaci sú povinní zdržiavať sa na mieste alebo priestore, ktorý určil vyučujúci.
19. Po odchode z telocvične, posilňovne, športového areálu a šatne žiaci zanechajú čistotu a poriadok.
20. V rámci hygieny po skončení hodiny TSV, TEV žiaci nesmú používať dezodoranty.
21. Žiaci na hodinách TSV a TEV a účastníci mimoškolských športových aktivít sa v žiadnom prípade nesmú pohybovať mimo vyhradených priestorov, ale len v priestoroch, ktoré určil vyučujúci. Pri behu vonku okolo školy, žiaci bežia po chodníku za sebou, nestrkajú do seba, aby neskočili na vozovku. Počas prechodu cez vozovku na multifunkčné ihrisko a späť učiteľ ide prvý, žiaci za ním. Každý žiak sa vždy musí pozrieť na obe strany, keď prechádza cez vozovku. Žiaci, účastníci mimoškolských športových aktivít sa presúvajú na obecný štadión Považan Pruské za prítomnosti učiteľa v rade za sebou po pravej strane alebo po chodníku.
22. Organizátori mimoškolských športových činností môžu využívať priestory telocvične a športového areálu školy výhradne so súhlasom riaditeľa školy a po podpise písomnej dohody upravujúcej náležitosti prenájmu priestorov.
23. Za kľúčový režim je zodpovedný organizátor športovej činnosti.
24. Po skončení aktivity uvedú telocvičňu (areál) do pôvodného stavu. Telocvičňa sa zotiera namokro, bez použitia čistiacich prostriedkov.
25. Za kompletnosť náradia, športových potrieb a pomôcok a zabezpečenie priestorov sú zodpovední vyučujúci a organizátori športových podujatí.
26. Organizátori športových podujatí v priestoroch školy sú povinný spôsobenú škodu v plnej miere nahradiť.
27. Nedodržiavanie bodov 1 – 21 je považované za závažné porušenie školského a pracovného poriadku školy.
28. Za dodržiavanie týchto hygienicko – bezpečnostných predpisov sú plne zodpovední vyučujúci TSV, TEV a organizátori športových činností na škole.
29. Žiaci sú povinní dodržiavať všetky hygienické, bezpečnostné a poriadkové predpisy, o ktorých boli informovaní na úvodnej hodine TSV, TEV, čo potvrdili vlastnoručným podpisom.

**Zásady, ktoré dodržiavame v posilňovni**

* Cvičiť len pod dozorom vyučujúceho v cvičebnom úbore a pevnej športovej obuvi. Rešpektuj odborné rady, odporúčania a organizáciu cvičenia v posilňovni!
* Nepodceňovať rozcvičku na úvod vyučovacej hodiny a uvoľnenie svalstva v závere.
* Osvojiť si správnu techniku vykonávania cvikov.
* Správna technika dýchania – nádych v okamihu, kedy svaly nevyvíjajú výrazné úsilie, výdych je spojený s maximálnym výkonom pracujúcich svalov ( chybou je povrchné a plytké dýchanie). Pri cvičení vylúčiť zadržovanie dychu.
* Celý rozsah pohybu musí byť plynulý a kontrolovaný, bez trhavých pohybov a švihov.
* Správna voľba záťaže – je postupné zvyšovanie. Primerane zaťažuj všetky svalové skupiny, nepreceňuj svoje sily!
* Dbať na bezpečnosť pri cvičení, dopomoc spolucvičencom (Bench prress, drepy s činkou, tlaky za hlavou a pod.).
* Kotúče nakladať a skladať vo dvojici, aby činka nespadla.
* Vždy používať uzávery – činka musí držať pohromade.
* Činky ukladať na zem pomaly, nehádzať ich.
* Cvičiť v bezpečnej vzdialenosti od stojanov a ostatných cvičencov.
* Nedotýkať sa pohyblivých súčastí prístrojov.
* Neničiť náradie a náčinie v posilňovni.
* Dbať o poriadok a čistotu.
* Správať sa ohľaduplne voči ostatným, pomôcť slabším.
* Nerušiť iných pri cviční hlučným rozprávaním a zabávaním sa.
* Necvičiť s plným žalúdkom. Necvič, ak si hladný.
* Bezprostredne po cvičení nejesť, doplniť tekutiny.
* Necvič, ak si chorý alebo unavený!

**Príloha č. 5**

**Osobitné BEZPEČNOSTNÉ opatrenia V Jazykovom laboratóriu**

***Jazykové laboratórium***  *je* *určené na: vyučovanie cudzích jazykov a ďalších predmetov, príp. na vzdelávanie vyučujúcich a žiakov, kde je potrebné využívanie audiovizuálneho systému.*

1. Žiaci vstupujú do jazykového laboratória len v sprievode učiteľa iba v obuvi predpísanej ako školské prezuvky. Do učebne je prísne zakázané vstupovať v športovej obuvi a v obuvi používanej vonku.
2. Každý žiak je povinný v učebni dodržiavať čistotu a poriadok.
3. V jazykovom laboratóriu je zakázané jesť a piť.
4. Učiteľ určí každému žiakovi jeho pracovné miesto pre prácu so slúchadlami. Žiak sa na svoje miesto dostaví bez utekania, miesto si nesmie svojvoľne vymieňať.
5. Každý žiak je zodpovedný za jemu pridelené slúchadlá.
6. Žiak je zodpovedný za poriadok na stole, zistené nedostatky, poškodenie stola a slúchadiel hlási učiteľovi bezodkladne.
7. So slovníkmi žiaci pracujú iba na pokyn vyučujúceho.
8. Pri práci s tabletmi žiaci pracujú na pokyn vyučujúceho, neinštalujú do zariadení aplikácie. Prípadné poškodenie hradia rodičia v plnej výške.
9. Žiaci sa pohybujú po učebni opatrne.
10. Počas vyučovania každý žiak sleduje výklad učiteľa, riadi sa jeho pokynmi, nariadeniami.
11. Pri odchode z učebne sú žiaci povinní zasunúť stoličky a uložiť na miesto používané slúchadlá.
12. Nedodržiavanie zásad žiakmi v učebni môže mať za následok udelenie výchovných opatrení vrátane zníženej známky zo správania.
13. Za dodržiavanie týchto zásad sú zodpovední žiaci, vyučujúci v jazykovom laboratóriu.
14. Žiak opúšťa jazykové laboratórium po ukončení vyučovacej hodiny, vyučujúci laboratórium uzamyká.
15. Správca jazykového laboratória si vyhradzuje právo v priebehu školského roka tento poriadok modifikovať.

**Príloha č. 6**

**Osobitné BEZPEČNOSTNÉ opatrenia**

**v UČEBNi INFORMATICKY ZAMERANÝCH PREDMETOV**

Okrem povinností uvedených vo Vnútornom školskom poriadku, sú žiaci ďalej povinní:

1. Prísť na vyučovanie v primeranom oblečení, ktoré by neprekážalo vo vyučovaní.
2. Do učební smie žiak vstupovať iba v prezuvkách a v sprievode vyučujúceho. Ostatné veci [tašky] si žiak ukladá na určené miesto v učebni. Do učebne je zakázané nosiť predmety ohrozujúce zdravie a bezpečnosť seba aj ostatných spolužiakov [ostré predmety, jedovaté látky.....].
3. V učebniach je zakázané jesť a piť.
4. Vyučujúci určí každému žiakovi jeho pracovné miesto – počítač. Žiak sa na svoje miesto dostaví bez utekania, miesto si nesmie svojvoľne vymieňať. V prípade, že je na jedno miesto viac žiakov, je žiak povinný sa časovo podeliť so svojimi spolužiakmi.
5. Každý žiak je na hodine zodpovedný za jemu pridelený počítač. Spôsobenú úmyselnú škodu na zariadení pridelenej výpočtovej techniky je povinný uhradiť zákonný zástupca žiaka v plnej miere.
6. Žiaci nevyrušujú pri práci svojich spolužiakov neprimeraným hlukom a zbytočným pohybom po učebni.
7. Žiaci sa pohybujú po učebni opatrne, dávajú pozor na elektrické rozvody, elektrické zásuvky. Nezasahujú do elektrického obvodu počítača. Je zakázané pracovať s poškodeným počítačom.
8. Žiaci sú povinní nahlásiť každú poruchu počítača alebo príslušenstva. Bez vedomia vyučujúceho nezasahujú do systému počítača ani do jeho mechaniky.

#### Je zakázané bez súhlasu vyučujúceho používať CD, DVD nosiče a iné prenosné médiá na prehrávanie alebo nahrávanie súborov.

1. Svojvoľné inštalovanie nelegálneho software, multimediálnych súborov a hier je prísne zakázané.
2. Každý zásah do operačného systému a programového vybavenia počítača, ktorý vedie k znefunkčneniu žiackej stanice nesie žiak na vlastnú zodpovednosť, pričom zodpovedá [finančne] za uvedenie PC do pôvodného stavu.
3. Sťahovanie a rozširovanie súborov ohrozujúcich mravnosť, ľudskú dôstojnosť, intoleranciu, rasovú a náboženskú neznášanlivosť je prísne zakázané. Takéto konanie bude posudzované v zmysle platného školského poriadku a platnej legislatívy SR.
4. V prípade znefunkčnenia zariadenia a LAN [počítačovej siete] preukázateľnou distribúciou počítačových vírusov, SPAMU, adware a malware žiak nesie zodpovednosť za odstavenie počítačovej siete a uvedenie PC do pôvodného stavu.
5. V prípade, že žiak zo školského počítača naruší niektorú internetovú sieť za účelom získanie a nelegálneho kopírovania diskrétnych dát alebo integrity danej siete bude na neho [resp. zákonného zástupcu] podané trestné oznámenie.
6. Pripájanie sa na dostupnú vzduchom šírenú sieť zo školských počítačov je zakázané.
7. Po skončení vyučovacej hodiny žiaci v učebni dôkladne vyčistia priestor okolo počítačov, uložia stoličky, pričom venujú pozornosť elektrickým a sieťovým rozvodom.

**Príloha č. 7**

**Osobitné BEZPEČNOSTNÉ opatrenia**

**vŠKOLSKEJ KNIŽNICI**

**I.**

**ZÁKLADNÉ USTANOVENIA A ÚLOHY ŠKOLSKEJ KNIŽNICE**

1. Školská knižnica je súčasťou Základnej školy a slúži všetkým pedagogickým i nepedagogickým pracovníkom a žiakom tejto školy.
2. Školská knižnica disponuje knižným fondom, ktorý sa využíva na skvalitnenie výchovno-vzdelávacieho procesu a všestranný rozvoj žiakov a zamestnancov školy
3. Školská knižnica eviduje všetku literatúru nadobudnutú nákupom, darom, alebo inou formou. Eviduje zoznam prírastkov a úbytkov knižného fondu.
4. Knižný fond sa dopĺňa nákupom literatúry alebo knižnými darmi.

**Žiak má právo:**

* využívať zariadenie ŠK spôsobom na to určeným a  len za prítomnosti vyučujúceho alebo školského knihovníka.

**Žiak má povinnosť:**

* vstupovať do ŠK v sprievode vyučujúceho
* správať sa tak, aby nerušil ostatných žiakov pri ich činnosti
* dodržiavať pokyny vyučujúceho alebo školského knihovníka
* vchádzať do priestorov s pomôckami podľa pokynov vyučujúceho
* skontrolovať svoje "pracovné miesto“ – každú poruchu, chybu, prípadne neúplnosť nahlásiť vyučujúcemu
* s knižným fondom narábať šetrne a ohľaduplne, aby nedošlo k jeho poškodeniu

**Žiak má zakázané:**

* v priestoroch ŠK konzumovať potraviny a nápoje,
* svojvoľne narábať s knižným fondom,
* poškodzovať a ničiť zariadenie ŠK**,**
* vynášať knihy evidované v ŠK bez povolenia vyučujúceho alebo školského knihovníka.

Žiak a jeho zákonný zástupca preberajú zodpovednosť za škody vzniknuté nedbanlivou manipuláciou alebo úmyselným poškodením zariadenia a sú povinní vzniknutú škodu nahradiť a poškodenú vec uviesť do pôvodného stavu na vlastné náklady.

**Porušenie týchto pravidiel sa klasifikuje ako porušenie školského poriadku.**

**II.**

**VÝPOŽIČNÝ PORIADOK ŠKOLSKEJ KNIŽNICE**

1. Dokumenty školskej knižnice sa požičiavajú:   
   – prezenčne, t. j. v priestoroch knižnice ( počas vyučovania ) – absenčne, t. j. domov ( platí len pre registrovaných používateľov).
2. Žiaci si vyhľadávajú knihy vo voľnom výbere kníh knižnice
3. Žiak má právo vypožičať si knihu z populárno-náučnej literatúry z  knižnice aj domov, pokiaľ knihu využíva na spracovanie referátu alebo projektu.
4. Žiak môže mať súčasne vypožičané 2 knižničné tituly.
5. Pri vypožičiavaní knižného titulu je žiak povinný ho prezrieť a všetky poškodenia hlásiť vopred. Zároveň je povinný vrátiť vypožičané tituly v takom stave, v akom ich prevzal.
6. Vypožičiavanie kníh je bezplatné.
7. **Čitateľ je povinný školskému knihovníkovi nahlásiť stratu, poškodenie alebo zničenie zapožičaného titulu a do stanovenej lehoty nahradiť škodu v rozsahu poškodenia, resp. nahradiť stratený titul iným podobným titulom.**

**Príloha č. 8**

**Osobitné BEZPEČNOSTNÉ opatrenia**

**V DIGITÁLNEJ UČEBNI**

**Digitálna učebňa slúži pre žiakov ZŠ s MŠ Hugolína Gavloviča, Školská ulica 369, Pruské na vyučovanie povinného predmetu anglický jazyk, a tiež na vyučovanie ostatných predmetov. V popoludňajších hodinách slúži na prácu v záujmových útvaroch. Vzhľadom na zabezpečenie  správneho chodu učebne sú žiaci povinní dodržiavať pravidlá, ktoré vychádzajú zo školského poriadku a z pravidiel určených pre digitálnu učebňu. Porušenie týchto pravidiel sa bude posudzovať ako porušenie školského poriadku.**

**Žiak preberá zodpovednosť za škody vzniknuté nedbanlivou manipuláciou alebo úmyselným poškodením zariadenia a škodu je povinný nahradiť.**

**I. PRÁVA ŽIAKOV**

* **vstúpiť do učebne len s pedagogickým pracovníkom** alebo na jeho pokyn,
* všetky zariadenia učebne (PC, reproduktory, webkameru, dataprojektor) využívať len so súhlasom vyučujúceho, a to spôsobom na to určeným,
* so súhlasom vyučujúceho používať nainštalované softvérové vybavenie k práci,
* využívať zariadenie učebne mimo vyučovania, ak je na to vyhradený čas (podľa rozvrhu učební) a po po vzájomnej dohode s konkrétnym vyučujúcim,

**II.     POVINNOSTI ŽIAKOV**

* vchádzať do jazykových učební **vždy v prezuvkách,**
* vchádzať do učební s pomôckami podľa pokynov vyučujúceho na daný predmet, bez tašiek a kabátov,
* na začiatku skontrolovať svoje "pracovisko", nahlásiť každú poruchu, chybu, prípadne neúplnosť vyučujúcemu,
* pri pravidelnej vyučovacej hodine alebo záujmovom krúžku usadiť sa pri tom istom "pracovisku",
* so slovníkmi pracovať iba na pokyn vyučujúceho,
* šetrne sa správať k zariadeniam v učebniach, s tabletmi pracovať len na pokyn a podľa inštrukcií vyučujúceho, prípadnú škodu je žiak povinný uhradiť v plnej výške,
* počas prestávok sa zdržiavať mimo učební (pokiaľ vyučujúci neurčí inak alebo nepovolí výnimku),
* po skončení práce uviesť pracovisko do pôvodného stavu.
* Nedodržanie týchto zásad môže mať za následok udelenie výchovných opatrení, vrátane zníženej známky zo správania,

**III.   ŽIAKOM JE ZAKÁZANÉ**

* bez súhlasu vyučujúceho **meniť nastavenie ktoréhokoľvek nainštalovaného zariadenia,**
* svojvoľne premiestňovať súčasti svojho pracoviska alebo učebne,
* akokoľvek zasahovať do elektrických súčastí pracoviska,
* jesť, piť, znečisťovať pracovisko, používať mobilný telefón,
* ukladať na pracovný stôl akékoľvek predmety, ktoré nie sú bezprostredne potrebné pre prácu (tašky, časti odevu, desiata, mobil...),
* dotýkať sa poškodených vodičov a iných nechránených častí zariadenia.

**III.   POVINNOSTI PEDAGOGICKÉHO PRACOVNÍKA  A VEDÚCEHO ZÁUJMOVÉHO ÚTVARU**

Počas vyučovacej hodiny alebo záujmovej činnosti je každý pedagogický zamestnanec alebo vedúci záujmového útvaru povinný:

* žiakov vpustiť do učebne len pod osobným dohľadom,
* žiakov usádzať na miesto vždy rovnako (urobiť si zasadací poriadok, ktorý žiak kde bude vždy sedávať),
* neopúšťať učebňu, pokiaľ sú v nej žiaci,
* sústavne sledovať prácu a činnosť žiakov, dbať nato, aby nevykonávali činnosti, ktoré sú im zakázané),
* po skončení práce skontrolovať pracovisko žiakov,
* skontrolovať celú učebňu, potom žiakov vyviesť  z učebne a riadne ju uzamknúť.

**Prevádzkovateľ multimediálnej učebne si vyhradzuje právo doplnenia alebo zmien v tomto prevádzkovom poriadku, ak si to vyžiadajú prevádzkové podmienky.**

**Príloha č. 9**

**Osobitné BEZPEČNOSTNÉ opatrenia**

**V učebni výtvarnej výchovy**

**(výtvarný ateliér)**

1. Do ateliéru je povolené vstupovať v prezuvkách iba za prítomnosti vyučujúceho.
2. Do ateliéru prichádzajú žiaci na pokyn vyučujúceho a zaujmú svoje miesta.
3. Žiak je povinný použiť pri práci primeraný pracovný úbor (zástera, plášť)
4. Vyučujúci je povinný preukázateľne oboznámiť žiakov so základnými požiadavkami na bezpečnosť práce s ručnými nástrojmi, inými pomôckami a materiálom (nožnice, štetce, rydlá, farby, lepidlá, glazúry, hlina...).
5. Ak sú potrebné k práci školské nástroje (rydlá, očká na modelovanie, atď.), na pokyn vyučujúceho preberú žiaci pracovné nástroje. Nedostatky, poškodenia ihneď hlásia vyučujúcemu. S poškodeným nástrojom nepracovať!
6. S nástrojmi žiak zaobchádza šetrne a podľa poučenia.
7. Počas vyučovania a práce, každý intenzívne pracuje a neruší ostatných spolužiakov hlučným rozprávaním.
8. Pri práci je žiak povinný dodržiavať bezpečnostné predpisy tak, aby sám alebo spolužiak neprišiel k úrazu.
9. Ostrie nástrojov pri práci musí smerovať vždy od tela a tváre tak, aby žiak nezranil seba ani spolužiaka
10. Každé poranenie a úraz ihneď hlásiť vyučujúcemu !
11. Žiaci vykonávajú len takú prácu, ktorá im bola pridelená a využívajú len tie nástroje, ktoré im boli určené.
12. Žiak maľuje, lepí, glazuje, a pod. len na pracovnej doske na to určenej a na stole prikrytom gumeným obrusom.
13. Pri práci s niektorými farbami, lakmi a lepidlami pracuje žiak pri otvorenom okne a po práci je povinní si dôkladne umyť ruky.
14. Pridelený materiál je žiak povinný využívať hospodárne, neplytvať ním
15. Ruky a ostatné nástroje na modelovanie špinavé od hliny žiak najprv umyje od hrubej špiny v nádobe na to určenej a až potom v umývadle pod tečúcou vodou. Umyté modelárske nástroje uloží na špeciálne určené miesto.
16. O poriadok a čistotu v priestoroch ateliéru sa rovnako starajú žiaci ako aj vyučujúci.
17. Práca s grafickým lisom, tlačenie grafík a modelovanie z keramickej hliny je možné len pod dohľadom vyučujúceho.
18. Každý úmyselne poškodený alebo stratený školský nástroj alebo knihu musí žiak v plnej miere nahradiť.
19. Po skončení práce každý žiak umyje znečistený stôl a použité náradie či pomôcky. Umyje si ruky (použije vlastné hygienické potreby).

**Príloha č. 10**

**OSOBITNÉ Bezpečnostné opatrenia pri organizovaní**

**predmetových exkurzií a školských výletov**

Spracované podľa Vyhl. MŠ SR č. 302/2008 Z. z. o základnej škole

1. Škola môže organizovať s informovaným súhlasom zákonného zástupcu žiaka školské výlety a predmetové exkurzie, ktoré podľa návrhov triednych učiteľov zaradí riaditeľ do plánu práce školy. Pred uskutočnením výletu, exkurzie a výcvikov zodpovedný učiteľ napíše záznam o organizácii a poučení o bezpečnosti a ochrane zdravia. Pre žiakov, ktorí sa na uvedených aktivitách nezúčastnia, sa zabezpečí náhradné vyučovanie.
2. Pre žiakov prvého ročníka až štvrtého ročníka sa v školskom roku môže organizovať jeden jednodňový výlet, pre žiakov piateho ročníka až deviateho ročníka dva jednodňové výlety alebo jeden dvojdňový výlet. Žiakom piateho ročníka až deviateho ročníka možno školský výlet predĺžiť s informovaným súhlasom zákonných zástupcov o dva dni pracovného pokoja.
3. Škola môže organizovať ako súčasť vyučovania exkurzie. Miesto a čas exkurzie vychádzajú z požiadaviek učebných osnov školského vzdelávacieho programu. Žiaci jedného ročníka sa môžu v školskom roku zúčastniť najviac na troch exkurziách trvajúcich viac ako štyri vyučovacie hodiny.
4. Ak ide o akcie konané mimo sídla školy, nesmie na jedného pedagogického zamestnanca, ktorý zaisťuje bezpečnosť a ochranu zdravia žiakov, pripadnúť viac ako 25 žiakov, pri akciách do zahraničia najviac 15 žiakov.
5. Každý školský výlet, exkurzia, výcvikový zájazd, alebo iné hromadné školské podujatie (ďalej len „výlet“) musí byť dôsledne pripravené a zabezpečené. Plán organizačných opatrení pripraví triedny učiteľ alebo poverený pedagogický zamestnanec, schvaľuje ho riaditeľ školy.
6. Plán exkurzie/výletu musí obsahovať:
   1. názov a zámer akcie,
   2. miesto konania akcie,
   3. termín konania akcie,
   4. trasu a miesto pobytu,
   5. počet účastníkov (žiakov, sprievodcov, lekárske zabezpečenie, meno vedúceho akcie, pedagogický dozor),
   6. miesto a hodinu zrazu, miesto a hodinu odchodu, miesto a hodinu návratu,
   7. spôsob dopravy,
   8. podmienky stravovania,
   9. podmienky ubytovania,
   10. rozpočet akcie (štartovné, stravné, nocľažné, doprava, spôsob krytia nákladov),
   11. bezpečnostné opatrenia.
7. Prílohy plánu exkurzie sú:
   1. informovaný súhlas zákonného zástupcu,
   2. 2 x (jedna kópia pre poisťovňu) zoznam zúčastnených žiakov (trieda, rodné číslo, bydlisko, kontakt),
   3. každý žiak podpíše Poučenie o bezpečnosti na akcii,
   4. program akcie na každý deň,
   5. správu o exkurzii (vypracuje vedúci akcie po skončení),
   6. cestovný príkaz.
8. Na výletoch sa môžu zúčastniť iba žiaci, ktorých zdravotný stav vyhovuje podmienkam a programu akcie. Pedagogickým zamestnancom, ktorí sú poverení vedením výletu, sa zakazuje brať so sebou vlastné deti, ak nie sú žiakmi príslušných tried alebo škôl zúčastnených na výlete. Žiakov treba vopred preukázateľne poučiť o celom programe, organizačných opatreniach a primeranom výstroji. Povinnosťou vedúceho je skontrolovať výstroj a vybavenie žiakov.
9. Na výlety si školy zabezpečia vyhradené autobusy alebo oddelenia v železničných vozňoch, ktoré musia byť viditeľne označené. V autobuse musia žiakov sprevádzať najmenej dvaja sprievodcovia. Harmonogram výletu musí umožniť primeranú regeneráciu vodiča a žiakov.
10. Pri výletoch do hôr treba postupovať len po označených turistických chodníkoch, nepoužívať skratky a vyhýbať sa letným snehovým poliam. Horolezecké túry so žiakmi sa nepovoľujú. Žiaci môžu používať uzavreté lanovky, otvorené sedačky len od 7. ročníka základných škôl. Pri prechode cez vodnú plochu sa môžu použiť len hromadné verejné dopravné prostriedky.
11. Kúpanie je povolené iba na kúpaliskách schválených útvarom hygieny a epidemiológie. Žiaci, ktorí nevedia plávať, sa môžu zdržiavať iba v priestore pre neplavcov pod dozorom inštruktora.
12. Pri plaveckom výcviku alebo kúpaní sa v hlbokej vode môže do vody vstúpiť súčasne najviac 10 žiakov pod dozorom jedného učiteľa (inštruktora). Dozor musí zabezpečiť osoba, ktorá vie plávať a poskytovať prvú pomoc.
13. Člnkovanie sa je povolené iba na stojatých a strážených vodných plochách. Na člnku musí byť sprievodca – dobrý plavec a každý žiak musí mať záchranný pás – vestu.
14. Žiaci musia na výlete rešpektovať príkazy vedúceho, inštruktorov, horskej služby a polície. Bez povolenia sa nesmú rozchádzať, vzďaľovať a inak narúšať program. Žiaci, ktorí porušili disciplínu musia ukončiť činnosť a ďalší pobyt vo vode sa im môže zakázať.

**Príloha č. 11**

**OSOBITNÉ Bezpečnostné opatreniaV ŠKOLSKOM KLUBE DETÍ**

**1. Charakteristika ŠKD**

Školský klub detí, ďalej ŠKD, podľa Zákona č. 245/2008 Z. z. o výchove a vzdelávaní ( školský zákon ) a o zmene a doplnení niektorých zákonov, zabezpečuje pre deti, ktoré plnia povinnú školskú dochádzku na základnej škole, nenáročnú záujmovú činnosť podľa výchovného programu školského zariadenia zameranú na ich prípravu na vyučovanie a na uspokojovanie a rozvíjanie ich záujmov v čase mimo vyučovania.

Školský klub detí sa člení na oddelenia, pričom počet detí v oddelení určuje riaditeľ školy. Činnosť ŠKD je organizovaná v triedach v čase mimo vyučovania. **Umiestnenie dieťaťa v ŠKD je podmienené podaním písomnej žiadosti o prijatie dieťaťa do ŠKD jeho rodičom alebo zákonným zástupcom. Súbežnou podmienkou je písomné vyjadrenie riaditeľa školy o prijatí dieťaťa do ŠKD a úhrada legislatívne stanoveného poplatku. Poplatok vyberá vychovávateľka oddelenia, do ktorého je dieťa zaradené. Tento príspevok sa uhrádza vopred do 15. dňa príslušného kalendárneho mesiaca, ktorý predchádza kalendárnemu mesiacu, za ktorý sa príspevok uhrádza. Vychovávateľka odovzdá príspevok na ekonomický úsek** školy, ktorý jej vystaví potvrdenie o prijatí príspevku. Každé dieťa prijaté do ŠKD má zavedený Osobný spis dieťaťa v školskom klube detí, v ktorom sú okrem jeho osobných údajov uvedené informácie o predpokladanom rozsahu denného pobytu dieťaťa v ŠKD počas školského roka a **odchýlky v dennej dochádzke dieťaťa, ktoré rodič oznamuje vychovávateľke vopred písomne a zároveň osoby zodpovedné za vyzdvihnutie dieťaťa z ŠKD.**

**2. Organizácia činnosti, režim dňa**

1100 – 1155

Príchod detí do ŠKD, hry , oddych, relaxácia

1200  - 1330

Príprava na obed, obed

1230 – 1430

Oddychové zamestnania, počúvanie rozprávok, stolové hry, hry so stavebnicami, voľné kreslenie, relaxačné cvičenia, rekreačná činnosť, pobyt vonku, športová činnosť, vychádzky, spontánne hry.

Činnosti detí zamerané na estetickovýchovnú, telovýchovnú zdravotnú,prírodovedno-environmentálnu, pracovno -technickú, dopravnú, spoločensko – vednú oblasť výchovy

1430 - 1500

Príprava na vyučovanie, precvičovanie prípravných cvikov na písanie,

didaktické hry, čítanie, starší - individuálne vypracovanie domácich úloh

1500 – 1600

Spájanie oddelení.

**3. Práva a povinnosti dieťaťa**

1.Deti ŠKD organizovane obedujú v školskej jedálni pod dohľadom vychovávateliek. Prihlasovanie a odhlasovanie obedov zabezpečujú rodičia rodičia deň vopred.

2. Do záujmových krúžkov po vyučovaní sa deti prihlasujú samostatne, prihlášky podpisuje rodič alebo zákonný zástupca. Deti majú možnosť pracovať v krúžkoch s rôznym zameraním. **Zo ŠKD ich vyzdvihuje a naspäť vracia vedúci záujmového útvaru. Bez doprovodu môžu deti odchádzať a prichádzať jedine s písomným** **súhlasom zákonného zástupcu.**

3. Počas pobytu v ŠKD dieťa nesmie používať mobilný telefón. Použiť ho môže iba v odôvodnených prípadoch so súhlasom vychovávateľky.

4. Nerešpektovanie pokynov vychovávateliek, agresívne správanie alebo konanie, ktorým môže dieťa ohrozovať vlastnú bezpečnosť, bezpečnosť spolužiakov alebo vychovávateliek, môžu mať za následok vylúčenie z niektorých činností alebo z dochádzky v ŠKD. Dieťa zodpovedá za škody, ktoré spôsobí porušením alebo ignorovaním školského poriadku, porušením disciplíny alebo usmernení vychovavateliek.

Opakované priestupky závažného charakteru budú postihované výchovnými opatreniami, o ktorých bude písomne informovaný rodič alebo zákonný zástupca dieťaťa, v krajnom prípade môže byť dieťa vylúčené z činnosti ŠKD. O vylúčení dieťaťa z ŠKD rozhoduje riaditeľ školy písomným vyjadrením.

**4. Práva a povinnosti zákonného zástupcu dieťaťa**

1. Zákonný zástupca dieťaťa je povinný oboznámiť vychovávateľku o zdravotnom stave dieťaťa, vrátane krátkodobých zdravotných oslabení. Ak dieťa ochorie počas dňa v ŠKD, rodič si dieťa vyzdvihne zo ŠKD v čo najkratšej dobe po oznámení o jeho zlom zdravotnom stave.

2. Zákonný zástupca dieťaťa zodpovedá za škody, ktoré jeho dieťa spôsobilo zjavným porušením alebo ignorovaním školského poriadku, hrubým porušením disciplíny alebo nerešpektovaním usmernení vydaných vychovávateľkou ŠKD.

3. Dieťa alebo zákonný zástupca má právo a povinnosť informovať riaditeľstvo školy o prípadoch, kedy došlo k porušeniu práv dieťaťa alebo školského, či pracovného poriadku zo strany vychovávateľky alebo ohrozeniu zdravia, hygieny, bezpečnosti telesného a duševného zdravia alebo morálneho vývinu dieťaťa.

**Príloha č. 12**

**Základná škola s materskou školou Hugolína Gavloviča, Školská ulica 369, Pruské**

**ZÁPIS**

**o zadržaní mobilu**

Dňa.................bol na.......vyučovacej hodine u žiaka menom: ….......................................................

trieda: ............... zadržaný mobil značky: ............................. farba: ............................

Zadržal: .......................................... ..........................................

meno podpis

Svedkovia: .......................................... ..........................................

meno podpis

**ZÁPIS**

**o vrátení mobilu**

Dole podpísaný zákonný zástupca beriem na vedomie, že v zmysle § 20 Vyhl. MŠ SR č. 320/2008 o základnej škole počas vyučovania žiak nesmie používať mobilný telefón. Rovnako v zmysle Školského poriadku pre žiakov Základnej školy s materskou školou Hugolína Gavloviča, Školská ulica 369, Pruské do školy nosia žiaci len veci potrebné na vyučovanie, nie cenné veci ani mobily. Ak žiak donesie mobil, tak len na vlastnú zodpovednosť, ale mobil počas vyučovania alebo výchovnej činnosti nesmie byť zapnutý.

Zároveň sa zaväzujem, že urobím také opatrenia, aby moje dieťa už viac mobil nepoužil na žiadnom vyučovaní. Podpisom potvrdzujem vrátenie mobilu.

Odovzdal: .......................................... ..........................................

meno podpis

Prevzal: .......................................... ..........................................

meno podpis

V Pruskom dňa: ..............................

**Príloha č. 13**

**Základná škola s materskou školou Hugolína Gavloviča, Školská ulica 369, Pruské**

**Zápis**

**o zadržaní vecí**

**[alkohol, tabak]**

Dňa.......................bol na......vyučovacej hodine u žiaka menom: …..................................................

trieda: ............... nájdený ............................. tabak, alkohol v množstve .................ks

Vzhľadom na to, že podľa Školského poriadku pre žiakov Základnej školy s materskou školou Hugolína Gavloviča, Školská ulica 369, Pruské platí zákaz fajčenia a používania alkoholických nápojov, vrátane zákazu nosenia tabaku a alkoholu do školy, bol tabak [1 škatuľka cigariet zn. .............................. alebo fľaša alkoholu zn. ...................... ] zadržaný a uložený na uzamykateľnom mieste ................................ .

Látku zadržal: .......................................... ..........................................

meno podpis

Svedkovia: .......................................... ..........................................

meno podpis

.......................................... ..........................................

meno podpis

**Zápis**

**o odovzdaní vecí**

Odovzdaná vec ......................................................................... počet ks.

Odovzdal: .......................................... ..........................................

meno podpis

Prevzal: .......................................... ..........................................

[zákonný zástupca] meno podpis

V Pruskom dňa: ..............................

**Príloha č. 14**

**Základná škola s materskou školou Hugolína Gavloviča, Školská ulica 369, Pruské**

**Zápis**

**o zadržaní vecí**

**[omamná alebo psychotropná látka]**

Dňa..................bol na......vyučovacej hodine u žiaka menom: ….......................................................

trieda: .......... nájdený ................................ rastlina, prášok alebo tablety neznámeho pôvodu v množstve .........ks

Vzhľadom na to, že: boli rodičia aj žiaci oboznámení o opatreniach školy proti šíreniu nelegálnych drog obsiahnutých v Školskom poriadku školy pre žiakov Základnej školy s materskou školou Hugolína Gavloviča, Školská ulica 369, Pruské, v ktorom je uvedený prísny zákaz nosenia omamných a psychotropných látok do areálu a objektu školy, či už počas vyučovania, alebo voľnočasových aktivít, bola látka žiakovi zadržaná a uložená na uzamykateľnom mieste ................................ .

Látku zadržal: .......................................... ..........................................

meno podpis

Svedkovia: .......................................... ..........................................

meno podpis

.......................................... ..........................................

meno podpis

**Zadržaný materiál bol odovzdaný príslušníkom PZ.**

Odovzdaná vec ......................................................................... počet ks.

Odovzdal: .......................................... ..........................................

meno podpis

Prevzal: .......................................... ..........................................

[príslušník PZ] funkcia a meno podpis

V Pruskom dňa: ..............................

**Príloha č. 15**

**Základná škola s materskou školou Hugolína Gavloviča, Školská ulica 369, Pruské**

**Zápis**

**o zadržaní vecí**

**[osobná technika]**

Dňa....................bol na......vyučovacej hodine u žiaka menom: ….....................................................

trieda: ............... zadržaná technika značky

[popis] ................................................................................................................

Vzhľadom na to, že podľa Školského poriadku pre žiakov Základnej školy s materskou školou Hugolína Gavloviča, Školská ulica 369, Pruské je zakázané nosenie, používanie a manipulácia počas vyučovania s MP3 prehrávačmi, MP4 prehrávačmi, PDA, ďalšou mobilnou osobnou technikou, notebookmi, digitálnymi fotoaparátmi, digitálnymi kamerami, diktafónmi, zariadeniami na prenos VKV frekvencií, infračervenými a laserovými zariadeniami a podobnou technikou a zariadeniami, bola táto technika zadržaná vyučujúcim.

Zadržal: .......................................... ..........................................

meno podpis

Svedkovia: .......................................... ..........................................

meno podpis

.......................................... ..........................................

meno podpis

**Zápis**

**o odovzdaní vecí**

Odovzdaná vec ......................................................................... počet ks.

Odovzdal: .......................................... ..........................................

meno podpis

Prevzal: .......................................... ..........................................

[zákonný zástupca] meno podpis

V Pruskom dňa: ..............................

1. ) § 31 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov. [↑](#footnote-ref-1)